
16ο Αντικαπιταλιστικό Οβιτιρίηςι: 28/7 - 5/8, Μονολίθι Πρέβεζας 


Από τις 28 Ιουλίου έως τις 5 Αυγού- 
στου, η Ο.Κ.Δ.Ε., η Αντεπίθεση των Ερ¬ 
γαζομένων, η Μαθητική Αντεπίθεση και 
η Σοσιαλιστική Σπουδαστική Πάλη ορ¬ 
γανώνουν για 16η συνεχόμενη χρονιά το 
Αντικαπιταλιστικό εαιηρίη§. Χώρος διε¬ 
ξαγωγής θα είναι το εαπιρίη§ «Πανόρα¬ 
μα» στο Μονολίθι Πρέβεζας. 

Το Μονολίθι είναι μια μεγάλη πα¬ 
ραλία αμμουδιάς στις ακτές του Νομού 
Πρέβεζας με μήκος 25 χλμ. Όπως σε όλες 
τις παραλίες του Ιονίου, είναι πολύ έντο¬ 
νο το πράσινο στοιχείο με τα δέντρα να 
φτάνουν σχεδόν μέχρι τη θάλασσα. Πολύ 
κοντά στην Παραλία βρίσκεται το προ- 
στατευόμενο δάσος του Μονολιθίου και 
η αρχαία Νικόπολη. Το οωηρίη§ απέχει 
μόλις 11 χλμ. από την Πρέβεζα και 36 χλμ. 
από τη Λευκάδα. 

Το κόστος συμμετοχής είναι 70€ για 
μαθητές-φοιτητές-άνεργους, 85€ για 
τους υπόλοιπους και σ’ αυτό περιλαμβά¬ 
νονται 8 διανυκτερεύσεις (με δική σας 
σκηνή) και 8 γεύματα στην αυτοοργα- 
νωμένη κουζίνα του εαιηρίη§. Για όσους 
θέλουν να μείνουν λιγότερες μέρες, το 
κόστος διαμορφώνεται αντίστοιχα στα 


9 και 11€ την ημέρα. Για τη μετακίνησή 
σας μπορείτε να επικοινωνήσετε μαζί μας 
μέχρι τις 20 Ιουλίου. Διαφορετικά, υπάρ¬ 
χει πρόσβαση με ΚΤΕΛ μέσω Πρέβεζας. 

Πρόγραμμα Συζητήσεων 

1. 70 χρόνια απ’ την παλαιστινιακή 
Νάκμπα («καταστροφή»). Ο αγώνας για 
Ελεύθερη Παλαιστίνη σήμερα. Οι απειλές 
ΗΠΑ και Ισραήλ για νέα ανάφλεξη στη 
Μέση Ανατολή. Η απάντηση του αντιπο¬ 
λεμικού και αντι-ιμπεριαλιστικού κινήμα¬ 
τος. 

2. Η ελληνική λογοτεχνία μεταπολε¬ 
μικά. Τα βασικά ρεύματα και ιδέες, έργα 
και συγγραφείς. Η αξία της στο σήμερα. 

3. Σε Ελλάδα και Τουρκία: Πόλεμος 
στον πόλεμο, με όπλο τον Εργατικό Δι¬ 
εθνισμό! Η πορεία του ελληνοτουρκικού 
ανταγωνισμού. Η κοινή πάλη και απ’ τις 
δύο πλευρές του Αιγαίου για την αποτρο¬ 
πή του πολέμου, ενάντια στις αντιδραστι¬ 
κές αστικές τάξεις και τους ιμπεριαλιστές. 
Η πολιτική και τα καθήκοντα του εργα¬ 
τικού κινήματος, ενάντια σε αστούς και 
«αριστερούς» πατριδοκάπηλους. Η στάση 
των κομμουνιστών διεθνιστών. 


4. «Έξοδος απ’ τα Μνημόνια»: ο ελ¬ 
ληνικός καπιταλισμός σε μια νέα φάση 
της χρεοκοπίας του. Οικονομικές, κοινω¬ 
νικές και πολιτικές εξελίξεις. Οι κίνδυνοι 
που απειλούν τους εργαζόμενους, τη νεο¬ 
λαία, τα φτωχά λαϊκά στρώματα. Οι δυνα¬ 
τότητες για ένα νέο κύμα αγώνων. 

Όπως κάθε χρόνο θα διοργανωθούν 
εργαστήρια εργαζομένων, φοιτητών, μα¬ 
θητών και εκπαιδευτικών, για τον σχεδι- 
ασμό της παρέμβασης στους διάφορους 
κοινωνικούς χώρους. 

Εκτός από τις συζητήσεις, πλού¬ 
σιο θα είναι και το ψυχαγωγικό μέρος 
του εαιηρίη§, με Ηνε μουσικές βρα¬ 
διές, προβολές ταινιών, αθλητικές δρα¬ 
στηριότητες, εκδρομές, παιχνίδια κ.ά. 
Θα υπάρχουν επίσης προβολές παιδικών 
ταινιών και θα λειτουργεί παιδότοπος για 
τη δημιουργική απασχόληση των παιδιών. 

Στο χώρο του εωτιρίη§ θα λειτουργεί 
βιβλιοπωλείο με πλούσια συλλογή βιβλί¬ 
ων πολιτικού και λογοτεχνικού περιεχο¬ 
μένου. 







































Ιούλιος-Αύγουστος 2018 


Να οικοδομήσουμε την Ο.Κ.Δ.Ε. & την 4η Διεθνή 

- Για την οργάνωση της αντίστασης, τη νίκη των αγώνων 
- Για τον Σοσιαλισμό , μόνη διέξοδο 
στην καπιταλιστική κρίση, βαρβαρότητα και παρακμή 
- Για την αναγέννηση τον Επαναστατικού Μαρξισμού 

Εργαζόμενοι, άνεργοι, νέοι, φτωχά λαϊκά στρώματα τα τελευταία χρόνια, ιδι¬ 
αίτερα με τα μνημόνια, βιώνουμε καθημερινά την σκληρή επίθεση του κεφαλαίου. 
Παλιές και νέες αστικές/μνημονιακές δυνάμεις έχουν επιταχύνει την ιδιωτικοποίηση 
και διάλυση των δημόσιων υπηρεσιών, των κοινωνικών αγαθών, της υγείας, παιδείας, 
κοινωνικής ασφάλισης. Έχουν ενισχύσει τις τεράστιες ανισότητες, τον ανεξέλεγκτο 
πλουτισμό μιας χούφτας καπιταλιστών και πλουσίων, πατώντας στην υπερεκμετάλ- 
λευση και καταπίεση της εργασίας, στη λεηλασία της περιουσίας και της ζωής των 
φτωχών, βάζοντας χέρι σε λαϊκές καταθέσεις και αποταμιεύσεις, σπίτια, πρόσβαση 
σε ρεύμα, νερό, φάρμακα, στα πιο στοιχειώδη αγαθά. Οι αντιδραστικές μνημονιακές 
πολιτικές καταπατούν την ανθρώπινη αξιοπρέπεια, εκφυλίζουν το ήθος και τον πολι¬ 
τισμό της κοινωνίας, σπέρνουν οικονομική αποσύνθεση. Η απότομη φτωχοποίηση 
και εξαθλίωση μετρά εκατομμύρια ανέργους και υποαπασχολούμενους, διάλυση 
του «κοινωνικού κράτους» και κοινωνικού ιστού. Τα σκληρά, αντιδραστικά μέτρα 
(μειώσεις μισθών, κατάργηση συλλογικών συμβάσεων, όλο και χειρότερες, πιο «ελα¬ 
στικές» σχέσεις εργασίας, ποινικοποίηση και καταστολή συνδικαλισμού, απεργιών, 
αγώνων) έχουν χτυπήσει στην καρδιά της κοινωνίας, στον σκληρό πυρήνα της ερ¬ 
γατικής τάξης, με ξεκάθαρο στόχο το πλήρες τσάκισμά της. Με τη μαζική ανεργία 
και τους μισθούς πείνας, η εργατική τάξη (κυρίως οι νέοι) δυσκολεύεται ακόμα και 
να αναπαραχθεί. 

Εργαζόμενοι, άνεργοι, νέοι, φτωχά λαϊκά στρώματα, βλέπουμε τον πόλεμο 
να απειλεί την επιβίωση του ανθρώπινου γένους. Εστίες πολέμου σ'όλο τον πλανήτη 
αναφλέγονται απειλώντας ολόκληρη την ανθρωπότητα. Η εξαθλίωση, φτώχεια και 
πείνα, η μετανάστευση και προσφυγιά εξαπλώνονται δραματικά. Η παιδική εργασία, 
η εγκληματικότητα, ο ρατσισμός και εθνικισμός φουντώνουν. Η αλόγιστη χρήση των 
φυσικών πόρων από τις πολυεθνικές και τους ιμπεριαλιστές απειλεί με καταστροφή 
το περιβάλλον και το μέλλον της ανθρωπότητας. Η όξυνση αυτών των επιθέσεων γί¬ 
νεται μόνο και μόνο για να σώσουν οι καπιταλιστές τα κέρδη και το παρακμασμένο, 
σάπιο σύστημά τους από την κρίση. 

Μόνο εμείς, οι εργαζόμενοι, άνεργοι, νέοι και φτωχά λαϊκά στρώματα μπο¬ 
ρούμε και πρέπει να τους σταματήσουμε. Απέναντι στα αδιέξοδα του ατομισμού και 
της διαίρεσης, να χρησιμοποιήσουμε τους αγώνες και την αλληλεγγύη μας. Να πο¬ 
λεμήσουμε τον νεοφιλελευθερισμό, που γίνεται όλο πιο ακραίος, τα Μνημόνια, την 
κρατική καταστολή και τις σύγχρονες χούντες, τον ρατσισμό, φασισμό και πόλεμο. 
Με όπλα τα συνδικάτα, τις επιτροπές αγώνα, τις γενικές συνελεύσεις, σε κοινωνικούς 
χώρους και γειτονιές. Με όλες τις μορφές αυτοοργάνωσης και τις καλύτερες παρα¬ 
δόσεις του εργατικού κινήματος. 

Πρέπει να χτυπήσουμε το κακό στη ρίζα, στα μνημόνια, το ντόπιο και ξένο 
κεφάλαιο, την αντιδραστική ΕΕ, τον καπιταλισμό και τον ιμπεριαλισμό. Πρέπει να κα¬ 
ταργήσουμε την εκμετάλλευση ανθρώπου από άνθρωπο, να κοινωνικοποιήσουμε 
κάτω από εργατικό έλεγχο τις μεγάλες επιχειρήσεις στους τομείς—κλειδιά (τράπεζες, 
ενέργεια, μέσα μεταφοράς, επικοινωνίες κ.λπ.). Να σταματήσουμε να πληρώνουμε 
το χρέος, να βγούμε από τον ζουρλομανδύα του Ευρώ και τη «φυλακή» της ΕΕ του 
καπιταλισμού/ιμπεριαλισμού, του ρατσισμού και φασισμού, της καταστολής, των 
επεμβάσεων και πολέμων. 

Πρέπει να στρατευτούμε στον αγώνα, για να υπερασπιστούμε την εργασία, 
το βιοτικό επίπεδο, το δικαίωμά μας στη ζωή και στην αναπαραγωγή της εργατικής 
τάξης με σύγχρονους όρους. Να ανατρέψουμε τη βαρβαρότητα του νεοφιλελευθε¬ 
ρισμού, τις πολιτικές παλιών και νέων αστικών/μνημονιακών κομμάτων, τις ιμπερια¬ 
λιστικές επεμβάσεις και πολέμους. Μέσα από αγώνες, να επιβάλλουμε τη δική μας 
επαναστατική κυβέρνηση, μια ΚΥΒΕΡΝΗΣΗ ΤΩΝ ΕΡΓΑΖΟΜΕΝΩΝ. Έτσι μπο¬ 
ρούμε να εγγυηθούμετην εφαρμογή ενός ριζοσπαστικού, αντικαπιταλιστικού 
Προγράμματος Σωτηρίας - να ανοίξουμε τον δρόμο στη μόνη πραγματική 
εναλλακτική λύση, τον Σοσιαλισμό. 

Η Ο.Κ.Δ.Ε. είναι μια εργατική κομμουνιστική οργάνωση, στο ρεύμα του επι¬ 
στημονικού μαρξισμού/τροτσκισμού και της 4 ης Διεθνούς. Δεν έχουμε καμιά σχέ¬ 
ση με «τζάκια» και επαγγελματίες της πολιτικής, με το επίσημο κομματικό σκηνικό. 
Απευθυνόμαστε-Οργανώνουμε τους εργαζόμενους, άνεργους, νέους και φτωχά 
λαϊκά στρώματα, σε χώρους δουλειάς, σχολεία, σχολές και γειτονιές, στα κινήματα 
και τους αγώνες. 

Είμαστε η παλαιότερη οργάνωση της επαναστατικής αριστερός στην Ελ¬ 
λάδα (ίδρυση 1974 - ενώ το ρεύμα μας έχει ακόμα παλαιότερες, βαθύτερες ρίζες 
στην ιστορία του εργατικού και επαναστατικού κινήματος στην Ελλάδα). Δεν έχου¬ 
με λείψει από καμιά μικρή και μεγάλη αναμέτρηση του εργατικού κινήματος στη 
χώρα μας. Σε όλες τις κινητοποιήσεις και αγώνες (απεργίες, διαδηλώσεις, «αγανα- 
κτισμένοι» κ.λπ.) παρεμβαίνουμε με σχέδιο, υπομονή και επιμονή, προωθώντας τη 
ριζοσπαστικοποίησή τους, σεβόμενοι την εργατική δημοκρατία, την αυτοοργάνω- 
ση των μαζών, τους ρυθμούς ανάπτυξης της συνείδησής τους. Φιλοδοξώντας να οι- 
κοδομηθεί μια ικανή και αποφασιστική ηγεσία, ώστε οι αγώνες να φτάσουν ως την 
τελική νίκη. 

Παλεύουμε για μια σοσιαλιστική κοινωνία, που καμιά σχέση δεν έχει με τις σταλι¬ 
νικές δικτατορίες, τα πρότυπα της σοσιαλδημοκρατίας και «κεντροαριστεράς», κάθε 
ρεφορμιστικό σχέδιο νέο ή παλιό, που πρόδωσαν και δυσφήμισαν τον Σοσιαλισμό. 

Παλεύουμε για μια ταξική επαναστατική πολιτική, που ακόμα διαχωρίζεται αυ¬ 
στηρά από τις καταστροφικές πολιτικές των «Λαϊκών Μετώπων» («εαμική κουλτού¬ 
ρα», μέτωπα δημοκρατικά, πατριωτικά κ.λπ.), οι οποίες οδήγησαν σε ιστορικές προ¬ 
δοσίες και ήττες του εργατικού κινήματος. 

Παλεύουμε για μια πολιτική διεθνιστική. Η λύση στα μεγάλα προβλήματα της 
εποχής μας απαιτεί την αλληλεγγύη, κοινή πάλη και ισότιμη συνεργασία της εργα¬ 
τικής τάξης και των λαών, των εργατικών, επαναστατικών και κομμουνιστικών κινη- 
μάτων/δυνάμεων διεθνώς. Τοποθετούμαστε κατηγορηματικά ενάντια στις ουτοπι¬ 
κές, αντιδραστικές σταλινικές θεωρίες του «σοσιαλισμού σε μία μόνο χώρα». Στην 
Ευρώπη, παλεύουμε για τη διάλυση της καπιταλιστικής/ιμπεριαλιστικής ΕΕ, για μια 
Ευρώπη ριζοσπαστική, δημοκρατική, σοσιαλιστική - για τις Ενωμένες Σοσιαλιστικές 
Πολιτείες της Ευρώπης. 

Επιδιώκουμε μια οικονομία σχεδιασμένη από τους ίδιους τους εργαζόμενους. 
Μια Σοσιαλιστική Δημοκρατία, μια πραγματική δημοκρατία των «από κάτω», που θα 
οργανώνει την κοινωνία βάσει των πραγματικών αναγκών της πλειοψηφίας και όχι 
μιας χούφτας καπιταλιστών ή γραφειοκρατών. Μια σοσιαλιστική δημοκρατία πολύ 
πιο πλήρη, πολύ ανώτερη από το σάπιο αστικό κοινοβουλευτικό σύστημα και τον 
σταλινικό ολοκληρωτισμό. Αυτή είναι και η μόνη πραγματική λύση απέναντι στην 
κρίση του καπιταλισμού, που γεννά μόνο ανεργία, μνημόνια, χούντες και πολέμους. 
Πρέπει λοιπόν να στρατευτούμε στην Ο.Κ.Δ.Ε. και να οικοδομήσουμε το Παγκόσμιο 
Κόμμα της Σοσιαλιστικής Επανάστασης, μια αναγεννημένη 4 η Διεθνή. 


2 Εργατική Πάλη 


Κυκλοφορεί από τις εκδόσεις ΕΡΓΑΤΙΚΗ ΠΑΛΗ 

[ Ερνέσι- Μαντέλ 



ΚΑΡΑ ΜΑΡΞ 

(Για τα 200 χρόνια από τη γέννηση τον Καρλ Μαρξ) 

Συγγραφέας: Ερνέστ Μαντέλ 
Χρονολογία έκδοσης: Μάιος 2018 
Σελίδες: 64 
Τιμή: 2 ευρώ 


200 χρόνια συμπληρώνονται από τη γέννηση 
του Καρλ Μαρξ, του «πατέρα» όλων των επανα¬ 
στατών κομμουνιστών, του σπουδαίου φιλοσό¬ 
φου, κοινωνιολόγου, ιστορικού και οικονομολό¬ 
γου, μια από τις μεγαλύτερες φυσιογνωμίες στην 
ιστορία. 

Ο μαρξισμός ήταν προϊόν της εποχής του, στα 
μέσα του 19 ου αιώνα. Της επικράτησης των καπι¬ 
ταλιστικών σχέσεων παραγωγής σε συγκεκριμέ¬ 
νες περιοχές (κυρίως της Ευρώπης), της ωρίμαν- 
σης των αντιθέσεων της αστικής κοινωνίας, της 
εμφάνισης και πάλης του προλεταριάτου [...] 

Ο Μαρξ μελέτησε έναν τεράστιο όγκο συσ- 
σωρευμένων γνώσεων και δεδομένων, αφομοι¬ 
ώνοντας και απορρίπτοντας στοιχεία, δοκιμάζο¬ 
ντας τα πάντα μέσα στην ταξική πάλη και στη 
ζωή. Έτσι, το έργο του μπόρεσε να εξελιχθεί από 
μεταγενέστερους επαναστάτες (Λένιν, Τρότσκι, 


Λούξεμπουργκ κ.α.) -και σήμερα, μετά από πάνω 
από 150 χρόνια, ακόμα ερεθίζει και γονιμοποιεί 
την επιστημονική και θεωρητική σκέψη. Αλλά 
πάνω απ’ όλα διδάσκει και εμπνέει, σε ακλόνητες 
βάσεις, τους αγωνιστές του εργατικού και επανα¬ 
στατικού κινήματος [...] 

Μια σειρά από τίτλους των εκδόσεών μας έχει 
και αυτό τον σκοπό, να διευκολύνει την εισαγωγή 
στο έργο του Μαρξ -και πιο συγκεκριμένα τα βι¬ 
βλία: 1) Ερν. Μαντέλ, Η θέση του μαρξισμού στην 
Ιστορία , 2) Ερν. Μαντέλ, Εισαγωγή στο Κεφά¬ 
λαιο] 3) Λένιν-Τρότσκι, Δοκίμια για τους Κ. Μαρξ 
και Φ. Ένγκελς. 

Αυτή η μικρή μπροσούρα έρχεται να προστε¬ 
θεί σε αυτή την προσπάθεια. Είναι μια πολύ πε¬ 
ριεκτική σύνοψη από τον Μαντέλ της ουσία του 
θεωρητικού έργου του Μαρξ [...] 

Από τον Πρόλογο της 2ης έκδοσης 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 & σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλείο: “Αναγνώστης” Πυρσινέλα 11 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 
Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Γιάννενα 

Πρακτορείο ΝΕλΥδ δΤΑΝϋ, Πυρσινέλα 12Δ 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ο-ιηώΐΐ 6Γ§αίίΕιρα1ί@ο]«ΐ6.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.2Γ, ο-ιηαΐΐ: €Γ§αΙΐΚΐρα1ΐ@οΚ(ΐ€.2Γ 

Η άΠΟΨή ΜΑΣ 


Εργατική Πάλη 3 


Η Ληστεία του αιώνα 


Η άθλια κυβέρνηση ΣΥΡΙΖΑ- 
ΑΝΕΛ και κυρίως ο Τσί- 
πρας και η παρέα του πανη¬ 
γυρίζουν γιατί πέτυχαν την 
«ελάφρυνση του χρέους» και, ταυτόχρο¬ 
να, έχουν αρχίσει μια τεραστίων διαστά¬ 
σεων προπαγάνδα περί «εξόδου από τα 
μνημόνια» και μάλιστα «καθαρής». Σ’ αυτό 
το «θρίαμβο» δεν υπάρχει τίποτα το και¬ 
νούργιο ή απρόσμενο. Οι μνημονιακοί του 
Τσίπρα επαναλαμβάνουν τους πανηγυρι¬ 
σμούς των Σαμαρά - Βενιζέλου προ εξαε¬ 
τίας, όταν οι τελευταίοι θριαμβολογούσαν 
για την δική τους ελάφρυνση του χρέους, 
το περιβόητο Ρ5Ι, που διέλυσε τα νοσοκο¬ 
μεία, τα διάφορα ιδρύματα, χρεοκόπησε τα 
ασφαλιστικά ταμεία, κατέστρεψε πολλούς 
μικροομολογιούχους κ.λπ., και επιπλέον 
μεγάλωσε ακόμη περισσότερο το συνολι¬ 
κό χρέος (δημόσιο, ιδιωτικό, συλλογικό- 
ασφαλιστικών ταμείων). 

Φυσικά τα περί «ελάφρυνσης του χρέ¬ 
ους» είναι μία ακόμα απάτη για την εξα¬ 
πάτηση του ελληνικού λαού. Αυτοί που 
μιλούσαν για «κούρεμα», για «απομείωση», 
ακόμη και για «διαγραφή» του χρέους, τώρα 
πανηγυρίζουν με μια απλή «επιμήκυνση του 
χρέους», που σημαίνει ότι αυτό δε θα μειω¬ 
θεί ούτε κατά ένα ευρώ, αλλά θα μετατεθεί 
η πληρωμή του (με τόκο) κατά 10 χρόνια, 
αρχίζοντας από το 2023. 

Η αλήθεια για το χρέος 

Γύρω από το δημόσιο χρέος κατά και¬ 
ρούς έχουν ακουστεί πολλά πράγματα: ότι 
ένα μέρος είναι επαχθές και επονείδιστο, 
ότι όλο είναι επαχθές και επονείδιστο, ότι 
ένα μέρος ή το μεγαλύτερο έχει πληρωθεί, 
ότι όλο έχει πληρωθεί, ότι υπάρχει «καλό» 
ή «κακό» χρέος κ.λπ. Για να κατανοήσουμε 
τι έγινε με το χρέος και τι πραγματικά έχουν 
πληρώσει οι εργαζόμενοι και τα φτωχά λαϊ¬ 
κά στρώματα, χρειάζεται να δούμε την εξέ¬ 
λιξή του τα τελευταία χρόνια. 

1. Το 2009 το δημόσιο χρέος, σύμφωνα 
με τα επίσημα στοιχεία με τα οποία μπή¬ 
καμε στα μνημόνια, ήταν 129% του ΑΕΠ 
(περίπου 298 δισ. ευρώ). Σήμερα, μετά 


από οχτώ χρόνια βάρβαρων αντεργατι- 
κών μέτρων, τρία μνημόνια, χαράτσια και 
«κουρέματα», «επικαιροποιήσεις» και «με¬ 
σοπρόθεσμα» το χρέος εκτινάχτηκε κατά 
50 εκατοστιαίες μονάδες, στο 179% του 
ΑΕΠ (πάνω από 332 δισ. ευρώ, σύμφωνα 
με την πρόβλεψη που περιλαμβάνεται στην 
εισηγητική έκθεση του υπουργείου Οικο¬ 
νομικών για τον προϋπολογισμό του 2018 
(σ. 121). Σύμφωνα με τα τελευταία στοιχεία 
του Οργανισμού Διαχείρισης Δημοσίου 
Χρέους (31/3/2018), το τελευταίο έχει εκτι¬ 
ναχτεί στα 343,7 δισ. ευρώ. 

2. Την περίοδο των τριών μνημονίων, 
τα δάνεια της τρόικα ήταν 262 δισ. ευρώ, τα 
οποία συνήφθησαν επειδή υποτίθεται δεν 
υπήρχαν χρήματα για να πληρωθούν μι¬ 
σθοί, συντάξεις κ.ά. Όμως, το ίδιο χρονικό 
διάστημα, 2010-2016, σύμφωνα με την ίδια 
εισηγητική έκθεση (σ. 124) για τόκους και 
χρεολύσια εγγράφεται δαπάνη εξυπηρέτη¬ 
σης τον δημόσιον χρέους 296,5 δισ. ευρώ, 
δηλαδή 35 δισ. ευρώ επιπλέον! Αυτό που 
δείχνουν τα παραπάνω αποκαλυπτικά στοι¬ 
χεία είναι ότι τα δάνεια συνάπτονται προ- 
κειμένου να πληρωθούν με τόκο τα προ¬ 
ηγούμενα δάνεια, καταδικάζοντας τους 
εργαζόμενους, τα φτωχά λαϊκά στρώματα 
και τη νεολαία στην ανεργία, στην φτώχεια, 
στην εξαθλίωση και την πείνα, με κόψιμο 
μισθών-συντάξεων, περικοπές στην υγεία 
και παιδεία, πλειστηριασμούς σπιτιών σπί¬ 
τια κ.λπ. Ακόμη πιο συγκλονιστικό, που δεί¬ 
χνει το μέγεθος της ληστείας του ελληνικού 
λαού, είναι αυτό που αναφέρει η ίδια έκθεση 
στην ίδια σελίδα: Από το 1998 μέχρι σήμε¬ 
ρα η δαπάνη εξυπηρέτησης του χρέους της 
κεντρικής διοίκησης ξεπερνά αθροιστικά τα 
631 δισ. ευρώ! Το ποσό είναι ασύλληπτο! 

3. Την περίοδο 2008-2018, σύμφωνα με 
τα επίσημα στοιχεία, έχουν δοθεί για ανακε- 
φαλαιοποιήσεις στις τράπεζες με την μορφή 
ενισχύσεων (εξαγορά μετοχών) και εγγυή¬ 
σεων γύρω στο 300 δισ. ευρώ. Αυτό δείχνει 
ότι τα δάνεια (262 δισ. ευρώ) και ακόμη πε¬ 


ρισσότερα πάνε στους τραπεζίτες και στις 
χρεοκοπημένες τράπεζες και όχι στην οικο¬ 
νομία, στο «σπάταλο κράτος» κ.λπ., αντίθε¬ 
τα με ό,τι ισχυρίζονται οι νεοφιλελεύθεροι 
μνημονιακοί. 

4. Ο Τσίπρας και η παρέα του, ξεχνώ¬ 
ντας αυτά που έλεγαν χθες για το χρέος, 
σήμερα λένε απλά ότι φταίνε οι προηγού¬ 
μενοι και ότι αναγκάζονται να αυξήσουν 
τους φόρους για να μπορούν να υπάρχουν 
πλεονάσματα και μέσω αυτών να πληρω¬ 
θούν οι δανειστές, οι κρατικές και κυρίως 
οι κοινωνικές δαπάνες (δηλαδή τα επιδό¬ 
ματα - κοροϊδία «κοινωνικής αλληλεγγύ¬ 
ης»)! Πρόκειται για τεράστια ψέματα, που 
δείχνουν την αθλιότητα αυτών που τα λένε: 
Σύμφωνα με την εισηγητική έκθεση (σ. 59- 
63), οι φόροι που θα πληρώσει ο ελληνικός 
λαός το 2018 ανέρχονται στα 48,2 δισ. ευρώ 
(!), ενώ το σύνολο των μισθών και των συ¬ 
ντάξεων μόλις που φτάνουν τα 12,3 δισ. 
ευρώ. Συνολικά, από το 2010 έως το 2018, 
έχει εισπραχθεί από φόρους το τεράστιο 
ποσό των 423,056 δισ. ευρώ. Φαίνεται κα¬ 
θαρά ότι από τη φορολογική αφαίμαξη των 
εργαζομένων μόνο ένα μέρος έχει πάει για 
μισθούς και συντάξεις (ό,τι έχει μείνει από 
αυτά) και στα «ψίχουλα» των αντίμετρων, 
ενώ όλα τα υπόλοιπα στους δανειστές-το- 
κογλύφους. Ωστόσο, παρά τα τεράστια 
ποσά που δίνονται στους γύπες-δανειστές, 
το χρέος εξακολουθεί να αυξάνει. 

Τον Φλεβάρη του 2015 η κυβέρνηση 
Τσίπρα είχε υπογράψει ότι «οι ελληνικές 
αρχές επαναβεβαιώνουν την ανεπιφύλα¬ 
κτη δέσμευσή τους να εκπληρώσουν τις 
οικονομικές τους υποχρεώσεις προς τους 
πιστωτές πλήρως και εγκαίρως». Από τότε 
εκπληρώνει ανελλιπώς τις δανειακές υπο¬ 
χρεώσεις, έχει φτωχοποιήσει ακόμη περισ¬ 
σότερο τον ελληνικό λαό, έχει ξεπουλήσει 
ένα τεράστιο μέρος της δημόσιας περιουσί¬ 
ας και έχει βάλει σαν εγγύηση όλη την κι¬ 
νητή και ακίνητη περιουσία του ελληνικού 
κράτους. Αυτοί, που κάποτε μιλούσαν για 


«επονείδιστο χρέος» και για διαγραφή του. 

Πρέπει να τελειώνουμε με το χρέος 

Όλοι αυτοί (αστοί πολιτικοί, αργυ¬ 
ρώνητοι «οικονομολόγοι» και δημοσιο¬ 
γράφοι, επίτροποι και αξιωματούχοι της 
ΕΕ, της ΕΚΤ και του ΔΝΤ), λαλίστατοι 
όταν πρόκειται να κατηγορήσουν τους 
εργαζόμενους, τα φτωχά λαϊκά στρώματα 
και τη νεολαία, σιωπούν και κρατούν σαν 
επτασφράγιστο μυστικό τους λόγους που 
δημιουργήθηκαν αυτά τα τεράστια χρέη 
και ακόμη περισσότερο, το πού πηγαίνουν 
αυτά τα τεράστια ποσά που πληρώνει ο 
ελληνικός λαός με το αίμα του. Οι αιτίες 
είναι πολλές, πέρα από την παρακμή του 
καπιταλιστικού τρόπου παραγωγής ή μάλ¬ 
λον εξαιτίας της: θαλασσοδάνεια, φοροα¬ 
παλλαγές, υπερκοστολογήσεις δημοσίων 
έργων, φαρμάκων και λοιπών προμηθειών 
του κράτους, χαριστικές ρυθμίσεις προς 
καπιταλιστές-εργολάβους-τραπεζίτες κ.ά. 
Σ’ αυτά πρέπει να προσθέσουμε τις τερά¬ 
στιες πολεμικές δαπάνες (των ΝΑΤΟικών 
συμπεριλαμβανομένων), τα τεράστια έξο¬ 
δα για την Ολυμπιάδα (14 χρόνια μετά, το 
κόστος της παραμένει άγνωστο!), τη δια¬ 
φθορά, την ιδιωτικοποίηση της οικονομίας 
και τις καταστροφικές συνέπειες από την 
ένταξη στη ΕΕ και στο ζουρλομανδύα του 
ευρώ. 

Η άμεση παύση πληρωμών και η δι¬ 
αγραφή όλου του χρέους, το οποίο όπως 
φαίνεται από τα παραπάνω στοιχεία, έχει 
πληρωθεί πολλές φορές, και η άμεση έξο¬ 
δος από την ΕΕ και τον ζουρλομανδύα του 
ευρώ είναι τα πρώτα μέτρα μιας πολιτικής 
ανάπτυξης που εξυπηρετεί τα συμφέρο¬ 
ντα όλων των εργαζομένων. Για να γίνουν 
αυτά χρειάζεται οι εργαζόμενοι να στηρι¬ 
χτούν στις δυνάμεις τους να κάνουν μια 
πολιτική επιλογή διαφορετική αλλά και 
αναγκαία. Να πετάξουν τον Τσίπρα και 
την παρέα του και όλους τους μνημονια- 
κούς στα σκουπίδια και να εγκαθιδρύσουν 
μια κυβέρνηση των εργαζομένων που θα 
βάλει σε εφαρμογή ένα σοσιαλιστικό πρό¬ 
γραμμα. 



Η καπιταλιστική βαρβαρότητα... 


με την γλώσσα των αριθμών 


Α πό το 2013 και μετά, τα εργατικά ατυχήματα στη χώρα μας καταγράφουν αύξηση, γεγο¬ 
νός που συνδέεται χρονικά με την απορρύθμιση των εργασιακών σχέσεων αλλά και τη 
μείωση των κονδυλίων για τη λήψη μέτρων ασφάλειας από πλευράς των επιχειρήσεων, 
σε μία προσπάθεια αύξησης των κερδών τους. Χαρακτηριστική περίπτωση αποτελεί το 
πρόσφατο εργατικό ατύχημα σε εταιρεία υγραερίου στον Ασπρόπυργο, που είχε σαν αποτέλεσμα τον 
τραυματισμό τριών εργαζομένων. 

Το 2010, που είναι η χρονιά αφετηρίας με την υπαγωγή της χώρας στα μνημόνια, τα εργατικά 
ατυχήματα που δηλώθηκαν στο Σώμα Επιθεώρησης Εργασίας (ΣΕΠΕ) ήταν 5.721. Το 2016, ο αντί¬ 
στοιχος αριθμός εργατικών ατυχημάτων ανήλθε στα 6.500. Από το 2013 και μετά, έχουμε μία στα¬ 
θερή αύξηση των εργατικών ατυχημάτων, για κάθε έτος, γύρω στο 10%. Ενώ στα έτη 2011 και 2012 
παρατηρήθηκε μείωση των δηλωθέντων εργατικών ατυχημάτων, από το 2013 και μετά, παρατηρείται 
αύξηση. Γενικά με το ξεκίνημα της κρίσης, από τα πρώτα έξοδα που περιόρισαν οι επιχειρήσεις, ήταν 
αυτά που αφορούσαν τη λήψη μέτρων ασφάλειας της εργασίας. Το 2013, τα θανατηφόρα ατυχήματα 
ήταν 65, το 2014 63, το 2015 67 και το 2016 73. Μία αύξηση 10% περίπου κάθε χρόνο. Από το 2009 
έως και σήμερα, τα περισσότερα εργατικά ατυχήματα παρατηρούνται στο χώρο του λιανικού εμπορί¬ 
ου με σταθερά ποσοστά (20% το 2009 και 21% το 2016), στις κατασκευές όπου το ποσοστό είναι μει- 
ούμενο λόγω πτώσης του κλάδου της οικοδομής (από 15% το 2009 στο 7,6% το 2016), στη δημόσια 
διοίκηση, κυρίως δήμους (από 3% το 2009 στο 5,7% το 2016), στα νοσοκομεία (από 3,5% το 2009 και 
5,4% το 2016) και, τέλος, στους χώρους αποθήκευσης, στη βιομηχανία τροφίμων και στα ξενοδοχεία, 
όπου τα αντίστοιχα ποσοστά διαμορφώνονται σταθερά, από το 2009 έως το 2016, περίπου στο 5,5%. 
Η Αττική είναι η περιοχή όπου έχουν συμβεί και συνεχίζουν να συμβαίνουν τα περισσότερα εργατικά 
ατυχήματα στην Ελλάδα. Το 30% περίπου των εργατικών ατυχημάτων έχουν γίνει σε επιχειρήσεις και 
εργαζόμενους που δραστηριοποιούνται στο λεκανοπέδιο της Αττικής. 


Σ το «κόκκινο» βρίσκεται η Θεσσαλονίκη με τα 
λουκέτα να εξακολουθούν να αυξάνονται το 
πρώτο εξάμηνο του έτους. Αρνητικό καταγρά¬ 
φεται το ισοζύγιο μεταξύ εγγραφών-διαγραφών 
και το α' εξάμηνο του 2018. Από την αρχή της τρέχουσας 
χρονιάς μέχρι και τις 30 Ιουνίου οδηγήθηκαν σε αναστο¬ 
λή εργασιών 272 επιχειρήσεις, ενώ έναρξη πραγματοποί¬ 
ησαν μόνο 230. Από την αρχή της κρίσης οι διαγραφές 
είναι περισσότερες από τις εγγραφές, καθώς οι μικρομε- 
σαίοι επιχειρηματίες και επαγγελματίες υποφέρουν από 
αναδουλειά και πολλοί κλείνουν. Στο μεταξύ, μείωση στο 
οικογενειακό του εισόδημα βλέπει το τελευταίο εξάμη¬ 
νο το 49% των καταναλωτών που συμμετείχε σε έρευνα 
που διενεργήθηκε (μέση πτώση 22%), βελτίωση το 8% και 
σταθερότητα το 43%. Κύρια πηγή εισοδήματος για τα νοι¬ 
κοκυριά αποτελεί για το 54% η σύνταξη, ο μισθός για το 
32%, τα κέρδη από επιχείρηση για το 6%, τα εισοδήματα 
από ακίνητα για το 3%, τα επιδόματα για το 2%. Ανεργα 
μέλη δήλωσε πως έχει στην οικογένειά του το 58% των 
καταναλωτών, με το μέσο όρο των ανέργων μελών ανά οι¬ 
κογένεια να είναι 1,3 άτομα. Το ποσοστό των οικογενειών 
με έναν άνεργο διαμορφώνεται στο 67%, με δυο ανέργους 
σε 30% και με τρεις ανέργους και άνω, σε 3%. 































4 Εργατική Πάλη 


ΕΡΓΑΖΟΜΕΝΟΙ 

Φ 


Οι συλλογικές διαπραγματεύσεις 

σο άθλιο και ψεύτικο είναι το αφήγημα της συ- 
Λ Μ γκυβέρνησης ΣΥΡΙΖΑ-ΑΝΕΛ περί «εξόδου 
Λ Μ από τα μνημόνια» και «ανάπτυξης», άλλο τόσο 
είναι ότι αυτή θα είναι «δίκαιη». Έχουν επιδοθεί 
σε έναν αγώνα αντιστροφής της πραγματικότητας, των ακό¬ 
μη πιο βάρβαρων «μεταμνημονιακών» μέτρων, που ψηφίζουν/ 
περνάνε είτε μέσω νομοσχεδίων είτε με εγκυκλίους. 

Πρωτεργάτης είναι η υπουργός ΕργασίαςΈφη Αχτσιόγλου, 
που υλοποιεί με τον πιο δόλιο τρόπο το κυβερνητικό έργο, κα¬ 
ταργώντας ό,τι έχει απομείνει από την εργατική νομοθεσία! 
Μέχρι και οι πιο στυγνοί εργατοκτόνοι, Σαμαράς-Βρούτσης, 
θα ζήλευαν αυτή την πρακτική. Μιλάνε για επαναφορά των 
Συλλογικών Διαπραγματεύσεων και των Κλαδικών Συμβάσε¬ 
ων Εργασίας, για αυξήσεις στους μισθούς, ιδίως στον κατώτα- 
το. Ποια είναι όμως η πραγματικότητα; 

1) Διατηρείται και εδραιώνεται το καθεστώς των κατώτα- 
των νομοθετημένων μισθολογικών ορίων, των 586,08 ευρώ 
για τους μισθωτούς, των 26,18 ευρώ για τους ημερομισθίους, 
η ρατσιστική καταδίκη της νεολαίας μέχρι 25 ετών στα 510,15 
και 22,83 ευρώ αντίστοιχα (μικτά). Οι τριετίες παραμένουν 
«παγωμένες», για όσους βέβαια κατάφεραν να τις κατοχυρώ¬ 
σουν μέχρι το 2012. Αυτό και μόνο σημαίνει ότι δεν μπορού¬ 
με να μιλάμε για διαπραγματεύσεις, πόσο μάλλον ελεύθερες, 
αλλά για την επιβολή, με νόμο της εκάστοτε κυβέρνησης, 
ενός μνημονιακού μισθού για όλους. Δηλαδή, για επέκταση 
της ισχύος, όχι των Συλλογικών Συμβάσεων Εργασίας (ΣΣΕ), 
αλλά της Πράξης Υπουργικού Συμβουλίου (ΠΥΣ) 6, η οποία 
τις κατάργησε! 

2) Η εξαγγελία για αύξηση αυτών των κατώτατων ορίων 
είναι επί της ουσίας ένα κενό γράμμα, το συμπλήρωμα της 
μυθοπλασίας περί «εξόδου», αφού πρέπει να λάβουμε υπόψη 
ότι το αφορολόγητο μειώνεται στα 5.600 ευρώ. Πρακτικά, 
ακόμα κι αν αυξηθούν τα κατώτατα όρια, θα μειωθούν λόγω 
αφορολογήτου περίπου κατά 1 ως 3 μισθούς το έτος! 

3) Ουσιαστικά αναιρείται το δικαίωμα των εργαζομένων 
να προσφεύγουν μονομερώς στη διαιτησία (Μεσοπρόθεσμο 
2018), αλλάζοντας τον ρόλο του μεσολαβητή, μετατρέποντάς 


συμβάσεις εργασίας στον γύψο! 

τον σε μοχλό πίεσης προς μια κατεύθυνση συμβιβασμού με 
τους εργοδότες. Αν περάσεις το πρώτο στάδιο της μεσολάβη¬ 
σης, θα μπορείς να πηγαίνεις «μονομερώς», ουσιαστικά απο¬ 
δυναμωμένος, στη διαιτησία, όπου η απόφαση της τριμελούς 
επιτροπής θα μπορεί να αναιρεθεί με προσφυγή των εργοδο¬ 
τών στην 5μελή επιτροπή του ΟΜΕΔ. Αν καταφέρεις να περά¬ 
σεις και τον Γολγοθά της 5μελούς και δεν έχει λήξει η ισχύς της 
ΣΣΕ, οπότε ξαναρχίζεις από την αρχή, η όποια ΣΣΕ προκύψει 
δεν θα έχει εφαρμογή ή θα έχει περιορισμένη, αφού καμιά ένω¬ 
ση εργοδοτών δεν θα απασχολεί αθροιστικά το 50%+1 των ερ¬ 
γαζομένων. 

4) Με εγκύκλιο που εξέδωσε η κυβέρνηση, φρόντισε να 
βάλει ταφόπλακα εσαεί στην επεκτασιμότητα των ΣΣΕ, δί¬ 
νοντας δικαίωμα βέτο στους εργοδότες, ακόμη κι αν απασχο¬ 
λούν το 50%+1 των εργαζομένων, θέτοντας ως προϋπόθεση 
την προσκόμιση των μητρώων τους στο Α.Σ.Ε. (Ανώτατο Συμ¬ 
βούλιο Εργασίας), ώστε να κηρύσσεται μια σύμβαση υποχρεω¬ 
τική για όλους τους εργαζόμενους. 

5) Δεν επαναφέρεται η «αρχή της ευνοϊκότερης ρύθμι¬ 
σης», ώστε να μην ξεφεύγει κανένας εργαζόμενος από τα μνη- 
μονιακά κατώτατα όρια, ακόμα κι αν μια Κλαδική ΣΣΕ ενδε¬ 
χομένως προέβλεπε πιο υψηλούς μισθούς και μη μισθολογικά 
δικαιώματα, αν κηρυχτεί υποχρεωτική (συνεχίζουν να υπερι¬ 
σχύουν οι κίτρινες ειδικές επιχειρησιακές ΣΣΕ)! 

Με λίγα λόγια, το Νέο Καθεστώς Εκμετάλλευσης παραμέ¬ 
νει και εδραιώνεται! Οι εργαζόμενοι, η νεολαία και τα φτωχά 
λαϊκά στρώματα δεν πρόκειται να δούμε άσπρη μέρα αν δεν 
απαλλαγούμε από όλους τους μνημονιακούς κάθε απόχρωσης! 

►Πραγματική επαναφορά των Συλλογικών 
Διαπραγματεύσεων. 

►Κατάργηση της ΠΥΣ 6. 

►Κατάργηση της 5μελούς επιτροπής του ΟΜΕΔ. 

►Μονομερής προσφυγή χωρίς προϋποθέσεις. 

Ε.Γ.Σ.Σ.Ε. υποχρεωτική για όλους, με 751 ευρώ βασικό μισθό, 
επιδόματα, τριετίες κ.τ.λ. 

►Κλαδικές ΣΣΕ υποχρεωτικές για όλους. 

Επαναφορά της αρχής της ευνοϊκότερης ρύθμισης. 


ΣΜΕΘ: Το Σωματείο μας νίκησε! 


Ο νέος τρόπος υπολογισμού 



Μ ετά από σχεδόν 6 μήνες αποσύρθηκε η απαρά¬ 
δεκτη εγκύκλιος του ΕΦΚΑ που άλλαζε τον 
τρόπο υπολογισμού των ενσήμων των μερικά 
απασχολούμενων εκπαιδευτικών σε φροντι¬ 
στήρια μέσης εκπαίδευσης και ξένων γλωσσών! 

Με την εγκύκλιο αυτή, ο ΕΦΚΑ εξαιρούσε τελείως αυθαίρε¬ 
τα τους καθηγητές σε φροντιστήρια Μέσης Εκπαίδευσης και 
Ξενόγλωσσων από τις ισχύουσες διατάξεις για την ασφάλιση 
των εργαζομένων μερικής απασχόλησης. Προέβλεπε ότι τα έν¬ 
σημα ανά μήνα (Ημέρες Ασφάλισης) για τους καθηγητές με¬ 
ρικής απασχόλησης - η συντριπτική πλειοψηφία του κλάδου 
- θα υπολογίζονταν αποκλειστικά από τις εβδομαδιαίες ώρες 
διδασκαλίας αναλογικά προς το πλήρες ωράριο. Ανεξάρτητα 
του διαμερισμού αυτών σε ημέρες, δηλαδή των μηνιαίων πα¬ 
ρουσιών του εργαζομένου. 

Η εφαρμογή της εγκυκλίου οδηγούσε σε μείωση των μη¬ 
νιαίων ενσήμων μας, στις περισσότερες περιπτώσεις, έως και 
50% (!). Αυτό, θα επέφερε τεράστια προβλήματα καθώς πολύ 
μεγάλος αριθμός καθηγητών δεν θα δικαιούνταν ταμείο ανερ¬ 
γίας το καλοκαίρι ή διάφορα επιδόματα (π.χ. λοχείας), ενώ 
προφανώς για όλους θα δημιουργούνταν πρόβλημα σε σχέ¬ 
ση με τη θεμελίωση συνταξιοδοτικού δικαιώματος, αλλά και 
στοιχειώδους ασφάλισης και περίθαλψης. 

Το ΣΜΕΘ (Σωματείο Μισθωτών Εκπαιδευτικών Θεσσα¬ 
λονίκης) ανέδειξε από την πρώτη στιγμή το ζήτημα και, δυ¬ 
στυχώς, ήμασταν το μόνο σωματείο εργαζομένων στα φρο¬ 
ντιστήρια πανελλαδικά που το έκανε αυτό. Ξεκινήσαμε μια 
πλατιά καμπάνια ενημέρωσης σε όλα τα φροντιστήρια της 
Θεσσαλονίκης με κείμενα, αφίσες και άλλο έντυπο υλικό, ενη¬ 
μερώνοντας και καλώντας συναδέλφους να παλέψουμε μαζί 
μέχρι την οριστική απόσυρση της εγκυκλίου. Χρησιμοποιήσα¬ 
με κάθε μέσο: την δημοσιοποίηση του προβλήματος, την απο¬ 
στολή υπομνημάτων στη διοίκηση του ΕΦΚΑ και στα υπουρ¬ 
γεία Παιδείας και Εργασίας, και κυρίως τις κινητοποιήσεις 


των ενσήμων αποσύρθηκε 

μας. Από τον Ιανουάριο που δημοσιεύθηκε η εγκύκλιος μέχρι 
σήμερα, το Σωματείο μας πραγματοποιούσε κάθε εβδομάδα 
παράσταση διαμαρτυρίας έξω από το κεντρικό υποκατάστημα 
του ΕΦΚΑ στη Θεσσαλονίκη, ενώ πραγματοποιήσαμε και δύο 
κινητοποιήσεις στο υπουργείο Μακεδονίας-Θράκης. 

Η νίκη που πέτυχε το Σωματείο μας απέναντι στην κυ¬ 
βέρνηση είναι πάρα πολύ σημαντική, και όχι μόνο για τους 
ιδιωτικούς εκπαιδευτικούς! Είναι μία νίκη για όλους τους ερ¬ 
γαζόμενους και πρωτίστως για όλους τους ελαστικά απασχο¬ 
λούμενους. Η τροποποίηση στην ασφάλισή μας δεν επιχειρή- 
θηκε καθόλου τυχαία. Αντιθέτως, αποτελούσε μία συνειδητή 
προσπάθεια εφαρμογής της «ανταποδοτικής ασφάλισης» του 
Κατρούγκαλου, η οποία αργά ή γρήγορα θα επεκτεινόταν σε 
όλους τους κλάδους. 

Όμως το πιο σημαντικό είναι ότι αυτή η νίκη μάς δείχνει 
ότι κανένα μέτρο και καμία επίθεση στα εργασιακά μας δικαι¬ 
ώματα δεν είναι δεδομένο ότι θα περάσει! Ότι οι εργαζόμενοι, 
όταν το αποφασίσουμε και οργανωθούμε, μπορούμε να πετύ- 
χουμε σημαντικές νίκες απέναντι σε κράτος και εργοδοσία. 
Το ΣΜΕΘ βγαίνει δυνατότερο από αυτόν τον αγώνα. Η νίκη 
αυτή έρχεται να προστεθεί σε μια σειρά από άλλες σημαντικές 
επιτυχίες του σωματείου, με τελευταία τον αγώνα στα φροντι¬ 
στήρια «Μπαχαράκης». Τα όπλα μας παραμένουν τα ίδια: απο¬ 
φασιστικότητα, αυτοοργάνωση, πίστη στις δυνάμεις των ερ¬ 
γαζομένων, στον συλλογικό αγώνα, τη μαχητική διεκδίκηση. 

Η νίκη όμως αυτή δεν πρέπει να μας εφησυχάζει! Στην 
περίοδο που βρισκόμαστε, με το μνημόνιο διάρκειας που 
έχει επιβληθεί, γίνεται μία συνειδητή και συντονισμένη προ¬ 
σπάθεια, από κράτος και εργοδοσία, να μας μετατρέψουν σε 
σύγχρονους δούλους, χωρίς καν στοιχειώδη δικαιώματα. Μια 
προσπάθεια να εγκαθιδρυθεί ένα νέο σύστημα εκμετάλλευ¬ 
σης των εργαζομένων, κομμάτι της οποίας ήταν και η συγκε¬ 
κριμένη εγκύκλιος. Είναι σίγουρο, λοιπόν, ότι μέτρα σαν κι 
αυτό, κι ακόμα χειρότερα, θα επιχειρηθούν ξανά από κυβέρ¬ 
νηση και εργοδότες να μας επιβληθούν. Γίνεται πιο επιτακτι¬ 
κό από ποτέ να συγκροτήσουμε μαχητικά σωματεία σε όλους 
τους κλάδους, να δυναμώσουμε και να στηρίξουμε το ΣΜΕΘ. 
Μόνο με τη δική μας οργάνωση και κινητοποίηση μπορούμε 
να αρχίσουμε να ξεριζώνουμε στην πράξη, βήμα το βήμα, το 
νέο σύστημα εκμετάλλευσης και τα μνημόνια και να διεκδική- 
σουμε την υπογραφή Συλλογικής Σύμβασης Εργασίας. 

■ Αναστασία Σ., μέλος του Δ.Σ. Σ.Μ.Ε.Θ. 


/ επίκαιρη... 

Να σταματήσει η διαδικασία έκδοσης του 
τούρκου αγωνιστή Τουργκούτ Καγιά 

Με μια άδικη και προκλητική απόφαση, ο Άρειος 
Πάγος αποφάσισε την έκδοση του αγωνιστή Τουργκούτ 
Καγιά στην Τουρκία. Η ελληνική κυβέρνηση μπορεί να 
κρύβεται πίσω από την «ανεξαρτησία της δικαιοσύνης», 
στο παρασκήνιο όμως πιέζει για την έκδοση όλων των 
εκζητούμενων από την Τουρκία. Αυτό αποδεικνύουν 
οι σκευωρίες της αντιτρομοκρατικής για τη σύλληψη 
τούρκων και κούρδων αγωνιστών, οι αιτήσεις αναίρεσης 
για την παροχή ασύλου στους 8 τούρκους στρατιωτι¬ 
κούς κ.ά. 

Ο Καγιά, 45 ετών, δημοσιογράφος και συγγραφέ¬ 
ας, είναι γνωστός από τα φοιτητικά του χρόνια για την 
αγωνιστική του δράση ενάντια στο αυταρχικό τουρκι¬ 
κό καθεστώς και υπέρ των δικαιωμάτων των Κούρδων, 
ενώ στην Τουρκία καταζητείται ως «τρομοκράτης». Έχει 
υποστεί πολλές φορές διώξεις και συλλήψεις, με βασανι¬ 
στήρια και κράτηση σε φυλακές τύπου Ε (λευκά κελιά). 

Ο Τουργκούτ Καγιά είχε συλληφθεί, μαζί με άλλους 
τρεις τούρκους συναγωνιστές του, τον Απρίλιο του 
2015 και συνελήφθη ξανά τον περασμένο Φεβρουάριο 
από τις ελληνικές αρχές, με ένταλμα της Ιντερπόλ. Ενώ 
έχει αιτηθεί πολιτικού ασύλου, το Συμβούλιο Εφετών 
Θράκης αποφάσισε την έκδοσή του και ο Άρειος Πάγος 
απεφάνθη οριστικά υπέρ της. Πλέον, το μέλλον του βρί¬ 
σκεται στα χέρια του υπουργού Δικαιοσύνης Σταύρου 
Κοντονή. Αμέσως μετά την απόφαση του Αρείου Πά¬ 
γου, ο Καγιά ξεκίνησε απεργία πείνας ζητώντας να αφε- 
θεί ελεύθερος. 

Στεκόμαστε αλληλέγγυοι στον αγώνα του Τουρ¬ 
γκούτ Καγιά, απαιτούμε να σταματήσει άμεσα η διαδι¬ 
κασία έκδοσης και να αφεθεί ελεύθερος. Καταγγέλλου¬ 
με τη συγκυβέρνηση ΣΥΡΙΖΑ-ΑΝΕΛ, που δεν διστάζει 
να κάνει παζάρια ακόμα και με τα πιο αντιδραστικά κα¬ 
θεστώτα, όπως αυτό του Ερντογάν, που έχει επαναφέρει 
πλήρως και οικοδομεί συστηματικά ένα Κράτος Έκτα¬ 
κτης Ανάγκης, που χτυπά τα δημοκρατικά δικαιώματα 
και ελευθερίες και προωθεί όλα τα σχέδια των ΗΠΑ και 
του ΝΑΤΟ στην περιοχή. 

Καταγγελία της ΟΚΔΕ για τη φασιστική 
επίθεση στην κατάληψη πρώην ΠΙΚΠΑ στα 
Πετράλωνα 

Την Κυριακή 24/6, πραγματοποιήθηκε επίθεση από 
ομάδα φασιστών, αυτοαποκαλούμενη «εθνική αντιστα¬ 
σιακή οργάνωση Κρυπτεία», στην κατάληψη του πρώην 
ΠΙΚΠΑ στα Πετράλωνα. Οι 30 φασίστες, οπλισμένοι με 
αλυσίδες και μολότοφ, φώναξαν συνθήματα κατά του 
αντιεξουσιαστικού χώρου, αλλά και για τη συμφωνία 
της συγκυβέρνησης ΣΥΡΙΖΑ-ΑΝΕΛ για τη Μακεδονία. 
Ολοκλήρωσαν την επίθεσή τους ρίχνοντας τις βόμβες 
μολότοφ στο κτήριο της κατάληψης και τραυματίζοντας 
ένα μέλος της στο κεφάλι. Μετά τη φυγή των φασιστών, 
τη σκυτάλη πήραν οι ομάδες ΔΙΑΣ και ΟΠΚΕ, προσά- 
γοντας 3 μέλη της κατάληψης, που αμύνθηκαν απέναντι 
στη φασιστική επίθεση. 

Η συγκεκριμένη επίθεση έρχεται σε λιγότερο από 
έναν μήνα από αυτή που πραγματοποίησαν μέλη της 
Χρυσής Αυγής στο Πέραμα και μερικές μέρες μετά από 
τις δηλώσεις του φασίστα βουλευτή Μπαρμπαρούση, 
που καλούσε τον στρατό σε πραξικόπημα. Για όλες αυ¬ 
τές τις ενέργειες, η αντιμετώπιση των φασιστών από τον 
κρατικό μηχανισμό (αστυνομία, δικαστές κ.ά.) είναι να 
τους συγκαλύπτει και να τους ρίχνει στα «μαλακά».Έτσι 
τους δίνουν περισσότερο αέρα ώστε να συνεχίσουν και 
να κλιμακώσουν τέτοιου είδους φασιστικές επιθέσεις. 

Σε μια μακρά περίοδο εξαθλίωσης και φτώχειας, πο¬ 
λιτικής σήψης και παρακμής, που επιβάλλουν με τα μνη¬ 
μόνια και τη ρατσιστική πολιτική της ΕΕ, το σύστημα 
επιστρατεύει όλο και περισσότερο τους κατασταλτικούς 
μηχανισμούς του και τις παρακρατικές ομάδες. Τέτοιες 
είναι και η Χ.Α. και η «Κρυπτεία», που λειτουργούν σαν 
μακρύ χέρι του συστήματος και χρήσιμη εφεδρεία για 
να καταστέλλουν το εργατικό κίνημα και τη νεολαία. 
Παλεύουμε για την οικοδόμηση ενός μαζικού και μαχη¬ 
τικού εργατικού κινήματος, το οποίο, μέσα από τις δικές 
του δομές αυτοοργάνωσης και αυτοάμυνας, με ένα Ενι¬ 
αίο Ταξικό Μέτωπο, θα τσακίσει τους φασίστες σε γειτο¬ 
νιές, σωματεία, σχολεία και σχολές. 

ΕΚΠΑΙΔΕΥΣΗ & ΝΕΟΛΑΙΑ 


Εργατική Πάλη 5 


Η νέα χρονιά να αποιελέσει εφαλτήριο αγώνων 

για το ξηλωμα των μνημονίων από την εκααίδεοση και από παντού! 


Κ ανέναν δεν πρέπει να ξεγελούν τα πανη¬ 
γύρια της συγκυβέρνησης ΣΥΡΙΖΑ-ΑΝΕΛ 
για τη δήθεν «καθαρή έξοδο» από τα μνη¬ 
μόνια. Πρόκειται για ένα ακόμα άθλιο ψέμα, 
αφού η θηλιά του χρέους και η σκληρή «μεταμνημονι- 
ακή» εποπτεία παγιώνονται για δεκαετίες. Θα συνεχί- 
σουν να εφαρμόζονται όχι μόνο τα ήδη ψηφισμένα και 
σε εφαρμογή μέτρα από το 2010 και μετά, αλλά και αυτά 
που περιλαμβάνονται στο «Μεσοπρόθεσμο Πλαίσιο Δη¬ 
μοσιονομικής Προσαρμογής 2019-2022», δηλαδή η νέα 
μείωση των συντάξεων, η μείωση του αφορολόγητου, τα 
αιματοβαμμένα πλεονάσματα έως 5,19% το 2022 κ.ά. Η 
συγκυβέρνηση, όχι μόνο δεν καταργεί κανένα μνημο- 
νιακό μέτρο, αλλά, με τη συμφωνία της 26 ης Ιούνη, ου¬ 
σιαστικά υπογράφει ότι δεν μπορεί να υπάρξει κανενός 
είδους αυτόνομη πολιτική από οποιαδήποτε ελληνική 
κυβέρνηση, ενώ τα μέτρα θα συνεχίζονται μέχρι το 2060! 
Επιπλέον, προσδέθηκε στα πολεμικά σχέδια των ΗΠΑ 
στην περιοχή, δίνοντας γη και ύδωρ (βάσεις, συμμαχία με 
Ισραήλ-Αίγυπτο, συμφωνία για τη Μακεδονία), και, μαζί 
με την ένταση του ανταγωνισμού με την Τουρκία, θα μας 
εμπλέξει σε πολεμικές συγκρούσεις. 

Μέσα σε αυτό το πλαίσιο, άλλη μια σχολική 
χρονιά έφτασε στο τέλος της 

Η φετινή χρονιά συμπύκνωσε όλες τις επιπτώσεις από 
τα απανωτά αντιεκπαιδευτικά μέτρα που πήραν όλες οι 
προηγούμενες μνημονιακές κυβερνήσεις και η σημερινή: 
υποτιθέμενη «εφαρμογή» της Δίχρονης Υποχρεωτικής 
Προσχολικής Αγωγής, που στοχεύει στην υπαγωγή των 
νηπιαγωγείων στους δήμους (δηλαδή την ιδιωτικοποίη¬ 
ση ενός μεγάλου κομματιού της δημόσιας εκπαίδευσης), 
αύξηση του εργασιακού ωραρίου, συγχώνευση περιοχών 
μετάθεσης και συμπλήρωσης ωραρίου, συμπλήρωση 
ωραρίου σε τρία και παραπάνω σχολεία (που σε αρκετές 


περιπτώσεις απέχουν μεταξύ τους δεκάδες χιλιόμετρα), 
ανοίγοντας τον δρόμο για την κατάργηση ουσιαστικά 
της οργανικής θέσης, αντιεπιστημονικές αλλαγές στις 
αναθέσεις μαθημάτων, μείωση μαθημάτων και ωρών δι¬ 
δασκαλίας, συγχωνεύσεις και καταργήσεις σχολείων και 
τμημάτων με ταυτόχρονη επιβολή των 27αριών τμημά¬ 
των, μηχανισμός περικοπών ολιγομελών τμημάτων και 
ειδικοτήτων στα ΕΠΑΛ και ΓΕΛ με τις ηλεκτρονικές 
εγγραφές και στα δημοτικά με το Π.Δ.79 και τις τριμε¬ 
λείς επιτροπές και τόσα άλλα. Μέτρα που τσάκισαν τα 
μορφωτικά δικαιώματα των μαθητών και τις εργασιακές 
σχέσεις των εκπαιδευτικών και που στοχεύουν στην πε¬ 
ραιτέρω ιδιωτικοποίηση της δημόσιας εκπαίδευσης, στην 
περικοπή των δημόσιων εκπαιδευτικών δαπανών και την 
ταυτόχρονη μετακύλιση του κόστους στους γονείς-μαθη¬ 
τές, στη μείωση του εκπαιδευτικού προσωπικού. 

Με αυτή την κατάσταση θα βρεθούμε 
αντιμέτωποι οι εκπαιδευτικοί και τη νέα 
χρονιά 

Διαμορφώνουν το θεσμικό πλαίσιο προσαρμογής του 
δημόσιου σχολείου στη μνημονιακή πραγματικότητα. 
Δημιουργούν ένα σχολείο-«επιχείρηση», όπου ο εκπαι¬ 
δευτικός θα πρέπει να τα κάνει όλα και κυρίως να που¬ 
λά ελκυστικές εκπαιδευτικές υπηρεσίες στους πελάτες- 
μαθητές. Εκεί εντάσσεται και ο νέος νόμος για τις «νέες 
δομές υποστήριξης», οι οποίες αφορούν την αυτο-αξιο- 
λόγηση της σχολικής μονάδας, την «αποκέντρωση» του 
εκπαιδευτικού συστήματος και την «παιδαγωγική αυτο¬ 
νομία» της σχολικής μονάδας, τις συγχωνεύσεις δομών 
και υπηρεσιών και την παραπέρα υποβάθμιση της Ειδικής 
Αγωγής με την κατάργηση των ΚΕΔΔΥ. Επίσης, μέσα στο 
καλοκαίρι, αναμένεται να ανακοινωθεί το νομοσχέδιο 
για το «Νέο» Λύκειο-εξεταστικό κάτεργο, που θα ισχύσει 
για τους μαθητές που θα φοιτούν στη Β' Λυκείου τον Σε¬ 
πτέμβρη του 2018 και είναι σχεδιασμένο για να αποκλεί¬ 


σει ένα μεγάλο ποσοστό μαθητών από το Λύκειο. 

Μπροστά σε αυτές τις εξελίξεις πρέπει να 
είμαστε προετοιμασμένοι και σε αγωνιστική 
ετοιμότητα για τη νέα σχολική χρονιά 

Η κυβέρνηση δεν θα μπορούσε να εφαρμόσει αυτή 
την πολιτική αν δεν είχε τη στήριξη του παλιού και νέου 
κυβερνητικού-μνημονιακού συνδικαλισμού, των παρα¬ 
τάξεων της ΝΔ, του ΣΥΡΙΖΑ και του ΠΑΣΟΚ-ΚΙΝ.ΑΛ. 
Προσπαθούν να εκφυλίσουν κάθε έννοια ανεξάρτητης 
οργάνωσης και δράσης των εργαζομένων (βλέπε πανε¬ 
θνικές μέρες δράσης), οδηγούν τα συνδικάτα σε πλήρη 
παρακμή και αποσύνθεση, για να διασώσουν την παρου¬ 
σία τους στο πολιτικό σκηνικό και τις καρέκλες του μηχα¬ 
νισμού τους. Εντελώς αδιέξοδη και καταστροφική είναι 
και η πολιτική του ΠΑΜΕ (ΚΚΕ), που αποπροσανατολί¬ 
ζει και διασπά τους εργαζόμενους και επιτίθεται με τον 
πιο χυδαίο τρόπο σε οτιδήποτε δεν ελέγχει. 

Αυτή η κατάσταση δεν αντιμετωπίζεται με εκλογι- 
κίστικες συμμαχίες, με «ανεξάρτητες ταξικές» πορείες- 
απεργίες ή με απεργοσπασίες (βλέπε γενική απεργία 30 
Μάη), όπως κάνει ένα μεγάλο μέρος των Παρεμβάσεων 
(ΑΝΤΑΡΣΥΑ, ΜΛ-ΚΚΕ). 

Οι εκπαιδευτικοί πρέπει να ανασυγκροτήσουμε το 
συνδικαλιστικό μας κίνημα άμεσα. Η μόνη διέξοδος είναι 
να στηριχτούμε στις δικές μας δυνάμεις, στην ενότητα και 
αυτοοργάνωσή μας, με γενικές συνελεύσεις και επιτρο¬ 
πές αγώνα. Πρέπει να οργανώσουμε την απεργία-αποχή 
από την αξιολόγηση, να βγούμε όλοι στους δρόμους και 
με όπλο μας τη Γενική Απεργία Διάρκειας να απαλλαγού¬ 
με από τα Μνημόνια και όλους αυτούς που τα υπηρετούν. 

Σε αυτό τον δρόμο σάς καλούμε να βαδίσουμε από 
την αρχή της νέας σχολικής χρονιάς, σε συμπόρευση με 
την Αντεπίθεση των Εκπαιδευτικών. 

ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 


ΕΠΙΘΕΣΗ ΣΤΗΝ ΤΡΙΤΟΒΑΘΜΙΑ: Ανάγκη ανασύνταξης του φοιτητικού κινήματος 


Α φήνουμε πίσω μας μια ακα¬ 
δημαϊκή χρονιά που άνοιξε 
τον ασκό του Αιόλου, με 
την τεράστια αναδιάρθρωση 
στον χάρτη της τριτοβάθμιας εκπαίδευσης 
και τις συγχωνεύσεις των ΤΕΙ όλης της χώ¬ 
ρας με τα κοντινά τους ΑΕΙ. Η αρχή έγινε 
με τα ΤΕΙ Αθήνας - Πειραιά (αναλυτικά 
ανακοινώσεις σχετικά με την συγχώνευση 
και τον αγώνα των φοιτητών στο Εΐΐρ:// 
δθδΗΐΐδΐΐ1ά-δροιΐ(1αδΐί1ά-ρα1ί.Β1ο§δρο1;χοηι) 
και τη δημιουργία του Πανεπιστημίου Δυ¬ 
τικής Αττικής (ΠΑ.Δ.Α.) αλλά ήδη έχουν 
ξεκινήσει οι διαδικασίες ώστε να προχωρή¬ 
σουν και στα υπόλοιπα τεχνολογικά ιδρύ¬ 
ματα. 

Ταυτόχρονα, το υπουργείο άνοιξε την 
επίθεση στις λεγάμενες «καθηγητικές» 
σχολές και στα παιδαγωγικά τμήματα. Η 
κυβέρνηση ΣΥΡΙΖΑ - ΑΝΕΛ και ο υπουρ¬ 
γός παιδείας Γαβρόγλου, πέρασαν από τη 
Βουλή διάταξη που αφορά την απόκτηση 
διδακτικής και παιδαγωγικής επάρκειας 
για τους φοιτητές και απόφοιτους καθηγη¬ 
τικών σχολών, αφαιρώντας την επί της ου¬ 
σίας από το πτυχίο. Το κάθε τμήμα, για να 
μπορεί να παρέχει το προσόν της επάρκει¬ 
ας, θα πρέπει να καταρτίζει ένα ειδικό, πα¬ 
ράλληλο πρόγραμμα σπουδών, μόνο του ή 
σε συνεργασία με άλλα τμήματα, μετά την 
παρακολούθηση του οποίου ο φοιτητής 
θα παίρνει αυτό το πιστοποιητικό. Ακόμα 
όμως και στην καλύτερη για τους φοιτητές 
περίπτωση, δηλαδή εφόσον το τμήμα εν¬ 
σωματώσει αυτό το πρόγραμμα σπουδών 


στον κορμό, και πάλι αυτό το πιστοποιητι¬ 
κό θα παρέχεται ξεχωριστά από το πτυχίο. 

Να σημειωθεί ότι, αν και στην αιτιο- 
λογική έκθεση της τροπολογίας αναφερό¬ 
ταν ότι «όλα τα μαθήματα προσφέρονται 
δωρεάν» (σε αντίθεση με την οδηγία του 
Ινστιτούτου Εκπαιδευτικής Πολιτικής που 
προέβλεπε «τέλος εγγραφής», δηλαδή δί¬ 
δακτρα), στην τροπολογία η λέξη «δωρε¬ 
άν» έχει απαλειφθεί! Αλλωστε η επιβολή 
διδάκτρων στα προπτυχιακά προγράμμα¬ 
τα, πάγια επιδίωξη των αστικών κυβερνή¬ 
σεων, παρουσιάζεται πλέον από τα φερέ¬ 
φωνά τους (καθηγητές, διοικήσεις) ως η 
καλύτερη λύση απέναντι στην υποχρημα- 
τοδότηση των ιδρυμάτων. Χαρακτηριστι¬ 
κό είναι το παράδειγμα της αρχιτεκτονικής 
Πάτρας, στην οποία μάλιστα ο πρόεδρος 
του τμήματος προσδιόρισε και το ύψος 
των διδάκτρων: 1.800 ευρώ! 

Η πολύπλευρη επίθεση συμπληρώ¬ 
νεται με την απαραίτητη μεθόδευση για 
την κατάργηση του ασύλου μέσα από τη 
συγκρότηση Επιτροπής «για τη μελέτη 
ζητημάτων ακαδημαϊκής ελευθερίας και 
ειρήνης». Η επιτροπή αυτή, που στοχεύει 
να αντιμετωπίσει την «παραβατικότητα» 
στα πανεπιστήμια, είναι η συγκαλυμμένη 
προσπάθεια της πλήρους αδρανοποίησης 
του φοιτητικού κινήματος, ώστε αυτό να 
μην αντισταθεί στην επίθεση, που θα συνε¬ 
χιστεί με μεγαλύτερη ένταση. 

Για τις στέρεες βάσεις αυτής της επίθε¬ 
σης, το υπουργείο συμμετείχε στις 23 - 25 
Μάη στη συνάντηση των 48 υπουργών 
παιδείας του Ευρωπαϊκού Χώρου Ανώ¬ 


τατης Εκπαίδευσης (ΕΧΑΕ) στο Παρίσι, 
γιορτάζοντας τα 20 χρόνια από τη Δια¬ 
κήρυξη της Σορβόνης, η οποία κατέληξε 
ένα χρόνο αργότερα στη νεοφιλελύθερη 
Διακήρυξη της Μπολόνια (διάσπαση-κα- 
τάργηση πτυχίων, πιστωτικές μονάδες, ιδι¬ 
ωτικοποίηση εκπαίδευσης κ.λπ.). Στόχος 
της δημιουργίας του ΕΧΑΕ και της συγκε¬ 
κριμένης συνάντησης η «εναρμόνιση» των 
Πανεπιστημίων της Ευρωπαϊκής Ενωσης 
με τις ανάγκες της αγοράς και το κέρδος 
των καπιταλιστών. Ο ρόλος της κυβέρνη¬ 
σης σε αυτήν την προσπάθεια είναι πρωτα¬ 
γωνιστικός. Αλλωστε, σε πρόσφατο άρθρο 
του ο σύμβουλος του υπουργού παιδείας 
Π. Κυπριανός, επιχαίρει για την αναβαθ¬ 
μισμένη συμμετοχή της ελληνικής κυβέρ¬ 
νησης στον ΕΧΑΕ, κατηγορώντας τις προ¬ 
ηγούμενες κυβερνήσεις ότι οι παρουσίες 
τους ήταν «από ισχνές έως ανύπαρκτες». 

Τα επόμενα σχέδια του υπουργείου 
αποκαλύφθηκαν σε πρόσφατη συνάντηση 
αντιπροσωπείας της ΠΟΣΔΕΠ (Πανελ¬ 
λήνια Ομοσπονδία Συλλόγων Διδακτι¬ 
κού και Ερευνητικού Προσωπικού) με το 
υπουργείο Παιδείας, δείχνοντας την πραγ¬ 
ματική έννοια, όσο αφορά τον τομέα της 
εκπαίδευσης, της «δίκαιης ανάπτυξης» που 
υπόσχεται ο πρωθυπουργός. 

Ο Π. Κυπριανός απάντησε ξεδιπλώ¬ 
νοντας τη στρατηγική της κυβέρνησης 
στο χώρο της Ανώτατης Εκπαίδευσης και 
αποδεικνύοντας ότι η διαφαινόμενη κα¬ 
τάργηση των ΤΕΙ μέσω της ενσωμάτωσής 
τους στα πλησιέστερα Πανεπιστήμια ούτε 
τυχαία είναι, ούτε ανεξάρτητη από τις εξε¬ 


λίξεις. Πιο συγκεκριμένα, ομολόγησε ότι 
του τηλεφώνησε ο πρόεδρος του ΣΕΒ (!) 
προτείνοντάς του να ενισχύσει τις δομές 
διετούς φοίτησης, διότι για παράδειγμα 
«ένας μηχανολόγος απόφοιτος διετούς 
θα προτιμάται από έναν μηχανολόγο από¬ 
φοιτο ΤΕΙ τετραετούς φοίτησης». Ταυτό¬ 
χρονα, στο πλαίσιο της «περιφερειακής 
ανάπτυξης», τοπικοί επιχειρηματίες απαι¬ 
τούν άμεση και ευέλικτη σύνδεση με το 
περιεχόμενο των διετών προγραμμάτων 
σπουδών, προκειμένου οι απόφοιτοι να 
έχουν την απαιτούμενη κατάρτιση, που θα 
τους αυξάνει τα κέρδη. Για παράδειγμα, σε 
αυτήν την κατεύθυνση το υπουργείο προ- 
τίθεται να δημιουργήσει «Αμπελουργική 
Σχολή» στο Πανεπιστήμιο Θεσσαλίας και 
«Γαλακτοκομική Σχολή» στο Πανεπιστή¬ 
μιο Ιωαννίνων. 

Όλες οι παραπάνω πτυχές της επίθεσης 
σκιαγραφούν το υπό διαμόρφωση τοπίο 
της τριτοβάθμιας εκπαίδευσης: Σπουδές 
ανάλογα με τις επιταγές των επιχειρημα¬ 
τιών, επιπλέον πληρωμή και φοίτηση για 
το δικαίωμα διδασκαλίας, δίδακτρα όπως 
αυτά των 1.800 ευρώ που ζητάει ο πρόε¬ 
δρος της αρχιτεκτονικής Πάτρας... Είναι 
αναγκαίο, από τη νέα ακαδημαϊκή χρονιά 
να δείξουμε πως δεν μπορούν να μας στε¬ 
ρούν το δικαίωμά μας στο μέλλον και τη 
μόρφωση. Να τους χαλάσουμε τα σχέδια 
και να διεκδικήσουμε σπουδές σύμφωνα 
με τις δικές μας ανάγκες και όχι τις ανά¬ 
γκες της αγοράς. 

■ Γιώργος Τσόλακας 



























6 Εργατική Πάλη 


ΠΟΛΙΤΙΚΗ 


Ιούλιος-Αύγουστος 2018 


Συμφωνία Γιούρογκρουπ 
Χρέος θηλιά, εξοντωτική εποπτεία 


ε απύθμενο θράσος 
ο Τσίπρας έστησε μια 
ακόμη άθλια παράστα¬ 
ση για την υποτιθέμε¬ 
νη έξοδο της χώρας από τα Μνημόνια μετά 
τη συμφωνία στο Γιούρογκρουπ στις 21/6. 
Σε πανηγυρική 5 ομιλία στο Ζάππειο εμφανί¬ 
στηκε με γραβάτα, αφού στη φαντασία της 
κυβέρνησης εκπληρώθηκε ο στόχος ρύθμισης 
του χρέους και εξόδου από τα Μνημόνια...» 
(Ηΐΐρ://\νν^ν.οΓά6.§ΓΜΓε1ιίν0δ/7758). 

Για να γίνει η συμφωνία, ψηφίστηκε πρώ¬ 
τα το Μεσοπρόθεσμο 2019-22, επί της ουσίας 
ένα νέο μνημόνιο χωρίς αριθμό. Αυτό περιέχει 
τα δεκάδες προαπαιτούμενα της 4 ης «αξιολό¬ 
γησης» (πάνω από 700 νόμοι των προηγού¬ 
μενων 3 Μνημονίων) και όσα έχουν νομοθε¬ 
τηθεί για το 2019-20 (μείωση συντάξεων και 
αφορολόγητου, νέες επιθέσεις στα «εργασι¬ 
ακά», χαράτσια ΕΝΦΙΑ, χειροτέρευση της 
νομοθεσίας για «κόκκινα» δάνεια, πλειστη- 
ριασμούς α' κατοικίας, προνοιακά επιδόματα 
κ.ά.). Μόνο το σύνολο των άμεσων μέτρων 
είναι τουλάχιστον 5,1 δισ. ευρώ, πάνω στα 67 
δισ. μέτρων της περιόδου 2010-18. 

Στη συμφωνία δεν υπάρχει καμία μείωση 
του χρέους, μόνο μετάθεση κάποιων οφειλών 
(10 έτη για τα δάνεια του 2 ου Μνημονίου, που 
η αποπληρωμή τους άρχιζε το 2023), θεσμο¬ 
θέτηση της τοκογλυφίας των δανειστών: 

- Το «μαξιλάρι» αποπληρωμής του χρέ¬ 
ους μετά τον Αύγουστο φτάνει τα 21,4 δισ., Το 
2022 (μετά την πληρωμή τοκοχρεολυσίων) θα 
έχει περιοριστεί στα 12 δισ. 

- Το 2020 ξεκινά η αποπληρωμή των δα¬ 
νείων της Ευρωζώνης από το 1° Μνημόνιο. Το 
μέσο επιτόκιο αναχρηματοδότησης του χρέ¬ 


ους μέσω νέου («έξοδος στις αγορές») υπολο¬ 
γίζεται πάνω από 5% για την περίοδο 2018— 
60, δηλαδή αβάσταχτο και τοκογλυφικό. 

- Για να δωθούν στον ελληνικό καπιταλι¬ 
σμό τα 4,5 δισ. κερδών της ΕΚΤ από τα ελλη¬ 
νικά ομόλογα, απαιτούνται επιπλέον «μεταρ¬ 
ρυθμίσεις». 

Με τα παραπάνω, η συμφωνία προβάλ¬ 
λει το δημόσιο χρέος στο 127% του ΑΕΠ το 
2060 (183% σήμερα). Στο «δυσμενές σενάριο» 
μιλάμε για 235% και η «βιωσιμότητα» καταρ¬ 
ρέει το 2036. 

Όμως όλη η οικονομία έχει γίνει «τοξική» 
και σωρεύει διαρκώς νέα χρέη: 

α) Οι ληξιπρόθεσμες οφειλές στην εφορία 
αυξάνονται διαρκώς, έχοντας σταθεροποιηθεί 
πάνω από τα 100 δισ. (και οι οφειλέτες γύρω 
στα 4 εκ.). Γι’ αυτό και η έκρηξη των κατασχέ¬ 
σεων (έφτασαν τον Μάιο τις 400 κάθε εργά¬ 
σιμη μέρα), που συνολικά έχουν επιβληθεί σε 
πάνω από 1,7 εκ. φορολογούμενους. Ενώ και 
οι δήμοι άρχισαν να κατάσχουν επιστροφές 
φόρων έναντι απλήρωτων κλήσεων, λογαρια¬ 
σμών ύδρευσης και δημοτικών τελών. 

β) Τα χρέη προς τα ασφαλιστικά ταμεία 
έχουν φτάσει στο εκρηκτικό ποσό των 32 δισ. 
(συνολικά πάνω από 1,2 εκ. οφειλέτες). Σύμ¬ 
φωνα με στοιχεία της ομοσπονδίας των εργα¬ 
ζομένων στα ασφαλιστικά ταμεία, παρά τις 
ρυθμίσεις, κατασχέσεις και αυξήσεις εισφο¬ 
ρών, είναι ψέμα ο κυβερνητικός ισχυρισμός 
για πάνω από 1,5 δισ. ευρώ πλεόνασμα στον 
ΕΦΚΑ (το πραγματικό δεν ξεπερνάει τα 150 
εκ.). 

γ) Οι τράπεζες παραμένουν σε σιωπηρή 
χρεοκοπία. Παρά την κάποια εισροή κατα¬ 
θέσεων μετά το 2015, αυτές παραμένουν κα¬ 


ταβαραθρωμένες. Ο καρκινικός όγκος των 
«κόκκινων» δανείων παραμένει. Η μείωσή 
τους είναι μικρή (105 δισ. το 2016, περίπου 92 
δισ. σήμερα), οφείλεται περισσότερο στις μα¬ 
ζικές πωλήσεις και διαγραφές τους (τόσο που 
διαμαρτυρήθηκε η ΕΚΤ), ο ρυθμός «κοκκινί¬ 
σματος» επιπλέον δανείων είναι μεγαλύτερος 
από την αποκατάσταση της εξυπηρέτησής 
τους. Συνολικά πάνω από 30 δισ. εκτιμώνται 
ως αβέβαιες εισπράξεις, κάνοντας εξαιρετι¬ 
κά επισφαλή τον στόχο τα «κόκκινα» δάνεια 
να είναι κάτω από 65 δισ. τον Δεκέμβριο του 
2019. 

Το πρόβλημα δεν είναι το χρέος καθαυτό, 
αλλά η οικονομική στασιμότητα και παρακμή. 
Το «ελατήριο» του ελληνικού καπιταλισμού 
έχει σπάσει. Σύμφωνα με το ΔΝΤ η ανάπτυξη 
για πολλά χρόνια θα σέρνεται στο 1%. Έτσι 
δεν αντιστρέφεται η τεράστια αποεπένδυση 
και οι προβλέψεις της συμφωνίας θα καταρ- 
ρεύσουν. Όπως παραδέχεται η Τράπεζα της 
Ελλάδας: «Ονδεμίαχώρα στον κόσμο ... έχει 
επιτύχει τόσο υψηλά πρωτογενή πλεονάσμα¬ 
τα και για τόσο μεγάλο χρονικό διάστημα» 
(3,5% του ΑΕΠ μέχρι το 2022, 2,2% μέσος 
όρος το διάστημα 2023-60). Ενώ τις ίδιες μέ¬ 
ρες με την συμφωνία έσκαγαν «κανόνια» σε 
δύο θεωρούμενα πρότυπα «επιχειρηματικό¬ 
τητας» (Εοΐίε Εοΐίε, ΤπρδΐώώΠκΈεΐδ). 

Γι’ αυτή την επιτυχία της, η άθλια συγκυ¬ 
βέρνηση ψήφισε ορυμαγδό μέτρων. Ξεπούλη¬ 
σε ότι είχε απομείνει ως δημόσια περιουσία. 
Ετοιμάζει μέχρι το τέλος του 2018 την έξοδο 
του ΤΧΣ από το κεφάλαιο των τραπεζών (που 
κατασπάραξαν ατέλειωτα δις «ανακεφαλαιο- 
ποιήσεων»). Χτίζει έναν κρατικό μηχανισμό 
«αποπολιτικοποιημένο» και αυτονομημένο 



(καμία κυβερνητική ευχέρεια δεν θα υπάρχει 
πλέον στην επιλογή γενικών γραμματέων), 
με υπερεξουσίες της κρατικής γραφειοκρατί¬ 
ας, θωρακίζοντας το μνημονιακό καθεστώς. 
Απάλλαξε τον Γεωργίου της ΕΛΣΤΑΤ, σφρα¬ 
γίζοντας την ατιμωρησία του μνημονιακού 
προσωπικού στην ελληνική Αποικία Χρέους. 
Και έχουν το θράσος ΣΥΡΙΖΑ και ΝΔ, πάνω 
στα ερείπια των συντάξεων, να παίζουν εμετι¬ 
κά πολιτικά παιχνιδάκια! 

ΕΕ και ΔΝΤ θα ασκούν ενισχυμένη επο¬ 
πτεία, με 3μηνιαίους ελέγχους για την απα¬ 
ρέγκλιτη εφαρμογή των αποφασισμένων 
μέτρων και ακόμα σκληρότερων «μεταρρυθ¬ 
μίσεων». Στην παραμικρή παρέκκλιση, η συμ¬ 
φωνία είναι υπό αναστολή. «Όλα αυτά σημαί¬ 
νουν παραπέρα φτωχοποίηση, λεηλασία της 
δημόσιας περιουσίας, παραγωγική παρακμή, 
υψηλή ανεργία, υποαπασχόληση, χειροτέρευση 
των εργασιακών σχέσεων, μετανάστευση της 
νεολαίας. Με την οικονομία σε αποσύνθεση, 
με το ξεπούλημα όλων των δημόσιων επιχειρή¬ 
σεων, με \μισθούς των 200-400 ευρώ, με την 
κρίση της ΕΕ και του παγκόσμιου καπιταλι¬ 
σμού, μόνο ως το μεγαλύτερο ανέκδοτο μπορεί 
να χαρακτηριστεί η έξοδος από τα μνημόνια.... 
Αυτή η κατάσταση του χρεοκοπημένου ελ¬ 
ληνικού καπιταλισμού... δεν διορθώνεται με 
αλλαγή κυβερνήσεων. Όσες κυβερνήσεις και 
αν αλλάξουν, αν υπηρετούν το καπιταλιστικό 
σύστημα, τα πράγματα για μας τους εργαζόμε¬ 
νους θα γίνονται διαρκώς χειρότερα... » (από 
την ανακοίνωση της ΟΚΔΕ). 



«Μύλος» το πολιτικό σκηνικό και στο βάθος... εκλογές 



Μ πόχα αναδύει η πολιτική σκη¬ 
νή. Με αφορμή τη συμφωνία 
Τσίπρα-Ζάεφ και τη συμφω¬ 
νία του Γιούρογκρουπ γίνεται 
το μάλε-βράσε: αποχωρήσεις, διαγραφές, εκ¬ 
βιασμοί, καταγγελίες. Οι διαφωνίες δεν αφο¬ 
ρούν βέβαια στα σκληρά αντεργατικά μέτρα, 
αλλά είναι ενδεικτικές του παροξυσμού όπου 
βρίσκεται το πολιτικό σύστημα, με μια κυβέρ¬ 
νηση που τελειώνει. 

Σε τροχιά ανεξέλεγκτης κατάρρευσης βρί¬ 
σκονται οι ΑΝΕΛ. Ο Π. Χαμμένος προσπαθεί 
να αποδώσει την κρίση στα ΜΜΕ, τον χρη- 
ματισμό βουλευτών κ.ά. Αυτό όμως είναι το 
κόστος που πληρώνει ως δεκανίκι της μνη μο- 

νιακής συγκυβέρνησης . Τα ίδια έπαθε παλιότε- 
ρα το ΠΑΣΟΚ ως ο πιο αδύναμος κρίκος της 
σαμαροβενιζελικής χούντας. 

Η προσπάθεια να διαχωρίσουν τη συμ¬ 
φωνία για το Μακεδονικό από την πρόταση 
δυσπιστίας ήταν η θρυαλλίδα: αποχώρηση 
Γ. Λαζαρίδη, διαγραφή Δ. Χαμμένου (υπερ¬ 
ψήφισε την πρόταση μομφής), παραίτηση Μ. 
Παπαδοπούλου, δηλώσεις Π. Σγουρίδη (ότι 
το κόμμα δεν πρέπει να ψηφίσει τη συμφωνία 
ούτε να ξαναδώσει ψήφο εμπιστοσύνης). Το 
κύμα παραιτήσεων αλλά και οι επιθέσεις σε 
βουλευτές (εισβολή στο γραφείο του X. Χα- 


τσίκη, αποδοκιμασίες της Ελ. Χου- 
ντουρά) συμπληρώνουν την εικό¬ 
να. Προσπαθώντας να μετριάσει τις 
επιπτώσεις, ο Π. Χαμμένος σε έκτα¬ 
κτη συνέντευξη Τύπου απείλησε με 
απόσυρση από την κυβέρνηση αν 
το Μακεδονικό έρθει στη Βουλή 
με 151 βουλευτές, για να τα μαζέ¬ 
ψει το ίδιο απόγευμα δηλώνοντας 
ότι «η κυβέρνηση έχει «ημερομηνία 
λήξης» τον Σεπτέμβριο του 2019»! 
Εικόνα διάλυσης και για το XI- 
ΝΑΛ. Ούτε 4 μήνες δεν συμπληρώθηκαν από 
το ιδρυτικό συνέδριο, και αποχώρησε το ΠΟ¬ 
ΤΑΜΙ (το ένα εκ των δύο κοινοβουλευτικών 
κομμάτων που μετείχαν). Αφορμή στάθηκε η 
αρνητική θέση της Φ. Γεννηματά για τη συμ¬ 
φωνία για την Μακεδονία, ενώ ο Θεοδωράκης 
την υποστήριξε ως «απαραίτητο πρώτο βήμα». 
Την αποχώρησή του ανακοίνωσε και το σχήμα 
του Σπ. Λυκούδη, ενώ στο κατώφλι της εξόδου 
βρίσκεται και ο άλλος πρώην υποψήφιος αρ¬ 
χηγός, Γ. Ραγκούσης, που τοποθετείται ανοι¬ 
χτά υπέρ της συμφωνίας, επιτιθέμενος στη 
Γεννηματά για «υπαλληλία στον Μαρινάκη» 
(ΝονωΤίδ) και «υπεργολαβία» στον Μητσοτά- 
κη με το αίτημα για «εκλογές εδώ και τώρα». 
Το συνονθύλευμα του ΧΙΝΑΛ ήταν εξαρχής 

θνησιγενές . Χάθε απόπειρα επανασυγκόλλη- 
σης του χώρου της Χεντροαριστεράς ναυά¬ 
γησε. Χωρίς εναλλακτικό πρόγραμμα, δίχως 
εκλεγμένα όργανα και ξεκάθαρο στίγμα, μόνη 
προοπτική του είναι να γίνει τσόντα σε κάποια 
επόμενη κυβέρνηση 

Σε αποσάρθρωση βρίσκεται το ίδιο το 
ΠΟΤΑΜΙ. Με την αποχώρηση από το ΧΙΝΑΛ 
δεν συμφώνησαν όλοι, προετοιμάζοντας νέες 
αποχωρήσεις. Ο Σπ. Δανέλλης προτάσσει τη 
στήριξη της κυβέρνησης ΣΥΡΙΖΑ εφόσον 


αποχωρήσουν οι ΑΝΕΛ. Σε όλη την σύντομη 
διαδρομή του, το ΠΟΤΑΜΙ ταλανιζόταν από 
την απουσία προγράμματος και πολιτικής συ¬ 

νοχής , ερχόμενο σήμερα στο χείλος της διάλυ¬ 
σης. 

Δυναμώνουν οι φυγόκεντρες τάσεις και 
στο χώρο της ΝΔ. Η ευθυγράμμιση με τα συμ¬ 
φέροντα του κεφαλαίου και του ιμπεριαλισμού 
δεν της αφήνει πολιτικό χώρο, καθώς την ίδια 
υπη ρεσία προσφέρει με -ίσως μεγαλύτερο- 

ζήλο ο μνημονιακός ΣΥΡΙΖΑ. Ο X. Μητσοτά- 
κης παρουσιάζεται συναινετικός στα «εθνικά 
θέματα», χαρακτήρισε «καλοδεχούμενη» τη 
συμφωνία του Γιούρογκρουπ, οι εξαγγελίες 
του για «δίκαιη μοιρασιά του πλούτου» και 
«κοστολογημένο και ρεαλιστικό πρόγραμμα» 
δεν πείθουν κανέναν.Η διαγραφή του προέ¬ 
δρου του ΕΒΕΑ Κ. Μίχαλου συνδέεται με την 
θετική τοποθέτησή του για την απόφαση του 
Γιούρογκρουπ και τη συμφωνία για την Μα¬ 
κεδονία. Φέρεται να πρωταγωνιστεί στη δη¬ 
μιουργία νέου κόμματος μαζί με άλλα πρώην 
στελέχη (X. Παπακώστα, Ευ. Αντώναρος κ.ά.). 

Η δέσμευση του X. Μητσοτάκη ότι θα 
τηρήσει την συμφωνία για το Μακεδονικό αν 
εκλεγεί κυβέρνηση, επιτάχυνε τις διεργασίες 
στον ακροδεξιό χώρο, απ’ όπου ετοιμάζεται 
και δεύτερη διάσπαση της ΝΔ. Σ’ αυτή την κα¬ 
τεύθυνση κινήθηκε η συνεδρίαση του Περιφε¬ 
ρειακού Συμβουλίου Χεντρικής Μακεδονίας, 
που συγκάλεσαν οι Απ. Τζιτζικώστας και Λ. 
Χυρίζογλου, και παρευρέθηκαν ο Γ. Πατούλης, 
ο πρόεδρος της ΧΕΔΕ X. Αγοραστός, επιμελη¬ 
τήρια, μητροπόλεις κ.ά., με αίτημα το δημοψή¬ 
φισμα για το Μακεδονικό. 

Σ’ αυτό το άρρωστημένο σύστημα, μεγά¬ 
λος ασθενής είναι η ίδια η κυβέρνηση ΣΥΡΙ- 
ΖΑ, που παραπαίει με μόλις 152 βουλευτές. 
Προσπαθεί να φιλοτεχνήσει προφίλ... διωκό¬ 


μενου με καταγγελίες για «σχέδιο αποστασίας 
και ανατροπής της κυβέρνησης από επιχειρη¬ 
ματικά συμφέροντα» (βλ. Μαρινάκης, Σαβ- 
βίδης). Πώς να υποστηρίξουν όμως τον ρόλο 
του «θύματος των επιχειρηματιών», όταν ψη¬ 
φίζουν πλήθος νομοθετήματα-δωράκια προς 
επιχειρηματίες και εφαρμόζουν τα πιο σκληρά 
αντεργατικά μέτρα; 

Παρά τις σαχλαμαρίτσες του Τσίπρα («εί¬ 
μαστε πολύ σκληροί για να πεθάνουμε/»), 
όλοι βλέπουν το τέλος της κυβέρνησης, ίσως 
και του ίδιου του ΣΥΡΙΖΑ, που πλησιάζει. Γι’ 
αυτό δίνει και παίρνει το παζάρι των κουκιών. 
Γέφυρες ρίχνονται προς όλες τις κατευθύνσεις 
σε ένα ρεσιτάλ καιροσκοπισμού. Αποχωρή- 
σαντες και διαφωνούντες από ΝΔ, ΠΑΣΟΧ, 
Ένωση Χεντρώων, ΠΟΤΑΜΙ, ΧΙΝΑΛ, κάθε 
χρεοκοπημένο «μόρφωμα», κάθε πολιτικό κα¬ 
τακάθι είναι καλοδεχούμενα σαν «εφεδρείες». 
Στελέχη του ΣΥΡΙΖΑ δίνουν μαθήματα χυδαί¬ 
ας αστικής «πολιτικής», πρωταγωνιστώντας 
στην προσπάθεια δημιουργίας νέων κομμά¬ 
των για να ανακοπεί η τροχιά της ΝΔ προς την 
εξουσία. 

Ο κατακερματισμός είναι πλήρης. Δεν 
πρόκειται για «καβγάδες με σκοπό να απο¬ 
προσανατολίσουν τον λαό» ή «αναμόρφωση 
του αστικού πολιτικού συστήματος» (όπως 
λέει το ΧΧΕ). Είναι η βαθιά πολιτική κρίση, 
που μαστίζει όλο το προσωπικό που υπη ρέ¬ 

τησε και υπηρετεί τα Μνημόνια, διαρρηγνύο¬ 
ντας τους δεσμούς του με τους εργαζόμενους 
και τα φτωχά λαϊκά στρώματα. Αυτή η κρίση, 
που τώρα παροξύνεται ενόψει εκλογών και 
της αναδιανομής της εξουσίας, θα συνεχιστεί 
και μετά τις εκλογές, όποια κυβέρνηση κι αν 
προκύψει. 

■ Σοφία Θεοδωροπούλου 

Με τις ευλογίες των ιμπεριαλιστών η συμφωνία Τσίπρα-Ζάεφ για το μακεδονικό 



Τ ο «μακεδονικό ζήτημα», κατά¬ 
ληξη του οποίου είναι η συμφω¬ 
νία Τσίπρα-Ζάεφ στις Πρέσπες 
στις 17 Ιουνίου, άνοιξε εσπευ¬ 
σμένα στα τέλη του 2017. Το ζήτημα δεν το 
άνοιξε ούτε η εκλογή Ζάεφ, ούτε η επιθυμία 
της ελληνικής κυβέρνησης, αλλά κυρίως 
οι αμερικάνοι και ευρωπαίοι ιμπεριαλιστές 
ώστε να επιταχύνουν την ένταξη της Μακε¬ 
δονίας στο ΝΑΤΟ και την ΕΕ. Ο στόχος τους 
είναι να εντάξουν τα Βαλκάνια, και ειδικά τα 
κράτη της πρώην Γιουγκοσλαβίας, στην ΕΕ 
και το ΝΑΤΟ ώστε να εκδιώξουν Ρωσία και 
Κίνα από την περιοχή, να επαναφέρουν την 
Τουρκία στην επιρροή τους, να επανελέγ¬ 
ξουν τη Συρία και τη Μέση Ανατολή. 

Το άνοιγμα του θέματος ήταν επιπλέον 
μια ευκαιρία για την κυβέρνηση: α) να συ- 
γκαλύψει τα μέτρα της 4ης αξιολόγησης, του 
μεσοπρόθεσμου, των διαρκών μνημονίων, β) 
να εμφανιστεί ως αξιόπιστος εκπρόσωπος 
των επιλογών της ελληνικής αστικής τάξης 
και των συμφερόντων των ιμπεριαλιστών και 
γ) να δημιουργήσει πρόβλημα στη ΝΔ και 
στο ΚΙΝΑΛ, διχάζοντάς τους ανάμεσα στην 
επιθυμία τους να εξυπηρετήσουν την αστική 
τάξη και τους ιμπεριαλιστές και της πίεσης 
τους από τους ακροδεξιούς και εθνικιστές. 
Ωστόσο αυτά τα σχέδια απειλούν να γίνουν 
μπούμερανγκ για την κυβέρνηση. Το ζήτημα 
δημιουργεί πρόβλημα στην εκλογική απήχη¬ 
ση και στο εσωτερικό της συγκυβέρνησης. 

Η συμφωνία φέρει τη σφραγίδα των αμε- 
ρικανών και ευρωπαίων ιμπεριαλιστών, στην 
προσπάθειά τους να συμβιβάσουν προσωρι¬ 
νά δύο εθνικισμούς, ώστε να προωθήσουν τα 
σχέδιά τους. Αυτό γίνεται δόλια και υπονο¬ 
μευτικά για τα συμφέροντα των εργαζομέ¬ 
νων των δύο χωρών και γενικά των Βαλκα¬ 
νίων. Γιατί, επί της ουσίας, το θέμα είχε λίγο 
ως πολύ λυθεί στην πράξη: η γειτονική χώρα 
ονομαζόταν Δημοκρατία της Μακεδονίας, το 
έθνος μακεδονικό, η γλώσσα μακεδονική, και 


αναγνωρίζονταν έτσι από το σύνολο σχεδόν 
των χωρών του κόσμου. Και, όπως και να ’χει, 
το θέμα είχε λίγο - πολύ λυθεί και στη χώρα 
μας, παρά τα όσα ανακάλυψαν και επανέφε- 
ραν ξανά οι εθνικιστές. 

Έτσι, στη συμφωνία: 

α) Η υπηκοότητα/εθνικότητα καθορίζε¬ 
ται με έναν αντιφατικό τρόπο («Μακεδόνας/ 
πολίτης της Βόρειας Μακεδονίας»), η γλώσ¬ 
σα ορίζεται ως «μακεδονική», ενώ τα δύο 
κράτη μπορούν να εννοούν όπως θέλουν την 
λέξη «Μακεδόνας». 

β) Αλλάζει το όνομα από το σημερινό 
«Δημοκρατία της Μακεδονίας» στο «Δημο¬ 
κρατία της Βόρειας Μακεδονίας». Αυτό είναι 
αφενός μια ταπεινωτική αλλαγή για τον γει¬ 
τονικό λαό και αφετέρου ανοίγει τις ορέξεις 
(ως γεωγραφικός προσδιορισμός) στους τρι¬ 
γύρω βαλκανικούς εθνικισμούς για διάλυση, 
αρπαγή ή ακρωτηριασμό της γειτονικής χώ¬ 
ρας. 

γ) Στην συμφωνία καθορίζεται ότι η «Αρ¬ 
χαία Μακεδονία» ανήκει στην Ελλάδα (!), 
επιτρέποντας στις βαλκανικές άρχουσες τά¬ 
ξεις να καθορίζουν και την ιστορία όπως τους 
συμφέρει. 

δ) Η συμφωνία έχει διαμορφωθεί και 
πρόκειται να εφαρμοστεί κυρίως με την έντα¬ 
ξη της Μακεδονίας στο ΝΑΤΟ και την ΕΕ. 

Αυτή η συμφωνία, που επέβαλαν οι ιμπε¬ 
ριαλιστές, προσπαθεί να λύσει με έναν μεσο¬ 


βέζικο και δειλό τρόπο τη «διαφωνία» δύο 
κρατών, κουκουλώνοντας δύο εθνικισμούς 
για να εξυπηρετηθούν τα συμφέροντα των 
ιμπεριαλιστών. Με αυτήν την έννοια, η συμ¬ 
φωνία είναι εντελώς προσωρινή και, ακόμη κι 
αν συμβιβάζει δύο άρχουσες τάξεις, το κάνει 
για να αναζωπυρώσει τελικά και τους δύο 
εθνικισμούς, να γενικεύσει τις διαιρέσεις στα 
Βαλκάνια. 

Ο κίνδυνος είναι μεγάλος για τους λα¬ 
ούς των Βαλκανίων. Η «σταθερότητα» που 
επικαλούνται Τσίπρας και Ζάεφ είναι εντε¬ 
λώς απατηλή. Ο κύκλος της ιμπεριαλιστικής 
επαναχάραξης των συνόρων στα Βαλκάνια, 
ο οποίος άνοιξε με τη διάλυση της πρώην 
Γιουγκοσλαβίας, δεν έχει κλείσει. Οι κίνδυνοι 
για νέο φούντωμα των εθνικισμών, των συ¬ 
γκρούσεων ή και των πολέμων στην περιοχή 
μεγαλώνουν με τέτοιες συμφωνίες. 

Οι κάθε λογής εθνικιστές προσπαθούν 
να μας πείσουν ότι «το όνομα είναι η ψυχή 
μας», ότι πάνω απ’ όλα είναι «η πατρίδα 
μας», κ.ο.κ. Προσπαθούν να μας πείσουν ότι 
«για την κρίση φταίμε όλοι», ότι «όλοι μαζί 
τα φάγαμε», και ότι μπορεί να φτωχύναμε, 
να ταπεινωθήκαμε με τα μνημόνια, αλλά 
«αν κρατήσουμε την ψυχή μας, τότε θα με¬ 
γαλουργήσουμε ξανά σαν έθνος». Αυτά τα 
λένε όλοι αυτοί που δεν εναντιώθηκαν στην 
καταστροφή των μνημονίων, που υποστηρί¬ 
ζουν την παραμονή στην ΕΕ, που θέλουν να 


έχουν την πρωτοκαθεδρία στην εξυπηρέτηση 
των σχεδίων του ΝΑΤΟ και των ΗΠΑ. Όλοι 
αυτοί μπορούν να διαδηλώνουν εναντίον 
της κυβέρνησης, αλλά βέβαια δεν διαδηλώ¬ 
νουν όταν κόβονται μισθοί και συντάξεις, 
όταν ξοδεύονται δισεκατομμύρια σε νέους 
εξοπλισμούς. Δεν διαδηλώνουν κατά της ΕΕ 
και του ΝΑΤΟ, ενάντια στους πολέμους και 
τις επεμβάσεις που προκαλούν. Αυτοί οι πα- 
τριδοκάπηλοι αποτελούν πάντα μια χρήσιμη 
εφεδρεία ή και την «έσχατη λύση» των ελλή- 
νων καπιταλιστών. 

Απαράδεκτη και εγκληματική είναι και η 
στάση των ρεφορμιστών. Στο όνομα τάχα της 
αντίθεσης στο ΝΑΤΟ και στον ιμπεριαλισμό, 
στοιχίζονται ολόψυχα με τον αστικό εθνικι¬ 
σμό. Βλέποντας παντού μόνο τον αλυτρωτι¬ 
σμό απ’ τη γειτονική πλευρά, επικαλούμενοι 
τα αστικά «εθνικά κυριαρχικά δικαιώματα» ή 
αρνούμενοι χυδαία την ίδια την ύπαρξη του 
γειτονικού λαού. Δίνουν ακόμα μια φορά εξε¬ 
τάσεις νομιμοφροσύνης στην αστική τάξη. 
Το ΚΚΕ πρωτοστατεί σ’ αυτή την πολιτική, 
δεν είναι όμως μόνο του. Πρόκειται για μια 
πολιτική που δεν έχει καμία σχέση με τα συμ¬ 
φέροντα των εργαζομένων, με την προστασία 
των λαών από τους κινδύνους των πολέμων 
στην περιοχή μας, με τον εργατικό Διεθνισμό. 

Απέναντι στην αναζωπύρωση των εθνι¬ 
κισμών που γεννά η κρίση του καπιταλιστι¬ 
κού συστήματος, απέναντι στα σχέδια των 
ιμπεριαλιστών να κυριαρχήσουν στην περι¬ 
οχή, απέναντι στο κίνδυνο να βυθιστούν τα 
Βαλκάνια στην δίνη του πολέμου, απέναντι 
στα διαρκή μνημόνια, την ΕΕ και τις άρχου¬ 
σες τάξεις της περιοχής, οι εργαζόμενοι, η νε¬ 
ολαία και τα φτωχά λαϊκά στρώματα πρέπει 
να ενωθούμε. Με σεβασμό στο δικαίωμα του 
αυτοπροσδιορισμού του κάθε λαού να ανα¬ 
πτύξουμε τους κοινούς μας αγώνες, ενάντια 
στις αντιδραστικές αστικές τάξεις, ενάντια 
στο ΝΑΤΟ, τον ιμπεριαλισμό και τον πόλεμο. 


ΣΥΝΟΔΟΣ 67: 66+1 Η’... 

Ο ΤΡΑΜΠ ΕΝΑΝΤΙΟΝ ΟΛΩΝ 


Π ρωτοφανείς διαστάσεις 
πήρε η σύγκρουση στο 
μπλοκ των Δυτικών ιμπερι¬ 
αλιστών στην σύνοδο του 
07 στον Καναδά τον Ιούνιο. Οι προβλέ¬ 
ψεις για την κατάληξη της Συνόδου ήταν 
πολύ απαισιόδοξες, αφού είχαν προηγηθεί 
η απόσυρση των ΗΠΑ από τη συμφωνία 
με το Ιράν για τα πυρηνικά αλλά και οι δα¬ 
σμοί που επέβαλλαν στις εισαγωγές χάλυ¬ 
βα και αλουμινίου. 

Ωστόσο, το αποτέλεσμα ξεπέρασε κάθε 
προηγούμενο. Δεδομένης της άρνησης του 
Τραμπ να υπογράψει κοινό ανακοινωθέν 
για το κλίμα, έγινε μια απέλπιδα προσπά¬ 
θεια να συνταχτεί κοινό ανακοινωθέν σχε¬ 
τικό με το παγκόσμιο εμπόριο. Η πραγμα¬ 
τική αξία του εν λόγω εγγράφου θα ήταν 
μηδαμινή - όλοι γνωρίζουν ότι ο εμπορικός 
πόλεμος έχει φουντώσει, και μεταξύ των 
παραδοσιακών συμμάχων εντός του 07- 
ωστόσο ήταν μία κίνηση για να σωθούν τα 
προσχήματα. Πριν ακόμη κοπάσουν οι πα¬ 
νηγυρισμοί των ευρωπαίων ιμπεριαλιστών 
για επίτευξη συμφωνίας, ο Τραμπ απέσυρε 
την υπογραφή της αμερικάνικης αντιπρο¬ 
σωπείας με μήνυμά στο Ι\νίΐΐ6Γ, αποχωρώ¬ 
ντας μάλιστα μία μέρα πριν τη λήξη της 
Συνόδου (!). Τα παραπάνω επιβεβαιώνουν 
τις τεράστιες διαφορές στο εσωτερικό του 
ιμπεριαλιστικού συστήματος που τείνουν 
να πάρουν χαρακτήρα ανοιχτής ρήξης - σε 
καμία περίπτωση δεν εξηγούνται σαν «ιδι¬ 
οτροπίες» του Τραμπ. 


Οι ΗΠΑ ετοιμάζονται για το «μεγάλο 
παιχνίδι» απέναντι στην Κίνα, τον βασικό 
ανταγωνιστή τους. Επιχειρούν όμως πρώ¬ 
τα μια εσωτερική εκκαθάριση (δηλαδή των 
Δυτικών ιμπεριαλιστών) προκειμένου να 
τους καθυποτάξουν στη δική τους στρατη¬ 
γική πριν βαθύνουν τη σύγκρουση με την 
Κίνα. Ταυτόχρονα, προσπαθούν να διατη¬ 
ρήσουν ισορροπίες με τη Ρωσία, ώστε να 
αποκόψουν την επιρροή της Κίνας. Εξού 
και η πρόταση Τραμπ για επάνοδο της Ρω¬ 
σίας στους 07 (πρόταση που απορρίφθη- 
κε) αλλά και η προγραμματισμένη διμερής 
συνάντηση μεταξύ τους. 

Η πολιτική των δασμών και του ακραί¬ 
ου προστατευτισμού των ΗΠΑ πλήττει 
τους παραδοσιακούς συμμάχους τους 
και όσο καθίσταται «αναγκαστική» άλλο 
τόσο είναι αυτοκαταστροφική. Όλα τα 
όπλα που χρησιμοποίησε ο αμερικάνικος 
ιμπεριαλισμός την τελευταία 20ετία για 
να μετακυλίσει την κρίση στους ανταγω¬ 
νιστές του είχαν αντίθετα αποτελέσματα 
- χαρακτηριστικότερο παράδειγμα η πα¬ 
γκοσμιοποίηση. Αν οι δασμοί επεκταθούν 
στην αυτοκινητοβιομηχανία, το χτύπημα 
για τους ευρωπαίους ιμπεριαλιστές θα εί¬ 
ναι τεράστιο. Ειδικά για τη Γερμανία, της 
οποίας οι εξαγωγές στις ΗΠΑ είναι το 40% 
της αμερικάνικης αγοράς αυτοκινήτων και 


το 1/4 των συνολικών εξαγωγών της στις 
ΗΠΑ. Ωστόσο μεσοπρόθεσμα και μακρο¬ 
πρόθεσμα η πολιτική των δασμών είναι 
αδιέξοδη. Αφενός θα προκαλέσει αλυσι¬ 
δωτές αντιδράσεις και θα εντείνει τον πα¬ 
γκόσμιο κατακερματισμό της αγοράς (ήδη 
ο Καναδάς έχει ανακοινώσει μεγάλους 
δασμούς στα αμερικάνικα προϊόντα), αφε¬ 
τέρου βρίσκεται σε αντίθεση με τη βασική 
τάση του καπιταλισμού, την διεθνοποίηση 
των παραγωγικών δυνάμεων. 

Οι Ευρωπαίοι γνωρίζουν ότι δεν είναι 
εύκολο να αποδεχθούν αυτήν την πολιτι¬ 
κή. Όχι μόνο τους δασμούς, αλλά και το 
ζήτημα του Ιράν. Μια αποδοχή της πολιτι¬ 
κής των ΗΠΑ θα σημάνει, μια οικονομική 
αιμορραγία για τις επιχειρήσεις τους και 
τη μετατροπή τους σε «τσιράκια» του αμε¬ 
ρικάνικου ιμπεριαλισμού. Ωστόσο, όσο κι 
αν είναι επίπονη αυτή η αποδοχή, είναι δύ¬ 
σκολο να αντισταθούν, παρά τις δηλώσεις 
Μακρόν, ότι «οι 07 μπορούν να γίνουν και 
06». 

Η ΕΕ είναι ο μεγάλος χαμένος της πα¬ 
γκόσμιας κρίσης, και όσο κι αν παραμέ¬ 
νει μια τεράστια οικονομία σαν μέγεθος 
η δυναμική της είναι πτωτική (τα ίδια και 
χειρότερα ισχύουν για την Ιαπωνία που 
πρακτικά έχει εξαφανιστεί από τον ενδο- 
ϊμπεριαλιστικό ανταγωνισμό). Η ΕΕ είναι 


απούσα από όλες τις σημαντικές εξελίξεις 
(Νοτιοανατολική Ασία, Μέση Ανατολή 
κ.λπ.), συνθλίβεται ανάμεσα στον αντα¬ 
γωνισμό ΗΠΑ και Ρωσίας-Κίνας, ενώ η μη 
ύπαρξη Ευρωστρατού παραμένει ένα από 
τα βασικότερα μειονεκτήματά έναντι αντι¬ 
πάλων και «φίλων». Η αλήθεια είναι ότι 
η ΕΕ βρίσκεται σε τροχιά αποσύνθεσης/ 
διάλυσης, με μια τεράστια πολιτική κρίση, 
πέρα από την οικονομική, με σημάδια ακό¬ 
μη και μερίδων σημαντικών αστικών τάξε¬ 
ων να αμφισβητούν την κυρίαρχη στρατη¬ 
γική της, και άρα, ανίκανη να αντιτάξει το 
παραμικρό συνεκτικό σχέδιο. 

Η σύνοδος του 07 δεν ήταν το αποκο¬ 
ρύφωμα της ενδοϊμπεριαλιστικής κόντρας. 
Ήταν μάλλον σημάδι σε έναν νέο γύρο οι¬ 
κονομικού πολέμου, ανακατατάξεων αλλά 
και σαφής ένδειξη για το επίπεδο της κρί¬ 
σης της παγκόσμιας αστικής ηγεσίας. Το 
τελευταίο, υπογραμμίζεται εντονότερα αν 
η Σύνοδος των 07 αντιπαραβληθεί με την 
εικόνα της Συνόδου της Σαγκάης, όπου η 
κατάσταση ήταν διαμετρικά αντίθετη. 

Το αδιέξοδό τους αυτό τα παλιά ιμπε¬ 
ριαλιστικά επιτελεία επιχειρούν, και θα 
επιχειρήσουν εντονότερα, να το λύσουν, 
αργά ή γρήγορα, όχι μόνο με νομισματικό 
ή οικονομικό πόλεμο, μα γενικεύοντας τις 
πολεμικές συγκρούσεις, απειλώντας ολό¬ 
κληρη την ανθρωπότητα. Οι αντιδράσεις 
του παγκόσμιου εργατικού κινήματος ενά¬ 
ντια σε αυτές τις άκρως επικίνδυνες εξελί¬ 
ξεις θα είναι, όπως ίσχυε πάντα, ο καθορι¬ 
στικός παράγοντας. 

Φάκελος: Σύνοδος του ΝΑΤΟ 


Ιούλιος-Αύγουστος 2018 


Σύνοδος του ΝΑΤΟ 

Ενίσχυση του πολεμικού σχεδιυσμού 


Στις 11-13 Ιούλη 
θα διεξαχθεί στις 
Βρυξέλλες η Σύνοδος 
Κορυφής του ΝΑΤΟ. 
Κύριο θέμα της 
θα είναι η ακόμα 
στενότερη συνεργασία 
του με την ΕΕ, ώστε 
να ενισχυθεί το 
μέτωπο των δυτικών 
ιμπεριαλιστών (ΗΠΑ- 
ΕΕ) απέναντι στις 
αναδυόμενες δυνάμεις 
(κυρίως Κίνα-Ρωσία) 
για την κυριαρχία 
και τον έλεγχο 
των αγορών, των 
πλουτοπαραγωγικών 
πηγών και των 
εμπορικών δρόμων. 


Η Σύνοδος του ΝΑΤΟ έρχε¬ 
ται σε μια περίοδο που η 
κρίση σε όλα τα επίπεδα 
αναμένεται να οξυνθεί, το 
τελευταίο μάλιστα δίμηνο οι λαοί κρά¬ 
τησαν τρεις φορές την ανάσα τους, πα¬ 
ρακολουθώντας τις επιθέσεις των αμερι- 
κάνων ιμπεριαλιστών για ν’ ανακτήσουν 
τον έλεγχο στη Μέση Ανατολή (και όχι 
μόνο): 1) Στον βομβαρδισμό της Συρίας 
μαζί με τους (αποδυναμωμένους) ιμπερι¬ 
αλισμούς της Αγγλίας και της Γαλλίας, 
όπου απειλήθηκε ανοιχτή σύγκρουση με 
τον ρώσικο ιμπεριαλισμό. 2) Στην από¬ 
συρση των ΗΠΑ από τη συμφωνία για 
το πυρηνικό πρόγραμμα του Ιράν, που 
ανοίγει τους ασκούς του Αιόλου για μια 
τεράστια περιφερειακή ή και γενικευ- 
μένη ιμπεριαλιστική σύγκρουση. 3) Στα 
εγκαίνια για τη μεταφορά της πρεσβείας 
των ΗΠΑ στην Ιερουσαλήμ, ο ισραηλι- 
νός στρατός άνοιξε πυρ εναντίον Πα¬ 
λαιστίνιων διαδηλωτών. Η δολοφονική 
αυτή επίθεση είχε ως αποτέλεσμα πάνω 
από 60 νεκρούς και χιλιάδες τραυματίες. 

Τα βασικά θέματα της Συνόδου είναι: 
1) Η ενίσχυση της κοινής δράσης των 
δυτικών ιμπεριαλιστών και η βελτίωση 
των χρόνων μεταφοράς στρατιωτικών 
δυνάμεων στα μέτωπα των ιμπεριαλιστι¬ 
κών αντιπαραθέσεων. Πρόκειται για τη 
διαβόητη «στρατιωτική κινητικότητα», 
την οποία η ηγεσία του ΝΑΤΟ έχει χαρα¬ 
κτηρίσει ναυαρχίδα των στόχων της για 
το 2018. Ενδεικτικά είναι όσα καταγρά¬ 
φηκαν στα συμπεράσματα του πρόσφα¬ 
του Συμβουλίου Εξωτερικών Υποθέσεων 
της ΕΕ (στις 25/6), όπου τα κράτη-μέλη 

καλούνται«να 
ενισχύσουν 
τις ικανότη¬ 
τες κινητικό¬ 
τητας στη γη, 
στη θάλασσα 
και τον αέρα, 
στρατιωτικού 
προσωπικού, 
υλικών και 
εξοπλισμών, 
για την αντι¬ 
μετώπιση κα- 
θημερινών 
περιστατικών 
αλλά και για 
την αντιμε¬ 
τώπιση κρί¬ 
σεων και συ¬ 
γκρούσεων». 
Σε αυτό το 
πλαίσιο επι¬ 
διώκεται η 
ενίσχυση της 
συνεργασίας 
ΕΕ και ΝΑΤΟ. 
Το ίδιο επικίν¬ 
δυνες για τους 
λαούς οδηγίες 
προετοιμασίας 
νέων ιμπερια¬ 


λιστικών πολέμων και επεμβάσεων πε¬ 
ριλαμβάνει και το πρόσφατο ψήφισμα 
του Ευρωκοινοβουλίου για τις «σχέσεις 
ΕΕ-ΝΑΤΟ», που «τονίζει την ανάγκη να 
αντιμετωπιστούν, μέσω στενής συνεργα¬ 
σίας μεταξύ ΕΕ και ΝΑΤΟ, τα φυσικά και 
νομικά εμπόδια στην ταχεία μετακίνηση 
στρατιωτικού προσωπικού και πόρων 
εντός και εκτός της ΕΕ, προκειμένου να 
εξασφαλίζεται, όποτε κρίνεται αναγκαίο, 
η απρόσκοπτη μετακίνηση εξοπλισμού 
και δυνάμεων σε όλη την Ευρώπη, συ- 
μπεριλαμβανομένης της δυνατότητας 
χρήσης κρίσιμης υποδομής, όπως οδών, 
γεφυρών και σιδηροδρομικών γραμ¬ 
μών». ΕΕ και ΝΑΤΟ ενισχύουν λοιπόν 
το σενάριο άμεσης αντιμετώπισης ζητη¬ 
μάτων από κοινού, δεν πρέπει όμως να 
παραβλέπουμε ότι οι ανταγωνισμοί στο 
εσωτερικό των δύο αυτών ιμπεριαλιστι¬ 
κών κέντρων έχουν μεγαλώσει. Η άθλια 
κυβέρνηση ΣΥΡΙΖΑ-ΑΝΕΛ έχει υποτα¬ 
χθεί πλήρως στους δυτικούς ιμπεριαλι¬ 
στές, με όλο και μεγαλύτερη συμμετοχή 
στον πόλεμο. Πήρε μέρος ενεργητικά 
στις επιθέσεις στη Συρία, διαθέτοντας 
το τελευταίο διάστημα όχι μόνο τη βάση 
της Σούδας, αλλά και τις ελληνικές αε¬ 
ροπορικές βάσεις στην Ανδραβίδα και 
στην Καλαμάτα. 

2) Σημαντικό ζήτημα, για το οποίο το 
ΝΑΤΟ έχει πάρει αποφάσεις σε διαδο¬ 
χικές Συνόδους των υπουργών Άμυνας, 
είναι οι νέες «ικανότητες» στις οποίες 
σκοπεύουν να επενδύσουν, με τις ΗΠΑ 
να πιέζουν ώστε οι υπόλοιπες χώρες 
να δαπανούν μεγαλύτερα ποσά για τις 
ανάγκες της συμμαχίας... Μεταξύ άλ¬ 
λων, τα προγράμματα αυτά προβλέπουν 
την ανάπτυξη ενός ιπτάμενου τάνκερ 
πολλαπλών ρόλων, «στρατηγικών πυ- 
ρομαχικών» για τις χερσαίες δυνάμεις 
της λυκοσυμμαχίας, ενός αεροσκάφους 
θαλάσσιας επιτήρησης πολλαπλών απο¬ 
στολών, περισσότερα τεθωρακισμένα, 
αντιαεροπορική και αντιπυραυλική άμυ¬ 
να κ.ά. Την ίδια ώρα, η ΕΕ έρχεται με τη 
λεγάμενη «Μόνιμη Διαρθρωμένη Συνερ¬ 
γασία» (ΡΕδΟΟ, συμφωνήθηκε στα τέλη 
του 2017), να αναπτύξει νέα μέσα και 
φονικά συστήματα, «συμπληρωματικά» 
πάντα προς το ΝΑΤΟ, αλλά ταυτόχρονα 
κάνοντας κι ένα βήμα προς την ανάπτυξη 
των δικών της «αυτοτελών» στρατιωτι¬ 
κών δυνατοτήτων. Έχει ήδη καταρτιστεί 
ένας αρχικός κατάλογος 17 «συνεργα¬ 
τικών έργων», που θα προωθηθούν από 
ομάδες κρατών-μελών, ενώ αναμένεται 
να προστεθεί και ένα δεύτερο «κύμα» 
τέτοιων έργων τον ερχόμενο Νοέμβρη. 
Η κυβέρνηση Τσίπρα επιβεβαίωσε τη 
συμμετοχή της σε 9 από τα 17 πρώτα 
«συνεργατικά» μέτρα, όπως: «Θαλάσσια 
ημιαυτόνομα συστήματα αντιμετώπι¬ 
σης ναρκών», «Ανάπτυξη πλατφόρμας 
για κοινή χρήση πληροφοριών για την 
αντιμετώπιση περιστατικών και απειλών 
στον κυβερνοχώρο», «Ανάπτυξη θωρα¬ 
κισμένου οχήματος μάχης για χρήση από 
το Πεζικό/αμφίβιου οχήματος επίθεσης/ 
ελαφρού θωρακισμένου οχήματος» κ.ά. 



Την ίδια στιγμή, έχουν επιταχύνει τη δη¬ 
μιουργία βάσης στην Αλεξανδρούπολη, 
προχωρούν στην ανακαίνιση αποθηκών 
πυρηνικών όπλων στην Ανδραβίδα, στον 
εκσυγχρονισμό των εγκαταστάσεων της 
βάσης του Αράξου για την αποθήκευση 
ειδικών όπλων, διαπραγματεύονται με 
τους Αμερικάνους για την κατασκευή 
ελικοδρόμιου στην Κάλυμνο και τη δη¬ 
μιουργία ναυπηγείου στη Σύρο, όπου θα 
μπορούν να επισκευάζονται πλοία του 
πολεμικού ναυτικού των ΗΠΑ. Σαν να 
μην φτάνουν όλα αυτά, ετοιμάζουν την 
αγορά του αιώνα, με ένα πρόγραμμα 
πολεμικών παραγγελιών που περιλαμ¬ 
βάνει: τον εκσυγχρονισμό των Ε-16, την 
αγορά πανάκριβων Ε-35, την παραγ¬ 
γελία τεσσάρων γαλλικών φρεγατών 
ΕΚΕΜΜ κ.ά. Και όλα αυτά τη στιγμή 
που η φτωχοποίηση του ελληνικού λαού 
μεγαλώνει, με κλεισίματα σχολείων και 
νοσοκομείων, με νέο τσεκούρι στις συ¬ 
ντάξεις, που θα τις φτάσουν στα 480 
ευρώ, το νέο χτύπημα στο αφορολόγητο 
όριο, που θα μειωθεί στα 5.685 ευρώ, και 
τους μισθούς πείνας 300-400 ευρώ που 
έχουν επικρατήσει, ιδιαίτερα στους νέ¬ 
ους. 

3) Λόγω των ανταγωνισμών με άλλες 
ιμπεριαλιστικές δυνάμεις, που οξύνονται 
σε Μέση Ανατολή, ανατολική Μεσόγειο 
και βόρεια Αφρική, με προσχήματα όπως 
την αντιμετώπιση του μεταναστευτικού, 
της «τρομοκρατίας» και λοιπών «ασύμ¬ 
μετρων απειλών», το ΝΑΤΟ προχώρησε 
σταδιακά σε ενδυνάμωση της παρουσίας 
του στο λεγόμενο «νότιο μέτωπο», με 
την εγκατάσταση της ναυτικής αρμάδας 
του 5ΝΜΘ2 στο Αιγαίο, την ενεργοποί¬ 
ηση ενός «κόμβου» συγκέντρωσης και 
ανάλυσης πληροφοριών για τον Νότο 
στη Σικελία, την εντατικοποίηση των 
ασκήσεων στην περιοχή, ενώ μπήκε και 
επισήμως στον «Συνασπισμό κατά του 
1515», διαθέτοντας τα ιπτάμενα ραντάρ 
ΑλνΆΘδ για περιπολίες στη Μέση Ανα¬ 
τολή. Ο αμερικάνος υφυπουργός Εξω¬ 
τερικών Γ. Μίτσελ εισηγήθηκε ότι: «το 
να συσπειρώσουμε τους συμμάχους μας 
να πάρουν σοβαρότερα τα νότια σύνο¬ 
ρα της Ευρώπης θα αποτελέσει μείζονα 
στόχο της επικείμενης Διάσκεψης Κορυ¬ 
φής του ΝΑΤΟ». Την ίδια στιγμή, η ΕΕ 
αυξάνει επίσης τη ναυτική της παρουσία 
στη Μεσόγειο, αναβαθμίζοντας ουσι- 

ΔΙΑΔΗΛΩΣΗ 

Ενάντια στη Σύνοδο του ΝΑΤΟ 
ΕΞΩ ΤΟ ΝΑΤΟ ΚΑΙ ΟΙ 
ΒΑΣΕΙΣ ΑΠΟ ΤΑ ΒΑΛΚΑΝΙΑ 
ΟΧΙ ΣΤΟΥΣ ΕΞΟΠΛΙΣΜΟΥΣ 
Όχι στον αντιδραστικό άξονα 
Ελλάδας·Κύπρου·Ισραήλ·Αιγύπτου 
Ανοιχτά σύνορα για τους πρόσφυγες 



ΝΑΤΟ 


ΟΤΑΝ 

I 

Τετάρτη 11 Ιουλίου, 6:30μμ 

Αθήνα: Προπϋλαια·Βουλή·Πρεσβεία ΗΠΑ 
Θεσσαλονίκη: Άγαλμα Βενιζέλου 

Οργανώσεις-Συλλογικότητες ενάντια 
σε Πόλεμο, Ιμπεριαλισμό, Εθνικισμό 


αστικά σε στρατιωτικό μηχανισμό τη 
Ργοπϊ€χ, και στήνει σχήματα «προβολής 
σταθερότητας» σε βόρεια Αφρική και 
Μέση Ανατολή. 

Ταυτόχρονα, οι υπουργοί Εξωτε¬ 
ρικών και Άμυνας της ΕΕ υιοθέτησαν 
ειδικά συμπεράσματα για το Κέρας 
της Αφρικής και την Ερυθρά Θάλασ¬ 
σα, σημαντικό γεωστρατηγικά δίαυλο, 
όπου η ΕΕ έχει στο παρελθόν αναπτύ¬ 
ξει πολεμικά της πλοία, ώστε να μην 
παρεμποδίζεται από «ασύμμετρες απει¬ 
λές» η «ελεύθερη ναυσιπλοΐα». Στα εν 
λόγω συμπεράσματα σημειώνεται ότι: 
«οι εξελίξεις στην περιοχή του Κόλπου 
προκάλεσαν τον ανανεωμένο γεωπο¬ 
λιτικό ανταγωνισμό και στις δύο ακτές 
της Ερυθράς Θάλασσας (...) αυτές οι 
εξελίξεις, και κυρίως η σύγκρουση στην 
Υεμένη, έχουν αρνητικό αντίκτυπο στην 
ασφάλεια εντός και γύρω από την Ερυ¬ 
θρά Θάλασσα. Αυτό θα μπορούσε να 
θέσει σε κίνδυνο τα συμφέροντα της ΕΕ 
επηρεάζοντας την ελευθερία της ναυσι¬ 
πλοΐας και αποσταθεροποιώντας περαι¬ 
τέρω το Κέρας της Αφρικής». 

4) Ο πρωθυπουργός της Μακεδονί¬ 
ας Ζ. Ζάεφ συναντήθηκε στις Βρυξέλ¬ 
λες με τον γενικό γραμματέα του ΝΑΤΟ 
Γ. Στόλτενμπεργκ, ο οποίος τον συνεχά- 
ρη - μία μόλις μέρα μετά τα αντίστοιχα 
εύσημα που έδωσε στον Τσίπρα - για 
την πρόσφατη συμφωνία και τον διαβε¬ 
βαίωσε ότι η χώρα του θα λάβει επιστο¬ 
λή πρόσκλησης ένταξης στο ΝΑΤΟ στη 
Σύνοδο Κορυφής. 

Όπως δήλωσε και ο ίδιος: «Οι εντα- 
ξιακές συνομιλίες θα διαρκέσουν φυ¬ 
σιολογικά κάποιους μήνες και εν συ¬ 
νεχεία, υπό την προϋπόθεση ότι οι 
εσωτερικές διαδικασίες στη χώρα θα 
έχουν ολοκληρωθεί, θα υπογραφεί ένα 
πρωτόκολλο ένταξης, το οποίο θα πρέ¬ 
πει να επικυρωθεί από τα εθνικά κοινο¬ 
βούλια των 29 κρατών-μελών». Ωστό¬ 


σο, από τη στιγμή που θα υπογραφεί 
το πρωτόκολλο ένταξης, η Μακεδονία 
θα προσκληθεί να συμμετάσχει σε όλες 
τις συναντήσεις, να καθίσει στο τραπέζι 
των συνομιλιών και να είναι μέλος του 
Συμβουλίου του ΝΑΤΟ. 

Ο κίνδυνος είναι μεγάλος για τους 
λαούς των Βαλκανίων. Η «σταθερότη¬ 
τα» που επικαλούνται ο Τσίπρας και ο 
Ζάεφ είναι εντελώς απατηλή. Οι κίνδυ¬ 
νοι για νέο φούντωμα των εθνικισμών, 
των συγκρούσεων ή και των πολέμων 
στην περιοχή μεγαλώνουν με τέτοιες 
συμφωνίες. Ιδιαίτερα όσο τα Βαλκάνια 
ελέγχονται από τους αμερικανονατοϊ- 
κούς ιμπεριαλιστές και βρίσκονται στην 
πρώτη γραμμή της λυσσασμένης επιθε- 
τικότητάς τους ενάντια στη Ρωσία, ο 
κίνδυνος δημιουργίας μιας εστίας πολέ¬ 
μου στην περιοχή μεγαλώνει. 

Προλετάριοι όλων των χωρών 
ενωθείτε! 

Απέναντι στην αναζωπύρωση των 
εθνικισμών που γεννά η κρίση του καπι¬ 
ταλιστικού συστήματος, απέναντι στα 
δολοφονικά σχέδια των αμερικάνων και 
ευρωπαίων ιμπεριαλιστών για να κυρι¬ 
αρχήσουν στην περιοχή μας σε βάρος 
Ρωσίας και Κίνας, απέναντι στον κίνδυ¬ 
νο να βυθιστούν τα Βαλκάνια στη δίνη 
του πολεμικού σφαγείου της Μέσης 
Ανατολής, απέναντι στα διαρκή μνημό¬ 
νια και στον ζουρλομανδύα της ΕΕ και 
των αρχουσών τάξεων των Βαλκανίων 
και της ευρύτερης περιοχής, οι εργα¬ 
ζόμενοι, η νεολαία και τα φτωχά λαϊκά 
στρώματα στη χώρα μας, στα Βαλκά¬ 
νια και στην ευρύτερη περιοχή πρέπει 
να ενωθούμε. Να αναπτύξουμε τους 
κοινούς μας αγώνες, ενάντια στις αντι¬ 
δραστικές αστικές τάξεις και τις πολιτι¬ 
κές ελίτ τους, ενάντια στο ΝΑΤΟ, στον 
ιμπεριαλισμό και τον πόλεμο, πέρα από 


εθνικισμούς, και 
αυτό σημαίνει 
να σεβόμαστε 
τον εθνικό αυ- 
τοπροσδιορισμό 
όλων μας, στην 
πάλη μας για 
την επιβολή των 
ανεξάρτητων 
ταξικών συμφε¬ 
ρόντων μας, για 
την απελευθέ¬ 
ρωσή μας από το 
σάπιο καπιταλι¬ 
στικό σύστημα, 
τις άρχουσες 
τάξεις και τους 
ιμπεριαλιστές. 

Πρέπει να 
αντιταχθούμε 
και στους αρι¬ 
στερούς πατρι- 
δοκάπηλους 
(που δεν βρίσκο¬ 
νται μόνο στον 
ΣΥΡΙΖΑ) του 
ΚΚΕ και όλους 
τους σταλινο- 
ζαχαριαδικούς. 

Η όξυνση που 
δημιουργείται 
στις σχέσεις των 
αστικών τάξε¬ 
ων Ελλάδας-Τουρκίας, η συμφωνία για 
το Μακεδονικό και η κατάσταση που 
δημιουργείται με την ενδεχόμενη γε¬ 
νίκευση του πολέμου επανέφερε στην 
επικαιρότητα τη στάση του εργατικού 
κινήματος. Απέναντι στις σταλινικές 
πρακτικές, που καλούν στην υπερά¬ 
σπιση της εδαφικής ακεραιότητας της 
πατρίδας, πρέπει να αντιτάξουμε την 
ενότητα όλων των λαών, να επιση ρά¬ 
νουμε σε όλους τους εργαζόμενους ότι 
ο βασικός εχθρός βρίσκεται μέσα στην 


ίδια τη χώρα τους και να μετατρέψουμε 
τον πόλεμο σε εμφύλιο πόλεμο. Ο ταξι¬ 
κός πόλεμος είναι ο μόνος που μπορεί 
να επιβάλει την ειρήνη και την ενότητα 
των εργαζομένων όλων των χωρών. 

Ενόψει της Συνόδου του ΝΑΤΟ, η 
ΟΚΔΕ συμμετέχει στην κοινή δήλωση 
οργανώσεων της Άκρας και Επαναστα¬ 
τικής Αριστερός ενάντια στον πόλεμο, 
τον ιμπεριαλισμό και τον εθνικισμό, κα- 
λώντας σε αντινατοϊκό συλλαλητήριο 
στις 11 Ιούλη (βλ. αφίσα). 


ΟΚΔΕ: Καμπάνια ενάντια στον πόλεμο 


Τ ους τελευταίους μήνες υπήρξαν πολύ ση¬ 
μαντικές εξελίξεις σχεδόν σε όλα τα μέτω¬ 
πα της οξύτατης κρίσης του παγκόσμιου 
καπιταλιστικού συστήματος. Η κρίση 
αυτή περνάει από τη φάση της «υπερθέρμανσης» στη 
φάση της «έκρηξης», ωθώντας το σύστημα αυτό σε 
ακραίες αντιδράσεις και λύσεις. Ο ιμπεριαλιστικός 
πόλεμος είναι συστατικό στοιχείο του καπιταλισμού, 
το τελευταίο χαρτί για να επιλύσει τα οικονομικά 
προβλήματα με τη βία, να ξεπεράσει την κρίση κατα- 
στρέφοντας τις παραγωγικές δυνάμεις. 

Ο κίνδυνος για τους εργαζόμενους και τη νεολαία 
είναι τεράστιος. Η ξεπουλημένη κυβέρνηση ΣΥΡΙΖΑ- 
ΑΝΕΛ και όλη η συμμορία του «μένουμε Ευρώπη» θα 
επιχειρήσουν να αναπτύξουν όλα τα χαρακτηριστικά 
που συνοδεύουν τους πολέμους των ιμπεριαλιστών: 
μνημόνια διάρκειας, ένταση του ρατσισμού και της 
ξενοφοβίας, περιορισμός των δημοκρατικών/πολι- 
τικών δικαιωμάτων και ελευθεριών, φασιστικοποίη- 
ση της κοινωνίας. Η κυβέρνηση φέρνει τον πόλεμο 
ολοένα και πιο κοντά, αναλαμβάνοντας τον ρόλο 
του καλοθελητή των αμερικάνικων συμφερόντων 
(αναβάθμιση - επέκταση βάσεων, δημιουργία άξονα 
Ελλάδας - Κύπρου - Αιγύπτου - Ισραήλ, προώθη¬ 
ση αμερικάνικων συμφερόντων στα Βαλκάνια με την 
ονομασία της Μακεδονίας κ.λπ.). 

Η επικίνδυνη αυτή κατάσταση που έχει διαμορ¬ 


φωθεί δεν μπορεί να αντιμετωπιστεί με την πατριωτι¬ 
κή πολιτική των ρεφορμιστών (κυρίως του ΚΚΕ) που 
δεν έχει τίποτα κοινό με την πραγματική προστασία 
των λαών απέναντι στους κινδύνους ενός πολέμου, η 
οποία προϋποθέτει την ανάπτυξη αγώνων. 

Στα πλαίσια αυτά, η Οργάνωση Κομμουνιστών 
Διεθνιστών Ελλάδας (ΟΚΔΕ) έχει ξεκινήσει μια αντι¬ 
πολεμική καμπάνια σε Αθήνα, Θεσσαλονίκη και Ιω¬ 
άννινα, με αφισοκολλήσεις και μοιράσματα προκη¬ 
ρύξεων, εξηγώντας αναλυτικά τις εξελίξεις, έτσι ώστε 
να ενημερωθούν οι εργαζόμενοι, οι νέοι και τα φτωχά 
λαϊκά στρώματα κόντρα στο εθνικιστικό δηλητήριο 
των ΜΜΕ και των αστικών φυλλάδων που προκα- 
λούν αποπροσανατολισμό και αποχαύνωση. Επίσης, 
επεκτείναμε την προπαγάνδα κατά του πολέμου σε 
φοιτητικές σχολές και σε χώρους δουλειάς. 

Στις 5 και 6 Ιουλίου πραγματοποιήθηκαν δύο εκ¬ 
δηλώσεις, στο Περιστέρι και στη Νίκαια αντίστοιχα. 
Και στις δύο εκδηλώσεις έγιναν ομιλίες με ανάλυση 
της κατάστασης και ακολούθησε συζήτηση. Συμμε¬ 
τείχαν φοιτητές και εργαζόμενοι από διάφορους κλά¬ 
δους, όπως τηλεπικοινωνίες, εμπόριο, κ.ά. 

Στα πλαίσια της καμπάνιας μας, καλούμε και ορ¬ 
γανώνουμε την Τετάρτη 11 Ιουλίου την αντιπολεμική 
διαδήλωση σε Αθήνα (Προπύλαια) και Θεσσαλονίκη 
(Αγαλμα Βενιζέλου) στις 18:30. 

Πλέον, οι πολεμικές συγκρούσεις βρίσκονται 



πολύ κοντά και γίνονται ολοένα και πιο αναπόφευ¬ 
κτες. Όσο το εργατικό κίνημα αδυνατεί να επιβάλ¬ 
λει τις δικές του λύσεις, επικρατεί το χάος, γι’ αυτό 
πρέπει να αναπτύξουμε ένα μαζικό κίνημα ενάντια 
στον πόλεμο, με αντί-ιμπεριαλιστική και αντικαπι- 
ταλιστική συνείδηση. Με επιτροπές εργαζόμενων και 
νέων σε γειτονιές, σχολές, χώρους δουλειάς, να οικο¬ 
δομήσουμε ένα κίνημα που θα παλεύει να εμποδίσει 
τον πόλεμο στην πράξη, με απεργίες, μπλοκαρίσματα 
δρόμων, βάσεων και αεροδρομίων. 

Πρέπει να αναπτύξουμε την αλληλεγγύη και τη 
συνεργασία με τους γειτονικούς λαούς και να ανα¬ 
τρέψουμε αυτούς που γεννούν τον πόλεμο, ακο¬ 
λουθώντας την πολιτική των διεθνιστών, τη μόνη 
πραγματικά κομμουνιστική, με την επιβολή επανα¬ 
στατικών Κυβερνήσεων των Εργαζομένων. 

ΤΟ ΠΡΟΓΡΑΜΜΑ «ΠΟΣΟΤΙΚΗΣ ΧΑΛΑΡΩΣΗΣ» ΤΗΣ ΕΚΤ ΣΤΑΜΑΤΑ. Η ΚΡΙΣΗ ΕΠΑΝΕΡΧΕΤΑΙ; 


Το πρόγραμμα «ποσοτικής 
χαλάρωσης» της ΕΚΤ και η 
αντιμετώπιση της κρίσης 

Τον Ιανουάριο του 2015 ο Μάριο Ντρά- 
γκι, επικεφαλής της Ευρωπαϊκής Κεντρικής 
Τράπεζας (ΕΚΤ), ανακοίνωσε το πρώτο 
πρόγραμμα «ποσοτικής χαλάρωσης» για 
την Ευρωπαϊκή Ένωση. Το πρόγραμμα 
αυτό συνίσταται σε αγορές κερδοσκοπικών 
τίτλων από καπιταλιστές και τράπεζες της 
ΕΕ, αγορές κρατικών ομολόγων και αγο¬ 
ρές εταιρικών ομολόγων. Με άλλα λόγια η 
ΕΚΤ προσφέρει φρέσκο χρήμα σε καπιτα¬ 
λιστικές επιχειρήσεις και τράπεζες (κεντρι¬ 
κές ή ιδιωτικές) και αστικά κράτη στην ΕΕ, 
παίρνοντας σαν αντάλλαγμα ομόλογα ή 
χρηματοπιστωτικούς τίτλους που συνήθως 
είναι υποτιμημένοι ή και εντελώς άνευ αξί¬ 
ας, σε μια προσπάθεια να σώσει επιχειρή¬ 
σεις και κράτη από την χρεοκοπία και πολύ 
περισσότερο να βγάλει την καπιταλιστική 
ΕΕ από την κρίση, ειδικά την κρίση που 
ενέκυψε την τριετία 2011-2013. 

Αρχικά το πρόγραμμα είχε σχεδιαστεί 
να είναι περίπου διετές, με μηνιαίες αγο¬ 
ρές ύψους 60 δις ευρώ από την ΕΚΤ και 
συνολικού ύψους 1,1 δις ευρώ. Ωστόσο το 
πρόγραμμα παρατάθηκε τελικά, λόγω της 
δυσκολία ξεπεράσματος της κρίσης, μέχρι 
το τέλος του 2018. Από τον Μάρτιο του 
2015 μέχρι τον Μάρτιο του 2016 οι αγορές 
τίτλων ήταν ύψους 60 δις μηνιαίως, από 
τον Απρίλιο του 2016 μέχρι τον Μάρτιο 
του 2017 οι αγορές τίτλων ανέβηκαν σε 
80 δις μηνιαίως, και από τον Απρίλιο του 


2017 μέχρι τον Ιούνιο του 2018 ξανακα- 
τέβηκαν στα 60 δις ευρώ. Συνολικά η ΕΚΤ 
μέχρι τον Ιούνιο του 2018 είχε αγοράσει 2,5 
τρις ευρώ σε τίτλους, εκ των οποίων η με¬ 
ρίδα του λέοντος ήταν κρατικά ομόλογα (2 
τρις), εταιρικά ομόλογα (162 δις) και γενικά 
κερδοσκοπικούς τίτλους (280 δις). Πέραν 
του προγράμματος ποσοτικής χαλάρωσης 
έτρεχαν και άλλα προγράμματα «διευκό¬ 
λυνσης» των ευρωπαϊκών ιδιωτικών τραπε¬ 
ζών («τετραετές πρόγραμμα φθηνού δανει¬ 
σμού» κ.α.) 

Με το πρόγραμμα αυτό το ενεργητικό 
της ΕΚΤ κυριολεκτικά εκτοξεύτηκε. Το 
2007 ήταν στο 1,5 τρις ευρώ, ήδη διπλάσιο 
ύψους απ’ ότι το 2000. Το 2012 σκαρφά¬ 
λωσε στα 3 τρις αλλά στο τέλος του 2017 
εκτοξεύτηκε στα 4,5 τρις. Με άλλα λόγια η 
ΕΚΤ απορροφώντας την κρίση ιδιωτικών 
τραπεζών, εταιριών και κρατών έφθασε 
να είναι μια επί της ουσίας χρεοκοπημένη 
τράπεζα. Αυτό μάλιστα έγινε σε αντίθεση 
με το ίδιο το καταστατικό της που υποτίθε¬ 
ται ήταν αυστηρά νεοφιλελεύθερο δηλαδή 
απαγόρευε την ΕΚΤ να είναι ο ύστατος δα¬ 
νειστής τραπεζών και κρατών. 

Να σημειώσουμε ότι το πρόγραμμα 
«ποσοτικής χαλάρωσης» της ΕΚΤ εντάσ¬ 
σονταν σε ένα κύμα τέτοιου είδους προ¬ 
γραμμάτων από τις διάφορες κεντρικές 
τράπεζες ανά τον κόσμο. Έτσι η φθηνή 
ρευστότητα που παρείχαν οι κεντρικές τρά¬ 
πεζες (ΗΠΑ, Αγγλίας, Ευρωζώνης και Ια¬ 
πωνίας) για να αντιμετωπιστεί η κρίση, τις 
οδήγησε να αυξήσουν το ενεργητικό τους 
από 3 τρις το 2008 σε 14 τρις σήμερα. Από 


αυτά υπολογίζεται ότι μόνο το 25% πήγε 
στην «πραγματική οικονομία» ενώ το υπό¬ 
λοιπο 75% απλώς χρησιμοποιήθηκε για να 
φουσκώνουν οι αγορές κεφαλαίου και ομο¬ 
λόγων δηλαδή να πλουτίζουν οι πλούσιοι 
και οι κερδοσκόποι. Την τελευταία διετία 
τέτοια προγράμματα εφαρμόζουν και άλ¬ 
λες κεντρικές τράπεζες, ειδικά της Ασίας. 

Η ΕΚΤ τερματίζει την «ποσοτική 
χαλάρωση» και η κρίση επανέρχεται 
δριμύτερη 

Τον Ιούνιο η ΕΚΤ ανακοίνωσε ότι θα 
τερματίσει το πρόγραμμα «ποσοτικής χα¬ 
λάρωσης» τον Δεκέμβρη του 2018, εφόσον 
βέβαια τα στοιχεία δείξουν ότι επιτυγχάνε¬ 
ται πληθωρισμός κοντά στο 2%, δηλαδή ότι 
το ξεπέρασμα της κρίσης έχει μονιμοποιη¬ 
θεί. Αρχικά οι αγορές τίτλων θα μειωθούν 
μέχρι τον Σεπτέμβρη στα 30 δις μηνιαί¬ 
ως και στο τρίμηνο Οκτώβρη-Δεκέμβρη 
2017 θα πέσουν στα 15 δις ευρώ μηνιαίως. 
Ωστόσο, τα επιτόκια θα εξακολουθήσουν 
να παραμένουν κοντά στο 0% ενώ η ΕΚΤ 
τα όποια χρήματα θα εισπράττει από την 
πώληση των τίτλων που έχει αγοράσει στην 
διάρκεια του προγράμματος θα τα ξαναε- 
πενδύει σε τίτλους. Με άλλα λόγια η ΕΚΤ 
θα συνεχίσει να αναπαράγει, αλλά όχι να 
επεκτείνει, το πρόγραμμα «ποσοτικής χα¬ 
λάρωσης» στο διηνεκές. 

Η απόφαση αυτή πάρθηκε για δύο 
λόγους: 

Πρώτον γιατί επανήλθε μια αναιμική 
όσο και ασταθής ανάκαμψη στην ΕΕ. Το 


ΑΕΠ της Γερμανίας βγήκε από την κρίση 
του 2011-12 και κινείται πλέον με ρυθμούς 
κοντά στο 1,5-2% ετησίως την τετραετία 
2014-17 ενώ της Γαλλίας κατάφερε να ξε¬ 
κολλήσει μόλις το 2015 επιτυγχάνοντας μια 
αναιμική αύξηση του 1,1% και να αυξηθεί 
κατά 2,17% μόλις το 2017. Η Ιταλία πρα¬ 
κτικά δεν βγήκε από την κρίση του 2011-14 
μέχρι και το 2016 και μόλις το 2017 κατά¬ 
φερε να σημειώσει ρυθμό αύξησης 1,5%. Η 
Ισπανία γνώρισε μια βαθιά κρίση το 2011- 
14 και βγήκε το 2015 σημειώνοντας έκτοτε 
ρυθμό ανάπτυξης πάνω από 3%. Δεύτερον, 
η συνέχιση του προγράμματος θα σήμαινε 
την κήρυξη χρεοκοπίας από την ΕΚΤ και 
ταυτόχρονα θα οδηγούσε σε υπερ-φού¬ 
σκωμα τις διάφορες αγορές κεφαλαίων. 

Είναι προφανές όχι χωρίς το πρόγραμ¬ 
μα ποσοτικής χαλάρωσης πολλές επιχειρή¬ 
σεις και κράτη στην ΕΕ θα είχαν οδηγηθεί 
στην χρεοκοπία και η κρίση θα είχε τινάξει 
στον αέρα την ΕΕ. Ακόμη κι αυτή η αναι¬ 
μική ανάπτυξη της τελευταίας διετίας στην 
ΕΕ οφείλεται καθαρά στον υπερδανεισμό 
και στο πρόγραμμα ποσοτικής χαλάρω¬ 
σης — η αύξηση του ΑΕΠ της Ευρωζώνης 
το 2017 είναι περίπου ίσο με το ύψος του 
προγράμματος ποσοτικής χαλάρωσης του 
ίδιου έτους. Τώρα λοιπόν που σταματά το 
πρόγραμμα ποσοτικής χαλάρωσης τα επι¬ 
τόκια δανεισμού θα αρχίσουν αναγκαστικά 
να αυξάνουν και ο κίνδυνος χρεοκοπίας θα 
επανέλθει δριμύτερος τόσο στα κράτη όσο 
και στις επιχειρήσεις. Με άλλα λόγια η κρί¬ 
ση θα επανεμφανιστεί με ακόμη καταστρο¬ 
φικότερες συνέπειες. 


ΣΥΝΟΔΟΣ ΚΟΡΥΦΗΣ ΕΕ 

ΕΤΟΙΜΑΖΟΥΝ ΚΟΛΑΣΗ ΠΑΤΟΥΣ ΠΡΟΣΦΥΓΕΣ 



Σ τις 28 και 29 Ιουνίου πραγμα¬ 
τοποιήθηκε στις Βρυξέλλες η 
Σύνοδος Κορυφής των πρω¬ 
θυπουργών της ΕΕ. Παρά τις 
ελπίδες μερίδας των κυρίαρχων τάξεων που 
συσπειρώνονται κυρίως γύρω από τον γάλλο 
πρόεδρο Ε. Μακρόν, για μια Σύνοδο που θα 
λάμβανε αποφάσεις για τον περίφημο «προ¬ 
ϋπολογισμό της ευρωζώνης», το Ευρωπαϊκό 
Νομισματικό Ταμείο, τη βέλτιστη διαχείριση 
του ΒΓεχίΐ κ.λπ., η Σύνοδος αφιερώθηκε σχε¬ 
δόν αποκλειστικά στο προσφυγικό ζήτημα, 
με τους ηγέτες να καθορθώνουν, στις 5 το 
πρωί (!) να υπογράψουν ένα κοινό ανακοινω¬ 
θέν, προτού προβούν σε διαφορετικές ερμη¬ 
νείες του τι τελικά αποφασίστηκε. Επιβεβαι¬ 
ώθηκε έτσι για μία ακόμη φορά η κρίση της 
ΕΕ, που εγκυμονεί μεν πολλούς κινδύνους 
για τους εργάτες και τους μετανάστες, αλλά 
και ανοίγει προοπτικές επέμβασης του εργα¬ 
τικού κινήματος απέναντι στους παραπαίο- 
ντες αστικούς και ιμπεριαλιστικούς θεσμούς. 

Η Σύνοδος έλαβε χώρα υπό καθεστώς 
πίεσης από τις ΗΠΑ (με φόντο τον εμπο¬ 
ρικό πόλεμο), με τον Ντ. Τραμπ να προ¬ 
τείνει στον Μακρόν, λίγες μέρες πριν τη 
Σύνοδο Κορυφής, να φύγει από την ΕΕ (!) 
και να υπογράψει διμερή συμφωνία με τις 
ΗΠΑ. Ο Τραμπ έστειλε επίσης σε επτά χώ¬ 
ρες - μέλη της ΕΕ και του ΝΑΤΟ επιστολή 
με την οποία καλούσε σε συμμόρφωση με 
την αύξηση των στρατιωτικών δαπανών 
τους στο 2% του ΑΕΠ (κάτι που εφαρμό¬ 
ζουν μόλις 8 από τα 29 μέλη του ΝΑΤΟ, 
ανάμεσά τους και η... πλούσια Ελλάδα). 

Έρχεται κόλαση για τους πρόσφυγες 

Η καπιταλιστική, ρατσιστική και φιλοπό¬ 
λεμη ΕΕ, αντί να αποτελέσει κέντρο υποδο¬ 


χής, περίθαλψης, υποστήριξης και ένταξης 
των προσφύγων εξελίσσεται σε μία νέα κό¬ 
λαση για τους μετανάστες, η οποία έρχεται 
να συμπληρώσει αυτή που άφησαν πίσω στα 
βομβαρδισμένα σπίτια τους. 

Βασικά ζητήματα στην πρόσφατη Σύνοδο 
αποτέλεσαν: α) ο έλεγχος των νέων προσφυ- 
γικών ρευμάτων και β) η τάση συγκέντρωσης 
των προσφύγων σε ορισμένες χώρες, ιδιαί¬ 
τερα στη Γερμανία. Συμφωνήθηκε καταρχήν 
η δημιουργία «ελεγχόμενων κέντρων» σε 
όλη την Ευρώπη, στα οποία θα γίνεται δι¬ 
αχωρισμός, σύμφωνα με τα καπιταλιστικά 
«ουμανιστικά» κριτήρια, των «παράτυπων» 
προσφύγων από αυτούς που χρήζουν βοήθει¬ 
ας και ασύλου. Ωστόσο η απόφαση αυτή θα 
έχει εθελοντικό χαρακτήρα, ικανοποιώντας 
χώρες όπως η Ουγγαρία και η Αυστρία, που 
από ακόμη πιο ακροδεξιά θέση επιθυμούν την 
εξαίρεσή τους από τις κοινές μεταναστευτικές 
πολιτικές της ΕΕ. 

Τα νέα «ελεγχόμενα κέντρα», δεν θα 
πρέπει να υπάρχει αμφιβολία ότι θα πρόκει¬ 
ται για νέα κολαστήρια - στρατόπεδα συ¬ 
γκέντρωσης τύπου Αμυγδαλέζας και Καλαί, 
όπου οι μετανάστες, δίχως προοπτική, θα 
στοιβάζονται υπό άθλιες συνθήκες που θα 
οδηγούν σε φαινόμενα βίας, απεργίες πείνας, 
απόπειρες αυτοκτονιών, συγκρούσεις μεταξύ 
των μεταναστών και κρατική καταστολή. 

Παράλληλα συγκεκριμενοποιούνται τα 
σχέδια για τις «περιφερειακές πλατφόρμες 
αποβίβασης», δηλαδή για νέα κέντρα κρά¬ 
τησης μεταναστών σε χώρες εκτός ΕΕ. 

Α. Τσίπρας: Υποστήριξη της Γερμανίας 
με αντάλλαγμα... τον ΦΠΑ στα νησιά 

Όσον αφορά τις λεγόμενες «δευτερο¬ 
γενείς ροές», δηλαδή τη μετακίνηση των 


προσφύγων από τη χώρα ει¬ 
σόδου στην ΕΕ σε τρίτη χώρα, 
προκρίνονται οι διμερείς συμ¬ 
φωνίες με στόχο την επανα- 
προώθηση των προσφύγων 
στις χώρες πρώτης υποδοχής. 

Ωστόσο αυτή η πρακτική ήδη 
συναντά σφοδρές αντιδράσεις 
από την πλευρά της Ιταλίας, με τον πρω¬ 
θυπουργό Τζουζέπε Κόντε να ξεκαθαρίζει 
ότι η Ιταλία δεν συμφώνησε να δέχεται 
πίσω τους πρόσφυγες που έχουν περάσει 
στη Γερμανία από το έδαφος της. Προη¬ 
γουμένως ο Κόντε είχε θέσει βέτο σε συ¬ 
μπεράσματα της Συνόδου Κορυφής, εάν 
προηγουμένως δεν υπήρχε ομοφωνία για 
το προσφυγικό! 

Η καγκελάριος είχε καλύτερη τύχη στη 
συνάντησή της με τον Α. Τσίπρα, ο οποίος 
συμφώνησε να επαναπροωθούνται στην 
Ελλάδα όχι μόνο οι πρόσφυγες που επιχει¬ 
ρούν να περάσουν στη Γερμανία έχοντας 
προηγουμένως κάνει αίτηση ασύλου στην 
Ελλάδα (50-100 ανά μήνα), αλλά και αυτοί 
που ήδη βρίσκονται στη Γερμανία (περίπου 
3.300). Με αυτόν τον τρόπο, η Ελλάδα γί¬ 
νεται συνένοχος στην ένταση της ταλαιπω¬ 
ρίας και της απόγνωσης των μεταναστών, 
κάνοντας παράλληλα το χατήρι της Γερ¬ 
μανίας, βοηθώντας να μειωθούν οι πιέσεις 
στον γερμανικό κυβερνητικό συνασπισμό 
(βλ. παρακάτω). Από την πλευρά της η 
Γερμανία θα αναλάβει να δεχθεί από την 
Ελλάδα 3.000 περίπου πρόσφυγες που θα 
επανενωθούν με τις οικογένειές τους, κα¬ 
θώς και να συμφωνήσει (πράγμα που δεν 
είναι βέβαιο) με τη διατήρηση του μειωμέ¬ 
νου ΦΠΑ στα νησιά... 


Πολιτική κρίση στη Γερμανία 

Η καγκελάριος Α. Μέρκελ ήλπιζε ότι οι 
αποφάσεις της Συνόδου θα ήταν ικανές να 
κατευνάσουν τις ενδοκυβερνητικές εντάσεις 
που έχει προκαλέσει το προσφυγικό μεταξύ 
του κόμματός της, των Χριστιανοδημοκρα¬ 
τών (ΩΌυ), και των Χριστιανοκοινωνιστών 
(Ωδυ). Δήλωσε μάλιστα ότι τα δύο κόμματα 
δεν διαφέρουν ως προς την επιθυμία τους να 
δουν λιγότερους μετανάστες στην Ευρώπη 
και τη Γερμανία, αλλά μόνο στο πώς αυτό 
θα επιτευχθεί. Ωστόσο η καγκελάριος συνά¬ 
ντησε κατά την επιστροφή της στη Γερμανία 
την έντονη αντίδραση και διπλή παραίτηση 
(από τον υπουργικό θώκο και την προεδρία 
του κόμματός του) του προερχόμενου από 
το Ωδυ υπουργού Εσωτερικών, Χορστ Ζέ- 
εχοφερ, κρίνοντας τις προτάσεις Μέρκελ 
για το μεταναστευτικό ως ανεπαρκείς. Έτσι 
ξεκίνησαν διαπραγματεύσεις για νέες ρυθ¬ 
μίσεις στο μεταναστευτικό, αποδεικνύοντας 
για πολλοστή φορά ότι η ΕΕ εξελίσσεται σε 
προέκταση των γερμανικών αστικών συμ¬ 
φερόντων, εις βάρος των συμφερόντων ερ¬ 
γατών και μεταναστών. Σε αυτά τα πλαίσια 
θα αυξηθούν οι πιέσεις προς την Ελλάδα για 
επανεισδοχή προσφύγων, πιέσεις οι οποίες 
φυσικά δεν θα συναντήσουν καμία αντίστα¬ 
ση από την δωσίλογη κυβέρνηση Τσίπρα. 

■ Στ. Ιωαννίδης 

ΚΟΙΝΩΝΙΑ 


Εργατική Πάλη 11 


Χρόνης Ασπιώτης 1945-2018 


(Ακολουθεί ο λόγος που εκφώνησε ο σ. Σωφρόνης Παπαδόπουλος εκ μέρους της 
ΟΚΔΕ , την ημέρα ταφής του σ. Χρόνη Ασπιώτη στο Γ Νεκροταφείο Αθηνών) 


Σ ήμερα 13/6/2018 αποχαιρε- 
τήσαμε στο Γ' Νεκροταφείο 
τον σύντροφο Χρόνη, που 
έφυγε από τη ζωή για το με¬ 
γάλο ταξίδι σε ηλικία 73 ετών. Ο σ. Χρό¬ 
νης ήταν ένας αγωνιστής του εργατικού 
και επαναστατικού κινήματος που σ’ 
όλη του τη ζωή πάλεψε για τα συμφέ¬ 
ροντα της εργατικής τάξης -της τάξης 
του- για τις ιδέες του, για μια κοινωνία 
δίκαιη, χωρίς εκμετάλλευση και καταπί¬ 
εση, για μια κοινωνία Σοσιαλιστική. 

Γεννήθηκε και μεγάλωσε τα πρώτα 
χρόνια της ζωής του στους Ασπιωτάδες, 
ένα μικρό χωριό της Κέρκυρας, πέρασε 
πολύ δύσκολα χρόνια όπως και όλη η 
πολυμελής, πάμπτωχη και αριστερή οι¬ 
κογένεια του Παναγή Ασπιώτη. Σε ηλι¬ 
κία 13 ετών μετανάστευσε στην Αθήνα 
(στο Αιγάλεω), όπως και εκατοντάδες 
χιλιάδες που μετανάστευαν στην πρω¬ 
τεύουσα και στα άλλα μεγάλα αστικά 
κέντρα για να βρουν δουλειά, να ξεφύ- 
γουν από τη φτώχεια, την τρομοκρατία 
και τους διωγμούς του μετεμφυλιακού 
κράτους. Έπιασε δουλειά στην οικο¬ 
δομή, στην αρχή στους σοβάδες-δίπλα 
στον μεγαλύτερο αδελφό του Δαμιανό- 
και λίγο αργότερα ασχολήθηκε με τα 
υδραυλικά, όπου έγινε ένας από τους 
καλύτερους τεχνίτες του κλάδου του. 


Αυτός ήταν και λόγος που δούλεψε σε 
πολλά μεγάλα έργα εκείνη την εποχή 
της μεγάλης ανοικοδομημένης και των 
μεγάλων έργων (ξενοδοχεία, νοσοκο¬ 
μεία, κολυμβητήρια κ.ά.). Σε ηλικία 18 
χρονών μετανάστευσε στη Γερμανία 
όπου εργάστηκε στην αυτοκινητοβιο¬ 
μηχανία της ΟΡΕΓ. Γρήγορα όμως τον 
έδιωξαν και τον απέλασαν από την 
Γερμανία γιατί συμμετείχε σε μια στά¬ 
ση μαζί πολλούς άλλους αλλοδαπούς 
εργαζόμενους (Ισπανούς, Ιταλούς Γιου¬ 
γκοσλάβους κ.ά.). Ούτε στο στρατό 
έμεινε άπραγος, έκανε ότι μπορούσε για 
τη διάδοση των ιδεών του. 

Ο σ. Χρόνης πήγε λίγες τάξεις σχο¬ 
λείο, αλλά δεν ήταν αμόρφωτος. Είχε 
μορφωθεί μέσα στους κοινωνικούς 
αγώνες και στις κοινωνικές και πολι¬ 
τικές οργανώσεις της τάξης του. Προ¬ 
ερχόμενος από αριστερή οικογένεια, 
συνέχισε και εμπλούτισε αυτή την πα¬ 
ράδοση κάτω από τη σημαία του επανα¬ 
στατικού μαρξισμού και της ΟΚΔΕ, της 
οποίας για πολλά χρόνια υπήρξε μέλος 
της, όπως και μέλος της παράταξης οι¬ 
κοδόμων συνεχίζοντας την μεγάλη και 
ηρωική παράδοση των τροτσκιστών 
στο κλάδο αυτό. Συμμετείχε ενεργά και 
μαχητικά σε όλους τους αγώνες, εργατι¬ 
κούς και πολιτικούς: Στους αγώνες των 


οικοδόμων, στα «Ιουλιανά», στους αγώ¬ 
νες για το γκρέμισμα της δεξιάς και του 
Καραμανλή, στους αγώνες για την ανα¬ 
τροπή της χούντας κ.λπ. Στην εξέγερση 
του Πολυτεχνείου ήταν στα οδοφράγ¬ 
ματα και σ’ όλες τις μάχες που έγιναν 
τους κεντρικούς δρόμους των Αθηνών. 

Στη Μεταπολίτευση συμμετείχε με 
τον ίδιο ενεργό και μαχητικό τρόπο σ’ 
όλους μεγάλους εργατικούς και πολι¬ 
τικούς αγώνες, στους αγώνες και στις 
δράσεις στη συνοικία του Αιγάλεω: 
στη μεγάλη απεργία των οικοδόμων 
στις 23 Ιουλίου 1975 που εξελίχθηκε 
σε βίαιες συγκρούσεις με την αστυνο¬ 
μία, στις μεγάλες συγκρούσεις στις 25 
Μάη του 1976 για το Ν 330, στην απα¬ 
γορευμένη πορεία του Πολυτεχνείου το 
1980 με δυο νεκρούς τον Κουμή και την 
Κανελλοπούλου στις σφοδρότατες συ¬ 
γκρούσεις με την αστυνομία ... στις πα¬ 
ρεμβάσεις στην εργατική συνοικία του 
Αιγάλεω μαζί με τους αξέχαστους συ¬ 
ντρόφους τον πρωτεξάδελφό του Σήφη 
Μανάτο, τον Νικόλα Τρυπαγκάθη κ.λπ. 
Το σ. Χρόνη τον γνώριζε ένα μεγάλο 
μέρος του Αιγάλεω. 

Ο σ. Χρόνης ήταν ένας συνειδητο¬ 
ποιημένος εργάτης και επαναστάτης 
κομμουνιστής. Σεμνός, του άρεσαν τα 
ωραία πράγματα (τραγούδι, μουσική, 
Χορός), πάντοτε έτοιμος να μάθει και 
να μεταφέρει τις ιδέες του κομμουνι¬ 
σμού και το ήθος του αγωνιστή, πά¬ 
ντοτε έτοιμος για κάθε θυσία, πάντο¬ 
τε έτοιμος να προσφέρει βοήθεια σ’ 
όποιον την χρειάζονταν. Ο σ. Χρόνης 
υπήρξε από εκείνους τους αγωνιστές 


που η εργατική τάξη μπορεί να αισθάνε¬ 
ται υπερήφανη. Οι εμπειρίες της ζωής, 
οι αγώνες του, όπως και οι μαρξιστικές 
του γνώσεις ήταν τα εφόδια που τον συ¬ 
νέδεσαν με τις ιδέες του επαναστατικού 
μαρξισμού -τροτσκισμού και τον έφε¬ 
ραν σε αντίθεση με τον σταλινισμό και 
τα καθεστώτα του λεγομένου «υπαρ¬ 
κτού Σοσιαλισμού». 

Καλό σου ταξίδι σ. Χρόνη. Αφήνεις 
σε μια δύσκολη στιγμή την εργατική 
τάξη και τους συντρόφους σου που 
υποφέρουν από τα δεινά των μνημονί¬ 
ων και από τη σήψη και διαφθορά των 
αστών πολιτικών και όχι μόνο. Ωστόσο, 
αφήνεις πίσω τους αγώνες σου, τη στά¬ 
ση της ζωής σου, τη σεμνή και ηρωική 
προσωπικότητά σου και πολλά άλλα 
που είναι μια σημαντική παρακαταθή¬ 
κη για τις νεώτερες γενιές των προλε¬ 
ταριακών αγωνιστών. Μα είσαι βέβαιος 
ότι αυτά που άφησες πίσω θα τα βρουν 
πολλοί πρωτοπόροι εργάτες στις μεγά¬ 
λες συγκρούσεις που έρχονται. 

Η Οργάνωση Κομμουνιστών Δι- 
εθνιστών Ελλάδας, οι σύντροφοι και 
συναγωνιστές που βρίσκονται εδώ δί¬ 
πλα σου όπως και πολλοί άλλοι που 
βρίσκονται νοερά, εκφράζουν τα βαθειά 
τους συλλυπητήρια στην αγαπητή σου/ 
μας Βούλα που τόσο πολύ σου συμπα¬ 
ραστάθηκε σ' όλη σου τη ζωή, στα παι¬ 
διά σου Παναγιώτη και Βάσω, στους 
συγγενείς, συντρόφους, φίλους και στη 
μεγάλη σου οικογένεια τους εργάτες, τα 
φτωχά λαϊκά στρώματα και τη νεολαία. 
Καλό σου ταξίδι. 


Δημητρης ΦρκΥΚΟΐιλάκης 1944-2018 


Σ τις 2 Ιουνίου 2018 πέθανε -νι¬ 
κημένος από τον καρκίνο- στο 
Ηράκλειο της Κρήτης ο σύ¬ 
ντροφος Δημήτρης (Μήτσος) 
Φραγκουλάκης. 

Ο σ. Φραγκουλάκης γεννήθηκε στο 
Ηράκλειο Κρήτης έζησε τα χρόνια εκείνα 
όπου η εξαθλίωση ήταν ακόμη γενικευμέ- 
νη στην ελληνική κοινωνία και κάτω από 
δύσκολες συνθήκες. Γι’ αυτό από πολύ 
μικρή ηλικία βγήκε στην βιοπάλη, στην 
οικοδομή (μπογιατζής). Κατά τη διάρκεια 
της στρατιωτικής του θητείας (Φλώρινα) 
γνώρισε τις ιδέες του επαναστατικού μαρ¬ 
ξισμού στις οποίες έμεινε πιστός μέχρι το 
τέλος της ζωής του. 

Οργανώθηκε στην τροτσκιστική οργά¬ 
νωση της Εργατικής Δημοκρατίας (είχε δι- 
ασπαστεί το 1964 από το ΚΔΚΕ), πάλεψε 
μέσα από τις τάξεις της κατά τη διάρκεια 
της χούντας των συνταγματαρχών μέχρι 
τη σύλληψή του μαζί με αρκετά άλλα μέλη 
της οργάνωσης, το Σεπτέμβρη του 1968. 
Κράτησε ηρωική στάση στο Στρατοδικείο, 
(δηλώνοντας την πίστη του στην 4η Διε¬ 
θνή και στη νίκη της σοσιαλιστικής επα¬ 
νάστασης). Καταδικάστηκε σε 8 χρόνια 
φυλακή, αποφυλακίστηκε με την αμνη¬ 
στία (λόγω εφαρμογής του σχεδίου «φιλε¬ 
λευθεροποίησης») που έδωσε το χουντικό 
καθεστώς τον Αύγουστο του 1973, αφού 
προηγούμενα είχε «περάσει» από τις φυ¬ 
λακές Αβέρωφ, Κορυδαλλού, και Αίγινας. 
Στα 5 χρόνια που έζησε στις φυλακές γνώ¬ 
ρισε και αυτός όπως και όλοι οι αντιπολι¬ 
τευόμενοι και κυρίως οι τροτσκιστές την 
αθλιότητα των σταλινικών του ΚΚΕ-εσ. 
(στις φυλακές η υποτιθέμενη ανανεωτική 
αριστερά είχε την πλειοψηφία). 

Μετά την Μεταπολίτευση εγκαταστά¬ 
θηκε στην Αθήνα, έγινε μέλος της ΟΚΔΕ 
(η Εργατική Δημοκρατία είχε διαλυθεί), 
εκλέχθηκε στην ηγεσία της και πάλεψε με 


πάθος για την επιτυχία της πολιτικής και 
πρακτικής της. Συνέχισε να εργάζεται στη 
Οικοδομή (μπογιατζής) και συμμετείχε και 
αυτός στην παράταξη των οικοδόμων (συ¬ 
νεχίζοντας την μεγάλη και ηρωική παρά¬ 
δοση των τροτσκιστών στο κλάδο αυτό), 
σ’ όλους τους εργατικούς και πολιτικούς 
αγώνες εκείνης της εποχής. Το 1975, σύμ¬ 
φωνα με την απόφαση της 4ης Διεθνούς 
και της Οργάνωσης για «εμφύτευση» με¬ 
λών της ΟΚΔΕ στη βιομηχανία και σε ερ¬ 
γατικές συνοικίες, μετακινήθηκε από την 
οικοδομή σε εργοστάσιο («Πλαστικά Δρα¬ 
κοπούλου», βρισκόταν κοντά στα Οινόφυ- 
τα) και στο συνοικία Αιγάλεω. Στην ΟΚΔΕ 
ανήκαν (ο ίδιος τους έπεισε για την ιδεο¬ 
λογική, πολιτική κι πρακτική ανωτερότητα 
της οργάνωσης) και τα δυο άλλα αδέλφια 
του, ο Μηνάς που έδρασε στο Ηράκλειο 
Κρήτης (πέθανε το 2010 σε μικρή ηλικία) 
και η Κατερίνα που έδρασε στη Θεσσαλο¬ 
νίκη στα φοιτητικά της χρόνια. 

Ο σ. Φραγκουλάκης ήταν σεμνός, 
υπομονετικός, φιλομαθής, αρετές που 
τον βοήθησαν να αποκτήσει σημαντικές 
μαρξιστικές γνώσεις, αν και δεν είχε πάει 
πολλές τάξεις στο σχολείο όπως οι περισ¬ 
σότεροι νέοι της γενιάς του. Όμως, αυτός 
ο πράος και καλοκάγαθος άνθρωπος γι¬ 
νόταν αφάνταστα σκληρός όταν αντιλαμ¬ 
βανόταν την αδικία, τόσο απέναντι στον 
εαυτό του όσο και κυρίως απέναντι στους 
αδύνατους, στους εργάτες και τους φτω¬ 
χούς. Είχε το ήθος και την υπερηφάνεια 
του αγωνιστή της εργατικής τάξης και του 
κομμουνιστή, πάντοτε έτοιμος να μεταδώ¬ 
σει τις ιδέες του κομμουνισμού, πάντοτε 
έτοιμος να προσφέρει βοήθεια όπου και 
σ’ όποιον την χρειάζονταν. Ο σ. Μήτσος 


υπήρξε από εκείνους τους αγωνιστές που 
η εργατική τάξη κοιλοπονεί για να τους 
βγάλει. Υπηρέτησε την υπόθεση της ερ¬ 
γατικής τάξης και υπήρξε σφοδρός πολέ¬ 
μιος του καπιταλιστικού συστήματος, της 
αστικής ιδεολογίας, της βάρβαρης και διε¬ 
φθαρμένης αστικής κοινωνίας. Υπηρέτησε 
τον επαναστατικό μαρξισμό και καταπο¬ 
λέμησε αταλάντευτα τους ρεφορμιστές 
κάθε είδους, τη σοσιαλδημοκρατία και τον 
σταλινισμό σαν τους πράκτορες της εργα¬ 
τικής τάξης μέσα στο εργατικό κίνημα. Με 
λίγα λόγια, ο σ. Φραγκουλάκης συνέχισε 
την παράδοση που χαρακτηρίζει το τρο¬ 
τσκισμό στη χώρα μας, να έχει στις τάξεις 
του αγωνιστές πρωτοπόρους εργάτες με 
σημαντική μαρξιστική μόρφωση και δρά¬ 
ση. 

Μια σειρά από γεγονότα (και παρε¬ 
ξηγήσεις) απομάκρυναν τον σ. Δημήτρη 
από την ΟΚΔΕ, ακολούθησε αρχικά την 
ομάδα της Μαρξιστικής Συσπείρωσης, την 
οποία και εγκατέλειψε γρήγορα και δρα¬ 
στηριοποιήθηκε για κάποια χρόνια στο 
ΜΕΡΑ και ΑΝΤΑΡΣΥΑ. Μετά την βαριά 
αρρώστια του είχε αποτραβηχτεί σ’ ένα 
χωριό λίγο έξω από το Ηράκλειο όπου 
έζησε τα υπόλοιπα λίγα χρόνια της ζωής 
του. Ανεξάρτητα από τις πολιτικές επιλο¬ 
γές του, ο σ. Μήτσος δεν άλλαξε ποτέ την 
ιδεολογικές αρχές του, ήταν πάντοτε υπο- 
στηρικτής των αρχών του επαναστατικού 
μαρξισμού/τροτσκισμού. Φυσικά η ΟΚΔΕ 
αισθάνεται υπερήφανη που είχε στις τά¬ 
ξεις της ένα τόσο σημαντικό αγωνιστή και 
κομμουνιστή που έδωσε πολλά στο εργα¬ 
τικό και επαναστατικό κίνημα και δεν θα 
πάψει να τιμά την προσφορά του. 

Τα «γραφόμενα» μένουν, έλεγε ένας 


παλιός σύντροφος (Γ. Κατσαρλίνος) και ο 
σ. Φραγκουλάκης «έγραψε» πολλές σελί¬ 
δες στην ιστορία του εργατικού και επανα¬ 
στατικού κινήματος. Άφησε στην εργατική 
τάξη, στους πρωτοπόρους εργάτες, στους 
επαναστάτες το παράδειγμά του, το ήθος 
του, την ευαισθησία του απέναντι στην 
αδικία, την εκμετάλλευση, την βαρβαρό¬ 
τητα του καπιταλισμού, που σίγουρα είναι 
μια σημαντική παρακαταθήκη για όλους 
μας και ιδιαίτερα για τις νεότερες γενιές 
που βρίσκονται αντιμέτωποι με μια κα¬ 
τάσταση οικονομική, κοινωνική, πολιτική 
απίστευτης σκληρότητας, βαρβαρότητας 
και χυδαιότητας. 

Η ΟΚΔΕ με βαθειά θλίψη αποχαιρετά 
τον σ. Δημήτρη Φραγκουλάκη στο μεγά¬ 
λο του ταξίδι και καταθέτει στη μνήμη του 
το ενθύμιο των κοινών μας αγώνων για 
μια κοινωνία απαλλαγμένη από τη βαρ¬ 
βαρότητα του καπιταλισμού και για μια 
Σοσιαλιστική κοινωνία. Η απώλειά του 
είναι σημαντική στα δύσκολα χρόνια της 
δομικής κρίσης του καπιταλισμού, στην 
εποχή της παρακμής του αστικού συστή¬ 
ματος που αφαιρεί από τους εργαζόμενους 
δικαιώματα δεκαετιών και έχει φέρει την 
ανθρωπότητα στο χείλος ενός καταστρο¬ 
φικού πολέμου. 

Η ΟΚΔΕ εκφράζει τα συλλυπητήρια 
στην οικογένεια του, στους συγγενείς, 
στους συντρόφους στους φίλους του και 
στην μεγάλη οικογένειά του τους προλε¬ 
τάριους, τους φτωχούς και του καταπιε¬ 
σμένους. Καλό σου ταξίδι σύντροφε, θα σε 
θυμόμαστε πάντα. 

ΟΡΓΑΝΩΣΗ ΚΟΜΜΟΥΝΙΣΤΩΝ 
ΔΙΕΘΝΙΣΤΩΝ ΕΛΛΑΔΑΣ 

ΙΤΑΛΙΑ 

Κυβέρνηση με ακροδεξιό πρόσημο 


Μ ετά την επιθετική επέμβαση της ΕΕ 
στον σχηματισμό κυβέρνησης στην 
Ιταλία, με δηλώσεις όπως «οι αγορές 
θα μάθουν τους Ιταλούς να ψηφί¬ 
ζουν», και την πραξικοπηματική άρνηση του ιταλού 
Προέδρου Ματαρέλα να εγκρίνει τον σχηματισμό 
κυβέρνησης από το Κίνημα των 5 Αστέρων (Μ5δ) 
και της Λέγκας, επήλθε ένας αναγκαστικός συμβι¬ 
βασμός. Ο συνασπισμός των δύο κομμάτων πήρε 
την έγκριση του Προέδρου αφού τα δύο κόμματα 
άλλαξαν υπουργό Οικονομικών (αντικατέστησαν 
τον Σαλβόνι με τον φιλοευρωπαϊστή Τζιοβάνι Τρία). 

Στις αρχές Ιούνη η νέα κυβέρνηση πήρε ψήφο 
εμπιστοσύνης στην Γερουσία (171 υπέρ, 117 κατά, 
25 αποχές) και στην Βουλή (350 υπέρ, 236 κατά, 35 
αποχές). Να σημειώσουμε πως η δύναμη των δύο 
κομμάτων είναι 347 έδρες (222Μ5δ και 125 Λέγκα), 
οπότε με 350 ψήφους επέκτειναν την επιρροή τους 
πάνω από τις δυνάμεις τους. Πρωθυπουργός είναι ο 
Τζ. Κόντε, αντιπρόεδρος και υπουργός Εσωτερικών 
ο Σαλβίνι (ηγέτης της ακροδεξιάς Λέγκας), και αντι¬ 
πρόεδρος και υπουργός Βιομηχανίας, Εργασίας και 
Ανάπτυξης ο Ντι Μάγιο, ηγέτης του Μ5δ. Ο πρώτος 
μήνας διακυβέρνησης σφραγίστηκε από αντιμετα- 
ναστευτικές - ρατσιστικές δηλώσεις και αποφάσεις 
του Σαλβίνι που στηρίζεται στις δημοσκοπήσεις που 
δείχνουν την Λέγκα να σκαρφαλώνει στο 30%. 

Νέο αγκάθι για ΕΕ 

Η κυβέρνηση Μ5δ-Λέγκας εκλέχτηκε υποσχό¬ 
μενη μια φιλολαϊκή οικονομική πολιτική, σε σύ¬ 
γκρουση με την γερμανο-καθοδηγούμενη ΕΕ της 
αυστηρής δημοσιονομικής πειθαρχίας. Ταυτόχρονα, 
εξέφρασε και σημαντική μερίδα του ιταλικού κεφα¬ 
λαίου (κυρίως βιομηχάνους), οι οποίοι θέλουν πα¬ 
ραμονή σε ΕΕ και ευρώ αλλά επιζητούν αλλαγή των 
όρων λειτουργίας της και σκληρή διαπραγμάτευση 
προς όφελος της ιταλικής οικονομίας. 

Τα πρώτα δείγματα της ιταλικής πολιτικής φέρ¬ 
νουν ανησυχία στην ΕΕ και ειδικά σε Γερμανούς και 
Γάλλους. Στη Σύνοδο των 07 οι ευρωπαίοι ιμπερι¬ 
αλιστές αντέδρασαν στην πρόταση των ΗΠΑ για 
συμμετοχή της Ρωσίας και επαναφορά της στους 
08, θεωρώντας πως ο Τραμπ τούς πολεμά και 
τους παραγκωνίζει (βλ. οικονομικός πόλεμος με 
δασμούς, δηλώσεις για διάλυση της ΕΕ) επιδιώκο¬ 
ντας να τους μετατρέψει σε «συμμάχους-υποτελείς» 
υποταγμένους στην πολιτική του. Η Ιταλία ήταν η 
χώρα που συμφώνησε με την αμερικανική πρόταση 
και έθεσε και θέμα αναθεώρησης των οικονομικών 
κυρώσεων ενάντια στη Ρωσία (αυτό ενόχλησε και 
τους Αμερικανούς). Γενικά, η νέα κυβέρνηση θέλει 
καλές διμερείς σχέσεις με την Ρωσία, ενώ πιθανώς 
να αναθεωρήσει και την συμμετοχή της στον αγωγό 
ΤΑΡ που θα φέρνει αζέρικο αέριο (ενάντια στη Ρω¬ 
σία), μιας και στις πρώτες δηλώσεις της το θεωρεί 
μάλλον άσκοπο έργο. Από την άλλη πλευρά δηλώ¬ 
νει την πίστη της στη συμμαχία του ΝΑΤΟ και των 
ΗΠΑ. Ανακοινώθηκε, μάλιστα, η αναβάθμιση του 
νατοϊκού στρατηγείου στην Νάπολη. Όλα αυτά ανη¬ 
συχούν Γερμανούς και Γάλλους που θα ήθελαν μια 
κοινή αντιμετώπιση του Τραμπ από την ΕΕ και όχι 
την διολίσθηση σε διμερείς σχέσεις κάθε χώρας της 
ΕΕ με τις ΗΠΑ, όπως επιδιώκει το επιτελείο Τραμπ. 

Τα αγκάθια για τη Μέρκελ συνεχίστηκαν και 
στην κρίσιμη Σύνοδο της ΕΕ για το μεταναστευτικό. 
Εκεί η Ιταλία προστέθηκε στις χώρες που ακολου¬ 
θούν αυτόνομη αντιπροσφυγική πολιτική (Αυστρία, 
χώρες του Βίζενγκραντ) και έθεσε βέτο στο πρώτο 
ανακοινωθέν της Συνόδου. Η τελική συμφωνία- 
ανακοίνωση είναι ένα σχέδιο επί χάρτου, που απλώς 
επισημοποιεί τις ακροδεξιές θέσεις (στρατόπεδα/ 
πλατφόρμες αποβίβασης μεταναστών εκτός ΕΕ, 
ενίσχυση της ΕΚΟΝΤΕΧ, λεφτά σε Τουρκία-Αίγυ- 
πτο-Λιβύη για να κρατούν εκεί τους μετανάστες, 
κ.α.). Με βάση το πρόβλημα των προσφύγων δημι- 



ουργείται ένα ισχυρό ακροδεξιό ευρωπαϊκό δίκτυο 
με Σαλβίνι, Λεπέν, Όρμπαν, Κουρτς και άλλους, που 
ταιριάζει ιδεολογικά με τον Τραμπ. Εξάλλου, το συ¬ 
γκεκριμένο θέμα κόντεψε να διαλύσει τον γερμανι¬ 
κό συνασπισμό μεταξύ Μέρκελ και Χριστιανοκοι- 
νωνιστών της Βαυαρίας. Οι τελευταίοι, φοβούμενοι 
την διαρκή άνοδο του ακροδεξιού ΑΕΌ, παίρνουν 
όλο και πιο ακροδεξιές αντί-μεταναστευτικές θέ¬ 
σεις, πιέζοντας αφόρητα τη Μέρκελ και τη συνοχή 
της κυβέρνησής της. Η Μέρκελ προειδοποίησε τους 
Ιταλούς πως και η Ελλάδα είχε άλλες σκέψεις αλλά 
τελικά έκανε μια συμφωνία. Βέβαια, η Ιταλία των 60 
εκ. κατοίκων είναι η τρίτη οικονομία της Ευρωζώνης 
και έχει ένα τεράστιο δημόσιο χρέος 2,3 τρις ευρώ. 
Είναι πολύ μεγάλη για να διασωθεί και πολύ μεγάλη 
για να αποχωρήσει. Κάτι τέτοιο θα διέλυε την ΕΕ και 
το ευρώ. Τα σημερινά αδιέξοδα, όμως, και η άνοδος 
της ακροδεξιάς είναι το αποτέλεσμα της τυφλής οι¬ 
κονομικής πολιτικής Μέρκελ-Σόιμπλε. 

Μνήμες Μεσοπολέμου 

Η ιταλική κυβέρνηση είναι βαθιά προσκείμενη 
στο μεγάλο κεφάλαιο. Ο λαϊκισμός του Μ5δ γρή¬ 
γορα αποκαλύπτεται. Τα «φιλολαϊκά» μέτρα εξα¬ 
ντλούνται σε μια συζήτηση για θέσπιση κατώτατου 
ωρομισθίου για εργαζόμενους, όπως οι διανομείς 
φαγητούΜεΙΐνετγ. Ενώ ψηφίζουν φοροαπαλλαγές 
για επιχειρήσεις που ακυρώνουν τη μεταφορά τους 
εκτός Ιταλίας, κόψιμο των «χρυσών» συντάξεων 
(κάπως έτσι διαφημίστηκε και το τσάκισμα των 
συντάξεων στην Ελλάδα), επιλεκτική μείωση του 
εργατικού κόστους σε επιχειρήσεις που το έχουν... 
ανάγκη(Ι). Διαβεβαιώνουν ταυτόχρονα πως θα μει¬ 
ώσουν το δημόσιο έλλειμμα και θα τηρήσουν δημο¬ 
σιονομική πειθαρχία. Από την άλλη, η Λέγκα, για 
να θολώσει τα νερά, επιβάλλει ατζέντα αντί-μετα- 
ναστευτικής υστερίας. Μείωση 5 δισ. ευρώ στους 
πόρους για περίθαλψη μεταναστών/προσφύγων. 
Έκλεισε τα λιμάνια της σε πλοία που διέσωσαν με¬ 
τανάστες και δεν είχαν που να τους αποβιβάσουν(!) 
Ανακοίνωσε ειδική απογραφή των Ρομά για να εκδι¬ 
ώξει όσους μπορεί εκτός χώρας (ήδη γκρέμισε έναν 
νόμιμο καταυλισμό στην περιοχή της Ρώμης). Να 
υπενθυμίσουμε πως οι Ρομά αποτέλεσαν στόχο για 
τους φασίστες εξίσου με τους Εβραίους και στον Β> 
Παγκόσμιο Πόλεμο αφανίστηκαν 550.000 Ρομά, το 
70% του πληθυσμού τους στην Ευρώπη. 

Η άνοδος της ακροδεξιάς Λέγκας με φασιστική 
μήτρα είναι άκρως επικίνδυνη για την ιταλική ερ¬ 
γατική τάξη και τους αγωνιστές της. Το καμπανάκι 
του κινδύνου έφερε κάποια αντανακλαστικά αντί¬ 
δρασης. Οι δήμοι του Παλέρμο, της Νάπολης, της 
Μεσίνας και του Ρέτζιο-Καλάμπρια δήλωσαν πως 
ανοίγουν τα λιμάνια τους για να υποδεχτούν τους 
θαλασσοδαρμένους μετανάστες. Όμως, θα χρει¬ 
αστεί άμεση και τάχιστη ανασυγκρότηση της επα¬ 
ναστατικής Αριστεράς για να αντιμετωπιστούν οι 
ακροδεξιοί και να επιβληθεί μια κοινωνική ατζέντα 
με αγώνες για τα εργατικά δικαιώματα και κεκτημέ- 
να. 

■ Α.Φ. 



στον κόσμο... 


ΜΕΞΙΚΟ 

Ιστορική ήταν η νίκη του κεντροαριστερού συνασπι¬ 
σμού «Κίνημα για την Εθνική Αναγέννηση» (ΜΟΚΕΝΑ), 
στις τριπλές εκλογές (προεδρικές, βουλευτικές, τοπικές) 
που πραγματοποιήθηκαν την 1/7. Ο κεντροαριστερός υπο¬ 
ψήφιος, Αντρες Μανουέλ Λόπες Ομπραδόρ (γνωστός ως 
«ΑΜΛΟ»), συγκέντρωσε το 53% στις προεδρικές εκλογές 
έναντι του νεοφιλελεύθερου ηγέτη της συμμαχίας «Για το 
Μεξικό μπροστά», που συγκέντρωσε 22%, ενώ το κυβερνών 
«Επαναστατικό Θεσμικό Κόμμα» (ΡΚΙ) κατακρημνίστηκε με 
μόνο 15%. Ο κεντροαριστερός συνασπισμός (ΜΟΚΕΝΑ) 
κατάφερε επίσης να κερδίσει την πλειοψηφία τόσο στην 
Βουλή (312 έδρες από 500) όσο και στην Γερουσία και στις 
τοπικές εκλογές όπου συγκέντρωσε 80% των ψήφων. Η 
νίκη είναι ιστορική και δείχνει την βαθιά πολιτική κρίση των 
αστικών κομμάτων αφού συντηρητικές και νεοφιλελεύθερες 
δυνάμεις κυβερνούν το Μεξικό σχεδόν έναν αιώνα, όντας η 
«πίσω αυλή» των ΗΠΑ, με τον τελευταίο πρόεδρο Πιένα 
Νιέτο να εφαρμόζει ακραίες νεοφιλελεύθερες πολιτικές με 
ιδιωτικοποιήσεις, σκληρή καταστολή του κινήματος, έλεγ¬ 
χο των ΜΜΕ, ακραία διαφθορά και με τα ναρκοκαρτέλ να 
αποτελούν κράτος εν κράτη και μακρύ χέρι του συστήματος. 
Ενδεικτικό της ακραίας πόλωσης είναι οι 136 δολοφονίες 
πολιτικών κατά την προεκλογική περίοδο, με άφθονες κα¬ 
ταγγελίες νοθείας και τρομοκρατίας της Δεξιάς. 

Σε αυτήν την πολιτική συγκυρία, ο ΑΜΛΟ κατέβηκε στις 
εκλογές με ένα μετριοπαθές πρόγραμμα, με βασικές θέσεις: 
την καταπολέμηση της διαφθοράς (και μέσω αυτής εξεύρε¬ 
ση χρημάτων για κοινωνικά προγράμματα καταπολέμησης 
της φτώχειας), πάταξη του οργανωμένου εγκλήματος και 
των ναρκοκαρτέλ. Στο πρόσωπο του οι εργαζόμενοι, η νεο¬ 
λαία και τα φτωχά λαϊκά στρώματα βλέπουν την αλλαγή, τις 
ελπίδες για δικαίωση των σκληρών αγώνων που δίνουν τα 
τελευταία χρόνια, όμως πρέπει να είναι πολύ επιφυλακτικοί 
και να πάρουν την υπόθεση στα χέρια τους γιατί, όπως είδα¬ 
με και στην χώρα μας, μια κυβερνητική αλλαγή δεν αρκεί. 


ΑΥΣΤΡΙΑ 

Ο αντιδραστικός χαρακτήρας της ΕΕ αντικατοπτρίζεται 
και πάλι στην ακροδεξιά νεοφιλελεύθερη κυβέρνηση της 
Αυστρίας και στον καγκελάριο Σεμπάστιαν Κουρτς. Απο¬ 
φασισμένοι να γυρίσουν την ανθρωπότητα αιώνες πίσω 
φαίνονται οι νεοφιλελεύθεροι ανά τον κόσμο, με τους αυ¬ 
στριακούς να είναι έτοιμοι να ψηφίσουν νόμο με τον οποίον 
επιτρέπεται και τυπικά στις εταιρίες να απασχολούν τους 
εργαζόμενους έως 12 ώρες την ημέρα ή 60 ώρες την εβδο¬ 
μάδα ενώ παράλληλα η υπερωριακή εργασία θα αμείβεται 
χαμηλότερα. 

Τα συνδικάτα και οι εργαζόμενοι απάντησαν με ογκώ¬ 
δη διαδήλωση στις 30/6 στη Βιέννη, η οποία ξεπέρασε τους 
100.000 σε συμμετοχή. Την Δευτέρα, σε πολλές επιχειρήσεις 
και εργοστάσια, πραγματοποιήθηκαν συνελεύσεις με στά¬ 
σεις εργασίας ή ντε φάκτο απεργίες, ώστε τα συνδικάτα να 
σχεδιάσουν τα επόμενά τους βήματα. Ο πρόεδρος της Γε¬ 
νικής Συνομοσπονδίας Συνδικάτων της Αυστρίας απαίτη¬ 
σε η κυβέρνηση να θέσει σε δημοψήφισμα τη θέσπιση του 
12ωρου, μπαίνοντας έτσι σε διαδικασία διαπραγμάτευσης. Η 
απάντηση, όμως, που απαιτείται από τους εργαζόμενους, εί¬ 
ναι η γενική απεργία με ολομέτωπη σύγκρουση με την αντι¬ 
δραστική κυβέρνηση. 

ΑΡΓΕΝΤΙΝΗ 

Γενική 24ωρη απεργία πραγματοποιήθηκε στην Αργε¬ 
ντινή στις 25/6, μετά από κάλεσμα συνδικάτων και οργανώ¬ 
σεων. Οι εργαζόμενοι αντιτίθενται στην πολιτική λιτότητας 
του νεοφιλελεύθερου προέδρου Μάκρι, ο οποίος προσφά- 
τως άσκησε το δικαίωμα βέτο σε απόφαση δικαστηρίου για 
μείωση των φόρων σε πετρέλαιο, ηλεκτρισμό και νερό και 
στην εκ νέου προσφυγή στο ΔΝΤ. Αυτά σημαίνουν περαιτέ¬ 
ρω λιτότητα και την έλλειψη άλλης αστικής πολιτικής πέρα 
από την ολοκληρωτική επίθεση στους εργαζομένους. Η 
απεργία ήταν πετυχημένη και παρέλυσε λιμάνια, αεροδρό¬ 
μια, ΜΜΜ και δημόσιες υπηρεσίες. 

Κλιμάκωση του πολέμου στην Υεμένη με φόντο τη σύγκρουση ΗΠΑ - Ιράν 



Τ η σφοδρότερη επίθεση από το κα¬ 
λοκαίρι του 2015 δέχεται από τα 
μέσα Ιούνη η Υεμένη, σε μια προ¬ 
σπάθεια του φιλοκυβερνητικού 
αραβικού συνασπισμού κρατών, υπό την Σα¬ 
ουδική Αραβία, να καταλάβει τη Χοντάιντα, 
ένα από τα μεγαλύτερα λιμάνια της χώρας, 
αεροδρόμιο της πόλης και δρόμο προς την 
πρωτεύουσα Σάναα, που από το 2015 βρίσκο¬ 
νται στα χέρια των ανταρτών Χούτι, μαζί με το 
μεγαλύτερο μέρος της βόρειας Υεμένης. Απώ¬ 
τερος στόχος της υποστηριζόμενης από τους 
ιμπεριαλιστές συμμαχίας είναι να ανακόψει 
τους δρόμους ανεφοδιασμού των ανταρτών 
και να τους υποχρεώσει να συνθηκολογή¬ 
σουν, τερματίζοντας, προς όφελος του ιμπε¬ 
ριαλιστικού στρατοπέδου, τον εμφύλιο που 
μαίνεται εδώ και χρόνια και καταφέρνοντας 
ένα ισχυρό πλήγμα στις γεωπολιτικές βλέψεις 
του Ιράν, που στηρίζει τους Χούτι. 

Οδοιπορικό στην ιστορία 

Η Υεμένη είναι μια πάμφτωχη χώρα, χω¬ 
ρίς ιδιαίτερα κοιτάσματα πετρελαίου, που έχει, 
ωστόσο το προνόμιο να βρίσκεται σε μια ιδι¬ 
αίτερα κρίσιμη περιοχή: στο δυτικό άκρο της 
αραβικής χερσονήσου, δίπλα στη Σαουδική 
Αραβία και στις ανατολικές ακτές της Ερυ- 
θράς Θάλασσας, πάνω, δηλαδή στο νευραλ¬ 
γικό εμπορικό και ενεργειακό δρόμο μεταξύ 
Ανατολής και Δύσης. Αποτελείται ουσιαστικά 
από δύο χώρες: τη Βόρεια Υεμένη, άλλοτε 
τμήμα της Οθωμανικής Αυτοκρατορίας, που 
χαρακτηρίζεται από την έντονη επιρροή της 
ισλαμικής θρησκείας, την κυριαρχία των φυ¬ 
λών και κατοικείται κυρίως από σιίτες, και τη 
Νότια Υεμένη, άλλοτε βρετανική αποικία, στη 
συνέχεια λαϊκή δημοκρατία, μετά από λαϊκή 
επανάσταση το 1962, που κατοικείται κυρί¬ 
ως από σουνίτες. Οι δυο χώρες ενώθηκαν το 
1990 μετά την κατάρρευση του ανατολικού 
μπλοκ και πρόεδρος ανέλαβε ο Αλί αλ Σάλεχ, 


πρόεδρος, ως τότε, της Βόρειας Υεμένης και 
εκλεκτός των Αμερικανών, που εξελίχθηκε σε 
στυγνό δικτάτορα, ηγέτη ενός διεφθαρμένου 
καθεστώτος που βύθισε τη χώρα σε μεγαλύ¬ 
τερη φτώχεια. Το αποτέλεσμα ήταν μια εμφύ¬ 
λια σύρραξη (που πνίγηκε στο αίμα το 1994) 
και ένα αποσχιστικό κίνημα στο νότο, αλλά 
και η ένοπλη αντιπαράθεση στο βορρά από 
το 2004, με το κίνημα των Χούτι, που επιδιώ¬ 
κει να πάρει την εξουσία. Στη βόρεια Υεμένη 
ανδρώθηκαν οι μουτζαχεντίν που χρησιμο¬ 
ποιήθηκαν τόσο στο Αφγανιστάν κατά των 
Σοβιετικών όσο και στη χώρα τους κατά των 
προοδευτικών δυνάμεων, ενώ στο νότο εμφα¬ 
νίζεται η Αλ Κάιντα της Υεμένης που, από το 
2009, συγχωνεύεται με την αντίστοιχη οργά¬ 
νωση της Σαουδικής Αραβίας και χρησιμο¬ 
ποιείται από τις ΗΠΑ στην προσπάθεια να 
ανακόψουν την επέλαση των Χούτι. 

Το κύμα της Αραβικής Άνοιξης παρέσυρε 
και την Υεμένη, με μαζικές διαδηλώσεις να 
απαιτούν από το Γενάρη του 2011 την αντιμε¬ 
τώπιση της ακραίας φτώχειας και της ανεργί¬ 
ας, συνταγματικές ελευθερίες και αποχώρηση 
του Σάλεχ από την εξουσία. Ένα χρόνο μετά, ο 
Σάλεχ παραιτείται και στη θέση του εκλέγεται 
ο Μανσούρ Χάντι που συνεχίζει την πολιτική 
του προκατόχου του. Μια σειρά νέων περι¬ 
κοπών, το καλοκαίρι του 2014, προκαλεί νέα 
εξέγερση των Χούτι και οδηγεί, το Γενάρη του 
2015, στην κατάληψη της πρωτεύουσας Σά¬ 
ναα και μεγάλου μέρους της χώρας από τους 
αντάρτες. Καθώς γίνεται φανερό ότι ο Χάντι 


-που κατέφυγε στη Σαουδική Αραβία- είναι 
εξίσου ανίκανος με τον προκάτοχό του να 
χειριστεί την κατάσταση, παρά την ιμπερια¬ 
λιστική οικονομική και στρατιωτική βοήθεια, 
αναλαμβάνει η Σαουδική Αραβία με ένα συ¬ 
νασπισμό εννέα ακόμα μοναρχιών του Κόλ¬ 
που και τη στήριξη ΗΠΑ, Βρετανίας, Γαλλίας 
και Τουρκίας και ξεκινά, το Μάρτη του 2015, 
μια επέμβαση που συνεχίζεται ουσιαστικά μέ¬ 
χρι σήμερα. 

Η ανθρωπιστική κρίση και η νέα 
επίθεση 

Ήδη πριν την επέμβαση του 2015, ο μισός 
πληθυσμός της Υεμένης ζούσε με λιγότερο 
από 2 δολάρια τη μέρα, το 35% ήταν άνερ¬ 
γο και το 50% αναλφάβητο, ενώ το 60% των 
παιδιών κάτω των πέντε έπασχε από υποσι¬ 
τισμό. Η επέμβαση έχει διαλύσει ό,τι υπήρχε 
από υποδομή σε δίκτυα ηλεκτροδότησης και 
ύδρευσης, συγκοινωνίες, σχολεία και νοσοκο¬ 
μεία. Η εμφάνιση της χολέρας, που έχει ήδη 
προκαλέσει πάνω από 2.200 θανάτους, είναι 
ενδεικτική. Σήμερα, 11.000.000 άνθρωποι 
υποσιτίζονται, 16.000.000 δεν έχουν πρόσβα¬ 
ση σε νερό, 20.000.000 άνθρωποι (το 80% του 
πληθυσμού), εκ των οποίων τα 11.000.000 
είναι παιδιά, χρειάζονται επείγουσα ανθρω¬ 
πιστική βοήθεια και 7.000.000 εξαρτούνται 
απόλυτα απ’ αυτήν. Σχεδόν 200.000 Υεμενίτες 
έχουν μεταναστεύσει σε γειτονικές χώρες, ενώ 
γύρω στα 2.000.000 έχουν εκτοπιστεί σε άλ¬ 
λες περιοχές στο εσωτερικό της χώρας τους. 


Πρόκειται για τη χειρότερη ανθρωπιστική 
κρίση στον κόσμο, σύμφωνα με τον ΟΗΕ. 

Η Χοντάιντα αποτελεί το λιμάνι μέσω του 
οποίου διέρχεται το μεγαλύτερο μέρος των 
εμπορευμάτων και της ανθρωπιστικής βοή¬ 
θειας που φτάνουν στη χώρα, γι’ αυτό και είναι 
εξαιρετικής σημασίας. Η χρονική στιγμή άλ¬ 
λωστε της επίθεσης δεν είναι καθόλου τυχαία: 
λίγες μέρες νωρίτερα είχε διαρρεύσει ειρηνευ¬ 
τικό προσχέδιο του ΟΗΕ που προέβλεπε τον 
τερματισμό των αεροπορικών βομβαρδισμών 
εφόσον οι Χούτι παρέδιδαν τους βαλλιστι¬ 
κούς τους πυραύλους. Προέβλεπε, επίσης, 
μετά τον τερματισμό των συγκρούσεων, το 
σχηματισμό μεταβατικής κυβέρνησης εθνικής 
ενότητας με τη συμμετοχή όλων. Ακανθώδη 
ζητήματα, όπως το μέγεθος της εκπροσώπη¬ 
σης των ανταρτών στη μεταβατική κυβέρ¬ 
νηση, η εκλογική διαδικασία, ή η κατάρτιση 
συντάγματος αφήνονταν να εξεταστούν στα 
πλαίσια της διαπραγμάτευσης. Η κατάληψη, 
λοιπόν, της κρίσιμης περιοχής της Χοντάιντα, 
εφόσον επιτευχθεί, δεν επιδεινώνει μόνο την 
ανθρωπιστική κρίση, αλλά δυσχεραίνει και 
τον ανεφοδιασμό των ανταρτών, ανοίγει το 
δρόμο για ανακατάληψη περισσότερων εδα¬ 
φών από τα φιλοϊμπεριαλιστικά στρατεύμα¬ 
τα και δημιουργεί τετελεσμένα σε βάρος των 
Χούτι. 

Βέβαια, οι ανησυχίες ΗΠΑ, ΕΕ κ.λπ. για 
τον άμαχο πληθυσμό είναι, ως συνήθως, πέρα 
για πέρα υποκριτικές. Πέρα από τα όπλα δι¬ 
σεκατομμυρίων δολαρίων που πουλούν ΗΠΑ, 
Βρετανία και Γαλλία στον επιτιθέμενο αραβι¬ 
κό συνασπισμό, δεν επέτρεψαν να βγει καν 
μια καταδικαστική απόφαση από το Συμβού¬ 
λιο Ασφαλείας του ΟΗΕ για την επέμβαση 
στην Υεμένη. Οι χιλιάδες ζωές αμάχων που θα 
θυσιαστούν και πάλι ελάχιστα βαραίνουν στη 
ζυγαριά των ιμπεριαλιστικών συμφερόντων 
και ανταγωνισμών. 

■ Μαρία Κτιστάκη 


ΙΣΠΑΝΙΚΟ ΚΡΑΤΟΣ 

Φεύγει ο Ραχόι, έρχεται ο Σάντσεθ, μένει ο Γιούνκερ 


Β ουτηγμένη στην σήψη και τα 
σκάνδαλα η κυβέρνηση του Μα- 
ριάνο Ραχόικαι του Λαϊκού Κόμ¬ 
ματος οδηγήθηκε σε αποπομπή. 
Αφορμή αποτέλεσε η καταδίκη 29 εκ των 
37 κατηγορούμενων στελεχών του Λαϊκού 
Κόμματος (Λ.Κ.) με συνολικά 350 χρόνια 
ποινές κάθειρξης για συμμετοχή στο «σκάν¬ 
δαλο Γκουρτέλ», το μεγαλύτερο σκάνδαλο 
διαφθοράς που έχει γνωρίσει το Ισπανικό 
κράτος. Η δίκη διήρκεσε ένα χρόνο και στην 
διάρκεια της αποκαλύφθηκε η ύπαρξη δικτύ¬ 
ου επιχειρηματιών και πολιτικών του Λ.Κ που 
ανέθεταν δημόσια συμβόλαια, με αντάλλαγ¬ 
μα προμήθειες, σε δήμους των περιοχών της 
Μαδρίτης και της Καστίλλης-Λεόν την περί¬ 
οδο 1999 - 2005. Οι επιχειρηματίες φούσκω¬ 
ναν τις τιμές των συμβολαίων πλουτίζοντας 
εαυτούς, πολιτικούς και αξιωματούχους του 
Λ.Κ., ενώ μέρος των χρημάτων κατέληγε στα 
ταμεία του κόμματος. Αποκαλύφθηκε ακόμη, 
η ύπαρξη «μαύρου ταμείου» στο Λ.Κ κόμμα, 
τουλάχιστον από το 1989. 

Ανάμεσα στα στελέχη που καταδικάστη¬ 
καν βρίσκεται ο Λουίς Μπάρθενας, πρώην 
ταμίας του Λ.Κ. (φυλάκιση 33 ετών) και ο Γκι- 
γιέρμο Ορτέγκα, πρώην δήμαρχος Μαδρίτης, 
(38 έτη φυλάκισης). Το δικαστήριο επέβαλε 
επίσης στο Λ.Κ πρόστιμο ύψους 245.000 ευρώ 
κρίνοντας ότι ενισχύθηκε από τις μίζες. Αν και 
ο Ραχόι δεν κατηγορήθηκε για το σκάνδαλο, 
καλέστηκε να καταθέσει τον Ιούλιο του 2017, 
δηλώνοντας εν ολίγοις... «εν οίδα, ότι ουδέν 
οίδα». Δεύτερος στην ιεραρχία του Λ.Κ. από 


το 1990, πρόεδρος από το 2004 και δύο φορές 
πρωθυπουργός, ο Ραχόι «δεν γνώριζε τίποτα 
για την οικονομική διαχείριση του κόμματος» 
( 0 . 

Την 1η Ιουνίου ψηφίστηκε στην Βουλή 
η πρόταση μομφής του Σοσιαλιστικού Κόμ¬ 
ματος (Σ.Κ.) που βρήκε την στήριξη των « 
ΙΜάοδ Ροάειηοδ» (κοινοβουλευτικό σχήμα 
των Ποδέμος και της Ενωμένης Αριστερός) 
και άλλων μικρότερων κομμάτων της Κατα- 
λονίας, της Χώρας των Βάσκων, της Βαλέν¬ 
θια και των Κανάριων Νήσων. Η κυβέρνηση 
του Λ.Κ. ανετράπη με 180 ψήφους υπέρ, 169 
κατά και μια αποχή σε σύνολο 350 εδρών. 
Κατά ψήφισαν το Λ.Κ με 134 έδρες και οι 
«Πολίτες» με 32 έδρες που στήριζαν την κυ¬ 
βέρνηση μειοψηφίας από τις εκλογές του 
2016. Οι τελευταίοι μάλιστα, σε μια ύστατη 
προσπάθεια να γαντζωθούν στην εξουσία δεν 
ψήφισαν την πρόταση μομφής αλλά ζήτησαν 
την απομάκρυνση του Ραχόι, προσδοκώντας 
σε ένα ακόμα κοινοβουλευτικό πραξικόπημα. 

Την ανατροπή του Λ.Κ. ακολούθησε η 
αναμενόμενη ανάληψη της πρωθυπουργίας 
από τον Πέδρο Σάντσεθ του Σ.Κ. ο οποίος 
σχημάτισε γρήγορα κυβέρνηση έχοντας μά¬ 
λιστα την ένθερμη στήριξη των Ποδέμος του 
Πάμπλο Ιγκλέσιας, οι οποίοι πρότειναν να 
μπουν στην κυβέρνηση, κάτι που δεν έγινε δε¬ 
κτό από το Σ.Κ. Η νέα κυβέρνηση ανακοίνω¬ 
σε πως δεν πρόκειται να αλλάξει τον προϋπο¬ 
λογισμό που ψήφισε το Λ.Κ. και έσπευσε να 
αυτοχαρακτηριστεί «κυβέρνηση ευρωπαϊστι- 
κή, εγγυήτρια της οικονομικής σταθερότητας 


και εφαρμοστής των ευρωπαϊκών της υπο¬ 
χρεώσεων». Τις διαβεβαιώσεις ανταπέδωσαν 
με δηλώσεις για «απόλυτη εμπιστοσύνη», η 
ντόπια αστική ελίτ, η Ένωση Βιομηχάνων και 
το Χρηματιστήριο της Μαδρίτης αλλά και οι 
διεθνείς χρηματαγορές. Την υποστήριξη στη 
νέα κυβέρνηση έδωσε εκ μέρους των ευρωπα¬ 
ϊκών ελίτ ο Γιούνκερ, απόλυτα καθησυχασμέ¬ 
νος για την συνέχιση της ίδιας πολιτικής. 

Παίζοντας παιχνίδια εντυπώσεων ο Σά¬ 
ντσεθ επιχειρεί να χαλαρώσει σε κάποιο βαθ¬ 
μό την αυταρχική διακυβέρνηση του Ραχόι, 
χωρίς φυσικά να αλλάξει ούτε «κόμμα» από 
την ουσία της νεοφιλελεύθερης πολιτικής 
του. Έτσι υπόσχεται : α) το μετρίασμα της 
καταστολής με την σταδιακή χαλάρωση των 
πιο επιθετικών σημείων του «νόμου φίμωτρο» 
που επιβάλει βαριές ποινές σε διαδηλωτές, 
απεργούς κ.λπ., ειδικότερα τα σημεία σχετικά 
με την ελευθερία συγκέντρωσης, διαδήλω¬ 
σης, κ.λπ., β) να εγγυηθεί την ανεξαρτησία 
της Εθνικής Ραδιοτηλεόρασης ΚΤνΕ η οποία 
έχει μετατραπεί σε μέσο προπαγάνδας του 
Λ.Κ. 

Στον οικονομικό τομέα μαζί με την «εφαρ¬ 
μογή των ευρωπαϊκών υποχρεώσεων» διακη¬ 
ρύσσει ένα παλιό και γνώριμο στους εργα¬ 
ζόμενους κσι τον λαό της Ελλάδας αστείο, 
εκείνο της «πράσινης ανάπτυξης». Αναγγέλ¬ 
λει την ψήφιση ενός νόμου Ενεργειακής Με¬ 
τατροπής και Κλιματικής Αλλαγής που θα 
ενισχύσει τις επενδύσεις στις ανανεώσιμες 
πηγές ενέργειας και θα τονώσει υποτίθεται 
την απασχόληση. Καλεί επίσης σε «ανανέωση 


του κοινωνικού διαλόγου», για μια προσπά¬ 
θεια «μισθολογικής αξιοπρέπειας» για τους 
εργαζόμενους. Στον τομέα των δικαιωμάτων, 
σε μια προσπάθεια εκμετάλλευσης κάποιων 
αγώνων της τελευταίας χρονιάς ενάντια στην 
βία κατά των γυναικών, υποσχέθηκε να ψη¬ 
φίσει νόμο για την «ισότητα των φύλων στην 
εργασία». Τα παραπάνω συνοδεύουν διά¬ 
φορες θολές υποσχέσεις για «βελτίωση της 
πρόσβασης στην δημόσια υγεία», για «ικανο¬ 
ποίηση των αιτημάτων των συνταξιούχων», 
για «καταπολέμηση της παιδικής φτώχειας». 
Τέλος, στο μεγάλο αγκάθι των εθνικών ζητη¬ 
μάτων και ιδιαίτερα του καταλανικού, ο Σά¬ 
ντσεθ -στήριξε πλήρως τον Ραχόι σε όλες του 
τις επιλογές και στην εφαρμογή του άρθρου 
155 του Συντάγματος στην Καταλονία που 
παραμένει σε ισχύ- κορδώνεται πως θέλει να 
«βάλει τις βάσεις για ομαλοποίηση των σχέ¬ 
σεων» και να αρχίσει «διάλογο» με την κυβέρ¬ 
νηση της Καταλονίας. 

Χωρίς αμφιβολία το πρόγραμμα του Σά¬ 
ντσεθ το χαρακτηρίζει η προσπάθεια να κερ¬ 
δίσει χρόνο εν όψει των επόμενων εκλογών 
και να διαλύσει ό,τι έχει στα αριστερά του. 
Έτσι προσπαθεί να παρουσιάσει ένα «προο¬ 
δευτικό» πρόσωπο εμφανιζόμενο ως η μονα¬ 
δική εναλλακτική. Όσο και να φτιασιδώνεται 
όμως πρόκειται για ένα ιστορικά χρεοκοπη¬ 
μένο κόμμα που αφαίρεσε βίαια ιστορικές 
κατακτήσεις της εργατικής τάξης. Οι εργαζό¬ 
μενοι γνωρίζουν πως δεν θα αργήσει να δείξει 
το αδίστακτο πρόσωπο του, για αυτό δεν θα 
του δείξουν καμιά ανοχή. 

20 Χρόνια από τις συγκρούσεις έξω από τα εξεταστικά κέντρα τον Ιούνη του 1998 


Ο ι συγκρούσεις έξω από τα εξε¬ 
ταστικά κέντρα του ΑΣΕΠ, 
τον Ιούνη του 1998, ήταν μέ¬ 
ρος ενός μεγάλου αγώνα, με 
στόχο την παρεμπόδιση ή έμπρακτη ακύ¬ 
ρωση του πρώτου γραπτού διαγωνισμού 
για την πρόσληψη εκπαιδευτικών. Αυτός 
ο αγώνας αφορούσε πρωταρχικά το εκ¬ 
παιδευτικό κίνημα και τους τότε 130.000 
αδιόριστους εκπαιδευτικούς, αλλά και 
όλους τους εργαζόμενους, τους άνεργους, 
τη συντριπτική πλειοψηφία της κοινωνίας. 
Ο διαγωνισμός καταργούσε την επετηρί¬ 
δα, που είχε ως μοναδική προϋπόθεση για 
τον διορισμό των εκπαιδευτικών το πτυχίο 
και τον χρόνο λήψης του. Η κατάργηση 
της επετηρίδας -που προβλεπόταν στον 
ν. 2525/1997, τον λεγόμενο νόμο Αρσένη- 
ουσιαστικά καταργούσε τα πτυχία και τα 
εργασιακά δικαιώματα που αυτά περιέχουν. 

Η χρονική διάρκεια του αγώνα, η έκτα¬ 
ση των συγκρούσεων, η δυναμικότητα και 
η αποφασιστικότητα όλων όσων συγκρού- 
στηκαν, η αλληλεγγύη του κόσμου, καθώς 
και το μέγεθος της κρατικής καταστολής, 
δικαιολογούν τους χαρακτηρισμούς για 
ένα μεγαλειώδες κίνημα, παράδειγμα για 
όλο το εργατικό κίνημα. 

Ο αγώνας κράτησε σχεδόν ένα χρόνο, 
από την ψήφιση του νόμου Αρσένη, τον Αύ¬ 
γουστο του 1997, έως και τον «Διαγωνισμό 
της Ντροπής», τον Ιούνη του 1998. Οι συ¬ 
γκρούσεις με τις δυνάμεις καταστολής έξω 
από τα εξεταστικά κέντρα κράτησαν έως 
και 7 μέρες σε κάποιες περιπτώσεις και επε- 
κτάθηκαν σε πάνω από 20 πόλεις. Από τις 9 
Ιούνη 1998 και με βάση αποφάσεις μαζικών 


συνελεύσεων συλλόγων αδιόριστων ή ανα¬ 
πληρωτών εκπαιδευτικών, αλλά και φοιτη¬ 
τικών συλλόγων και «επιτροπών για την 
κατάργηση του νόμου Αρσένη», χιλιάδες 
αδιόριστοι, αναπληρωτές, ωρομίσθιοι, μαζί 
με διορισμένους εκπαιδευτικούς, μαθητές, 
φοιτητές, άλλους εργαζόμενους, ανέργους 
προσπαθούν να σταματήσουν με κάθε τρό¬ 
πο τον διαγωνισμό. Υπήρχαν συνεχείς προ¬ 
σπάθειες είτε για κατάληψη κάποιου εξετα¬ 
στικού κέντρου, είτε για αποκλεισμό του 
και μη προσέλευση των επιτηρητών και των 
διαγωνιζόμενων («απεργοσπάστες»). Παρά 
τα χημικά, τους ξυλοδαρμούς, τις πολλές 
δεκάδες συλλήψεις, το συνεχές κυνηγητό 
από αστυνομία, ΜΑΤ και εισαγγελείς, αρ¬ 
κετές χιλιάδες έδωσαν αυτή τη μάχη. 

Αυτή η δυναμική εμφανίστηκε όλο το 
διάστημα πριν τον διαγωνισμό: πολύ μαζι¬ 
κές συνελεύσεις αδιόριστων ή αναπληρω¬ 
τών, μαζικότατη και μαχητικότατη διαδή¬ 
λωση στη ΔΕΘ του 1997, απεργία πείνας 56 
ημερών δύο αδιόριστων εκπαιδευτικών στη 
Θεσσαλονίκη, προσπάθειες σταματήματος 
των «προγραμμάτων εξομοίωσης» κ.ά. 

Η πλήρης ενεργοποίηση του κατασταλ¬ 
τικού μηχανισμού του κράτους, το όργιο 
αστυνομικής βίας, οι δικαστικές και αστυ¬ 
νομικές διώξεις, οι πολλές δεκάδες συλλή¬ 
ψεις, η ασύστολη προπαγάνδα των ΜΜΕ 
και κυβερνητικών αξιωματούχων, η κα¬ 
τασυκοφάντηση και διαστρέβλωση όσων 
συνέβησαν σε αυτές τις συγκρούσεις, η 
διάρκεια, έκταση και έντασή τους, σίγουρα 
μπορούν να συγκριθούν με ανάλογες στιγ¬ 
μές σε μάχες στα πρώτα χρόνια της Με¬ 
ταπολίτευσης ή κατά των Μνημονίων, την 


εποχή των «πλατειών». Η άγρια καταστολή 
και κατασυκοφάντηση σόκαραν την ελλη¬ 
νική κοινωνία και αποκάλυψαν το αληθινό 
πρόσωπο των εκσυγχρονιστών του Σημίτη. 
Το όργιο καταστολής συνδέεται άμεσα και 
με την αποθράσυνση των φασιστών της 
Χρυσής Αυγής και τη δολοφονική επίθεση 
εναντίον του Δ. Κουσουρή. 

Η αλληλεγγύη και συμπαράσταση που 
έδειξε η συντριπτική πλειοψηφία της κοι¬ 
νωνίας προς τους αδιόριστους ήταν μνη¬ 
μειώδης και βγαλμένη από τις καλύτερες 
στιγμές του εργατικού και λαϊκού κινήμα¬ 
τος. Δεν ήταν μόνο η άμεση συμμετοχή 
πολλών στις συγκρούσεις, ήταν η στήριξη 
με κάθε τρόπο στους αγωνιζόμενους, με 
νερό ή τρόφιμα, με περίθαλψη για τα τραύ¬ 
ματά τους, με το να τους κρύβουν για να μη 
συλληφθούν, με λεμόνια για τα δακρυγόνα 
κ.ά. Η αλληλεγγύη συνεχίστηκε για πολλά 
χρόνια ακόμη, στη φάση των δικαστικών 
διώξεων. 

Ο αγώνας, αν και δεν κατάφερε να ακυ¬ 
ρώσει τον διαγωνισμό, να καταργήσει τον 
νόμο Αρσένη ή να ρίξει την κυβέρνηση Ση¬ 
μίτη (δυνατότητες που αντικειμενικά υπήρ¬ 
χαν), συνέβαλε καταλυτικά στη διαδικασία 
ανασυγκρότησης και ανασύνθεσης του ερ¬ 
γατικού κινήματος. 

Οι κύριες αιτίες για τη μη ολοκλήρωση 
της νίκης δεν βρίσκονται τόσο στην άγρια 
καταστολή, όσο στη στάση των συνδικα¬ 
λιστικών ηγεσιών, κυρίως των ΟΛΜΕ και 
ΔΟΕ, αλλά και στις αδυναμίες της Ακρας 
Αριστεράς, που, ενώ συμμετείχε στη μάχη 
αυτή: α) δεν κατανόησε το βάθος και την 
ένταση της επίθεσης, άρα τη δυνατότητα 



αντιδράσεων, β) δεν ακολούθησε τη συ¬ 
νείδηση και πρακτική των εργαζομένων, 
από την αδράνεια στην εξέγερση και τη 
σύγκρουση, και, το σημαντικότερο, γ) δεν 
προώθησε την αυτοοργάνωση του κινήμα¬ 
τος, τις επιτροπές αγώνα. 

Σαν οργάνωση συνολικά, αδιόριστοι, 
διορισμένοι, φοιτητές και μαθητές, με 
όποιες δυνάμεις διαθέταμε, θέσαμε μέσα 
στο κίνημα από την αρχή, από την ψήφιση 
του νόμου Αρσένη: α) τον στόχο της πα- 
ρεμπόδισης του διαγωνισμού, β) την ανά¬ 
γκη και τη δυνατότητα ενοποίησης όλων 
σε αυτό τον στόχο, γ) την ανάγκη και τη 
σημασία της δημιουργίας παντού επιτρο¬ 
πών αγώνα για την κατάργηση του νόμου 
και του διαγωνισμού, δ) τη χρησιμοποίηση 
κάθε αποφασιστικού μέσου πάλης (κατα¬ 
λήψεις, διαδηλώσεις κ.λπ.). 

Η ΟΚΔΕ και οι παρατάξεις της όχι μόνο 
δοκίμασαν με μαζικούς όρους την πολιτι¬ 
κή τους, αλλά ενισχύθηκαν σε σημαντικό 
βαθμό μέσα από αυτή τη μάχη, πολιτικά, 
πρακτικά και οργανωτικά. Στη σύγχρονη 
ιστορία της ΟΚΔΕ, αυτή η μάχη απετέλεσε 
σταθμό για την ανάπτυξη της οργάνωσης. 

■ Τηλέμαχος Αάχανης 


Ερνέστ Μαντέλ 

Μια ζωή αφιερωμένη στην επανάσταση 


Ο Ερνέστ Μαντέλ (1923-1995) 
υπήρξε από τους πιο σημαντι¬ 
κούς θεωρητικούς του μαρ¬ 
ξισμού του 20ού αιώνα. Αφι¬ 
έρωσε όλη του τη ζωή στην επανάσταση, 
γυρνώντας όλο τον κόσμο, διαδίδοντας τις 
επαναστατικές ιδέες, αλλά και επεμβαίνο- 
ντας στους μεγάλους αγώνες της περιόδου. 
Δρώντας πάντα μέσα από το ρεύμα της 4ης 
Διεθνούς του Τρότσκι, άφησε το στίγμα του 
στο παγκόσμιο κομμουνιστικό κίνημα. 

Ο Μαντέλ γεννήθηκε στη Φρανκφούρ¬ 
τη της Γερμανίας. Οι γονείς του ήταν εβραίοι 
πρόσφυγες και κομμουνιστές, οι οποίοι με 
την άνοδο των Ναζί στην εξουσία κατέφυ¬ 
γαν στο Βέλγιο. Εκεί ο Μαντέλ εντάχθηκε 
από 15 χρονών στο Σοσιαλιστικό Επανα¬ 
στατικό Κόμμα (τμήμα της 4 ης Διεθνούς), 
και ατσαλώθηκε στην οργανωμένη πάλη 
παρεμβαίνοντας στους βέλγους μεταλλωρύ¬ 
χους και ανθρακωρύχους. Σύντομα, οι Ναζί 
επιτέθηκαν στο Βέλγιο, με το Σοσιαλιστικό 
Κόμμα να παραδίδει την εξουσία. Κατά την 
γερμανική κατοχή, ο Μαντέλ διένειμε αντι¬ 
πολεμικές προκυρήξεις και στους γερμανούς 
στρατιώτες, σε ένα παράδειγμα διεθνιστικής 
ταξικής πολιτικής. Καθ ολη την διάρκεια 
της κατοχής, λόγω της δράσης του, συνε- 
λήφθη και δραπέτευσε περισσότερες από 
μία φορές. Το τέλος του πολέμου τον βρήκε 
σε γερμανικό στρατόπεδο συγκέντρωσης, 
όπου παρά το κίνδυνο της ζωής του, ήταν 
χαρούμενος επειδή θα βρισκόταν στο επί¬ 
κεντρο της επερχόμενης, όπως περίμενε, ευ¬ 
ρωπαϊκής επανάστασης. 

Μετά το τέλος του Β' Π.Π., σε ηλικία 
μόλις 23 ετών, εκλέγεται μέλος της γραμ¬ 


ματείας της 4ης Διεθνούς, ενώ ηγείται του 
βελγικού τμήματος. Θα σταλεί αρχικά στην 
υποστήριξη της επανάστασης στη Γιουγκο¬ 
σλαβία, η οποία διαφοροποιείται από τη 
σταλινική ΕΣΣΔ και εφαρμόζει πειράματα 
εργατικής αυτοδιαχείρισης. Την επόμενη δε¬ 
καετία, ενισχύει τα κινήματα υπεράσπισης 
της αντιαποικιακής επανάστασης της Αλγε¬ 
ρίας, του Βιετνάμ και της Κούβας. Ειδικά για 
την Κούβα, Ο Μαντέλ δέχετε πρόσκληση το 
1963 από τον Τσε Γκεβάρα και συμβάλλει 
με την οικονομική μαρξιστική του ανάλυση 
στην οικοδόμηση και τον σχεδιασμό του νε¬ 
αρού κουβανέζικου εργατικού κράτους. 

Η συμβολή του όμως ήταν εξίσου σημα¬ 
ντική και στα επαναστατικά γεγονότα στις 
ιμπεριαλιστικές χώρες. Ενώ η πλειοψηφία 
των ρευμάτων και θεωρητικών του εργατι¬ 
κού κινήματος είχαν χάσει κάθε πίστη στην 
επανάσταση στην Ευρώπη, διαδίδοντας ότι 
ο καπιταλισμός ξεπερνάει τις κρίσεις του και 
η εργατική τάξη ενσωματώνεται στο σύστη¬ 
μα, ο Μαντέλ είχε εμβαθύνει στην εξέλιξη 
της μεταπολεμικής οικονομίας. Η θεωρία 
των μακρών κυμάτων καπιταλιστικής ανά¬ 
πτυξης και κάμψης, του έδωσε το θεωρητικό 
υπόβαθρο για να προβλέψει σε ένα βαθμό 
τις εξελίξεις, και ειδικά την άνοδο των αγώ¬ 
νων, που στην πράξη εκδηλώθηκε με το επα¬ 
ναστατικό κύμα του 1965-75. 

Έπαιξε πρωταγωνιστικό ρόλο στην 
προετοιμασία της γενικής απεργίας που συ¬ 
γκλόνισε το Βέλγιο το 1960-61, και για αυτή 
του τη δράση διώχθηκε από τις βελγικές 
αρχές. Στο παγκόσμιο επαναστατικό κύμα 
του Μάη του ’68, ο Μαντέλ ήταν στα οδο¬ 
φράγματα, προσπαθώντας να οδηγήσει τα 


κινήματα στην νίκη, αλλά και 
οικοδομώντας αυτόνομες επα¬ 
ναστατικές δυνάμεις, τμήματα 
της 4ης Διεθνούς. Το τελευταίο 
αποτελούσε ποιοτική αλλαγή 
για την επιλογή οικοδόμησης της Διεθνούς, 
καθώς μέχρι εκείνο το σημείο οι αγωνιστές 
της παρέμβαιναν σε μαζικούς σοσιαλδημο¬ 
κρατικούς και ρεφορμιστικούς φορείς, σύμ¬ 
φωνα με την τακτική του «εισοδισμού». 

Συνεχίζει την δράση του αδιάκοπα και 
επισκέπτεται πολλά μέρη του κόσμου, με ένα 
σημαντικό πλήθος χωρών να του απαγορεύ¬ 
ουν την είσοδο. Ακόμα και μετά τον πλήρη 
εκφυλισμό και την πτώση των γραφειοκρα¬ 
τικών καθεστώτων, ο Μαντέλ υπερασπίζε¬ 
ται την επικαιρότητα του σοσιαλισμού, κό¬ 
ντρα στην προπαγάνδα και την ηττοπάθεια 
από το αστικό και το σταλινικό στρατόπεδο 
αντίστοιχα. Δίνει μια σαφή εικόνα στους νε¬ 
ότερους αγωνιστές, για τα χαρακτηρηστικά 
της νέας κατάστασης καθώς και την ελπίδα 
των αγώνων που θα ξεσπάσουν. 

Κληρονομιά του Ερνέστ Μαντέλ απο¬ 
τελεί και το θεωρητικό του έργο, εκτός από 
τους αγώνες. Μέσα από τα αναρίθμητα άρ¬ 
θρα, έργα και μελέτες του για την οικονομία, 
παρουσίασε και επικαιροποίησε τον μαρξι¬ 
σμό και επεξεργάστηκε την εξέλιξη της οι¬ 
κονομίας μεταπολεμικά, το στάδιο της που 
ονόμασε Ύστερος Καπιταλισμός. Έτσι, εξό¬ 
πλισε τους επαναστάτες με εργαλεία για να 
αντιληφθούν πώς διαμορφώθηκαν οι νέες 
συνθήκες, τα νέα χαρακτηριστικά του οικο¬ 
νομικού συστήματος, οι νέες σχέσεις μεταξύ 
των ιμπεριαλιστικών και εξαρτημένων χω¬ 
ρών κ.λπ. Οι αναλύσεις του καταπιάνονται 



και με διάφορα ζητήματα της ταξικής πάλης, 
όπως οι μορφές εξουσίας της αστικής τάξης, 
η επαναστατική στρατηγική και η γραφειο¬ 
κρατία. 

Η σημερινή παγκόσμια οικονομική κρί¬ 
ση επιβεβαιώνει πλήρως τις προβλέψεις του 
για τις αντιφάσεις του καπιταλισμού που 
συνεχώς εντείνονται και ξεσπούν με όλο και 
μεγαλύτερη μανία. Ο Μαντέλ ήταν από τους 
λίγους, αν όχι ο μοναδικός, που είχε προβλέ¬ 
ψει το τέλος της μεταπολεμικής ανάπτυξης 
και το πέρασμα σε ένα μακρύ κύμα κάμψης, 
που τελικά συνέβη το 1973. Η μοναδική 
καπιταλιστική προοπτική για έξοδο του συ¬ 
στήματος από την κρίση του, είναι ο πυρηνι¬ 
κός πόλεμος, η σφαγή της εργατικής τάξης 
και των φτωχών. Σύμφωνα με τον Μαντέλ, 
που παράφρασε το γνωστό τσιτάτο του Φρί- 
ντριχΈνγκελς και της Ρόζα Λούξεμπουργκ, 
«σοσιαλισμός ή βαρβαρότητα;», η εργατική 
τάξη είναι πλέον αντιμέτωπη με το δίλημμα 
«σοσιαλισμός ή θάνατος». 

Τα έργα του Έρνεστ Μαντέλ αποτελούν 
κληρονομιά της 4ης Διεθνούς και των επα¬ 
ναστατών μαρξιστών, όσων αγωνίζονται για 
την ανατροπή αυτού του βάρβαρου συστή¬ 
ματος. Η ΟΚΔΕ καταβάλλει σημαντικές 
προσπάθειες να γίνει γνωστό το έργο του 
στην ελληνική εργατική τάξη και στις νέες 
γενιές επαναστατών. Από τις εκδόσεις Ερ¬ 
γατική Πάλη κυκλοφορούν πολλά από τα 
βιβλία, τις μπροσούρες και τα άρθρα του. 

ΙΣΤΟΡΙΑ 


Εργατική Πάλη 15 


170 χρόνια από τις μέρες του Ιούνη στο 


Παρίσι 



Σ τις 22 Φεβρουάριου του 1848 
ξεσκάει εξέγερση στο Παρίσι 
ενάντια στον βασιλιά Λουδο- 
βίκο-Φίλιππο και τη λεγάμενη 
Ιουλιανή Μοναρχία. Στις 24 Φεβρουάριου, 
την ίδια μέρα που στο Λονδίνο εκδίδεται το 
Κομμουνιστικό Μανιφέστο, ανακηρύσσε- 
ται στο Παρίσι η λεγάμενη Δεύτερη Δημο¬ 
κρατία (Πρώτη Δημοκρατία ήταν αυτή που 
ίδρυσε η γαλλική επανάσταση). 

Πολύ σύντομα, το παράδειγμα του Πα¬ 
ρισιού θα ακολουθήσει όλη η Ευρώπη και 
μέσα σε λίγες εβδομάδες ανατράπηκαν σχε¬ 
δόν όλες οι κυβερνήσεις της ηπείρου. Αυτή 
ήταν η «Άνοιξη των Λαών», ένα παλιρροϊκό 
επαναστατικό κύμα, με αστραπιαία διάδο¬ 
ση, παρά τα πενιχρά τεχνικά μέσα επικοι¬ 
νωνίας της εποχής, που παρέσυρε, λίγο έως 
πολύ, όλες τις καταπιεζόμενες και υπό εκμε¬ 
τάλλευση τάξεις και έθνη μέσα στην επανα¬ 
στατική θύελλα, συχνά με θολές ή αντιφα¬ 
τικές πολιτικές και κοινωνικές διεκδικήσεις. 
Πυρήνας, εντούτοις, των επαναστάσεων σε 
όλα τα μεγάλα αστικά κέντρα της δυτικής 
και κεντρικής Ευρώπης, όπου στήθηκαν 
οδοφράγματα, στη Βιέννη, στο Μιλάνο, στο 
Βερολίνο, ήταν η νεογέννητη τάξη του προ¬ 
λεταριάτου. 

Μετά τη ναπολεόντεια ήττα το 1815, 
στην Ευρώπη κυριαρχούσαν οι αντιδρα¬ 
στικές μοναρχίες (τσαρική Ρωσία, Αυστρία, 
Πρωσία), οι οποίες είχαν συστήσει την Ιερά 
Συμμαχία, με σκοπό την αναχαίτιση των 
ιδεών της γαλλικής επανάστασης, του πο¬ 
λιτικού φιλελευθερισμού και φυσικά της 
πληβειακής επανάστασης. Είναι χαρακτη¬ 
ριστικό ότι μεταξύ 1815 και 1830 δικαίωμα 
του εκλέγειν για τα διάφορα νομοθετικά 
όργανα στη Γαλλία είχαν περίπου 90 χιλιά¬ 


δες άτομα, ενώ μετά το 1830 έως την επανά¬ 
σταση του 1848 περίπου 200 χιλιάδες άτομα 
(το δικαίωμα του εκλέγεσθαι ήταν ακόμα 
πιο περιορισμένο), δηλαδή μια εξαιρετικά 
στενή κοινωνική και οικονομική ελίτ. Πα¬ 
ρόμοια ή χειρότερη κατάσταση επικρατούσε 
σε όλη την ήπειρο, ενώ εκρηκτική καθιστού¬ 
σε την πολιτική ατμόσφαιρα η άνοδος των 
εθνικισμών στο εσωτερικό της Αυστρίας, 
της Τσαρικής Αυτοκρατορίας, της ιταλικής 
χερσονήσου και των διάφορων γερμανικών 
κρατιδίων, δηλαδή η ανάδυση, μεταξύ άλ¬ 
λων, του πολωνικού, ουγγρικού, γερμανι¬ 
κού, ιταλικού, σλαβικού εθνικού κινήματος. 

Για το Παρίσι, που 18 χρόνια νωρίτερα, 
το 1830, είχε γνωρίσει τις λεγάμενες «τρεις 
ένδοξες μέρες», η επανάσταση του 1848 
ήταν ο επόμενος κρίκος στην αλυσίδα των 
εξεγέρσεων και επαναστάσεων, από την 
αστική επανάσταση του 1789 στη σοσια¬ 
λιστική επανάσταση του 1870-71. Αυτή η 
επαναστατική ορμή, που χαρακτηρίζει τη 
γαλλική πρωτεύουσα και οδηγεί μέσα σε 
80 χρόνια σε τέσσερα μεγάλα επαναστα¬ 
τικά γεγονότα (1789, 1830, 1848, 1870-71) 
συμπυκνώνει και εκφράζει την οικονομική 
και κοινωνική μεταμόρφωση που συντε- 
λείται στην Ευρώπη, με την εξάπλωση του 
καπιταλιστικού τρόπου παραγωγής και της 
βιομηχανικής επανάστασης. Το 1848, για 
πρώτη φορά, η εργατική τάξη όχι μόνο εμ¬ 
φανίζεται ως συμμετέχουσα στην εξέγερση, 
αλλά δρα αυτόνομα και ανεξάρτητα από τις 
υπόλοιπες τάξεις εν μέσω μιας επαναστα¬ 
τικής κατάστασης. Έτσι, από τις επαναστά¬ 
σεις του άμορφου πλήθους των φτωχών και 
πεινασμένων, που κατά κύριο λόγο είχαν 
γνωρίσει έως τότε οι ευρωπαϊκές πόλεις, 
περνάμε στην εξέγερση μιας νέας κοινωνι¬ 


κής δύναμης, προϊόντος της 
βιομηχανικής επανάστασης, 
της εργατικής τάξης, που 
αποτελεί εφεξής την κατε- 
ξοχήν επαναστατική τάξη, 
παρότι, ακόμα και στην ίδια 
την Κομμούνα του 1871, ο 
σκελετός της ήταν ακόμα 
εφηβικός. 

Στο Παρίσι, η εξέγερση 
του 1848 χωρίστηκε σε δύο 
φάσεις, την Φεβρουαριανή 
εξέγερση ενάντια στη μο¬ 
ναρχία, στην οποία συμμετείχαν, συναίνε- 
σαν ή ανέχτηκαν σχεδόν όλες οι τάξεις και 
τα κοινωνικά στρώματα, και τις «ημέρες 
του Ιούνη» (22-26 Ιούνη), μια απευθείας 
ένοπλη αναμέτρηση του προλεταριάτου 
με την αστική τάξη, η οποία είχε συνασπί¬ 
σει μαζί της τους μικροαστούς της πόλης, 
τους αγρότες και τους ευγενείς, στο λεγό¬ 
μενο «κόμμα της τάξης», με επικεφαλής 
τον στρατηγό Καβαινιάκ. Τον Φεβρουά¬ 
ριο σκοτώθηκαν περίπου 370 άτομα, ενώ η 
εξέγερση του Ιούνη, στην οποία το προλε¬ 
ταριάτο ύψωσε ένοπλα οδοφράγματα και 
κατέλαβε το κέντρο του Παρισιού, κόστισε 
1500 νεκρούς από τις οδομαχίες και για τις 
δύο πλευρές, ενώ, μετά το πέρας των οδο¬ 
μαχιών και την ήττα των οδοφραγμάτων, 
περίπου τρεις χιλιάδες εργάτες σφάχτηκαν 
και περίπου δώδεκα χιλιάδες συνελήφθη- 
σαν, ενώ πολλοί από αυτούς εστάλησαν σε 
στρατόπεδα εργασίας στην Αλγερία. Η νεο¬ 
σύστατη αστική δημοκρατία, με επικεφαλής 
μια εθνοσυνέλευση που μόλις είχε εκλεγεί 
με καθολική ανδρική ψηφοφορία, θα συ¬ 
ντρίψει την εργατική εξέγερση. Το γεγονός 
αυτό, μαζί με την ήττα και των υπόλοιπων 


επαναστάσεων του 1848, θα οδηγήσει σε 
ένα μεγάλο ξεκαθάρισμα στο εσωτερικό 
του επαναστατικού και δημοκρατικού κινή¬ 
ματος, καθώς έγινε φανερό ότι ο πολιτικός 
φιλελευθερισμός, ο ρεπουμπλικανισμός και 
τα κληρονομημένα από τη γαλλική επανά¬ 
σταση συνθήματα είχαν απαράβατα ταξικά 
όρια. Η κατεξοχήν πολιτική διαχωριστική 
γραμμή διαγραφόταν ανάμεσα στις δύο 
κύριες τάξεις της αστικής κοινωνίας και όχι 
ανάμεσα στα αντιδραστικά, μοναρχικά κα¬ 
θεστώτα και τα προοδευτικά, δημοκρατικά 
και εθνικά κινήματα ή καθεστώτα. 

Ο Μαρξ, που, όπως και ο Ένγκελς, έλα¬ 
βε ενεργά μέρος στην «Άνοιξη των Λαών», 
στο Παρίσι και στον γερμανικό χώρο, θα 
αφιερώσει τη ζωή του στον διαχωρισμό του 
κινήματος της εργατικής τάξης από το μι¬ 
κροαστικό δημοκρατικό και επαναστατικό 
κίνημα. Μετά το τέλος του γαλλικού και ευ¬ 
ρωπαϊκού 1848, θα συγγράψει, ειδικά για τη 
Γαλλία και τις κατοπινές πολιτικές εξελίξεις, 
τα έργα Οι ταξικοί αγώνες στη Γαλλία (αρχι¬ 
κά ως σειρά άρθρων το 1850) και Η Δέκατη 
Όγδοη Μπρυμαίρ του Λουδοβίκου Βονα- 
πάρτη (σε μορφή δοκιμίου το 1852). 

■ Κωνσταντίνος Σηφάκης 


η ξεχασμένη επανάσταση 



Α Γυναικείο τμήμα της Κόκκινης Φρουράς στο νίΐιίί. 
Αποτελούνταν από υπηρέτριες από τα τοπικά αρχοντικά. 


Φινλανδία 1918 

Σ ε μια σχετικά άγνωστη όσο και 
ηρωική σελίδα του παγκόσμιου 
εργατικού κινήματος, οι φιν- 
λανδοί εργάτες εξεγέρθηκαν 
και πήραν την εξουσία για λίγους μήνες στις 
αρχές του 1918, προτού τελικά υποστούν μια 
συντριπτική και αιματηρή ήττα, λόγω της ανε¬ 
πάρκειας της ηγεσίας τους. 

Η Φινλανδία ήταν μέρος της σουηδικής 
και στη συνέχεια της τσαρικής αυτοκρατορί¬ 
ας. Μετά τη ρωσική επανάσταση του 1905, 
απέκτησε καθεστώς σχετικής αυτονομίας, 
αστικούς δημοκρατικούς θεσμούς και κοινο¬ 
βούλιο. Η ανάπτυξη της βιομηχανίας ξυλείας 
και χαρτιού συνοδεύτηκε από την εμφάνιση 
ενός ολιγάριθμου, αλλά συγκεντρωμένου 
και μαχητικού προλεταριάτου. Δημιουργή- 
θηκε ένα ισχυρό Σοσιαλδημοκρατικό Κόμμα 
(ΣΔΚ), που μέχρι το 1917 είχε ξεπεράσει τα 
80.000 μέλη, σε έναν πληθυσμό λίγο πάνω 
από 3 εκατομμύρια, ενώ ήταν και το πρώτο ερ¬ 
γατικό κόμμα στην ιστορία που κέρδισε από¬ 
λυτη κοινοβουλευτική πλειοψηφία. Ωστόσο, 
οι φιλεργατικοί νόμοι που ψηφίζονταν σκό- 
νταφταν στα συνεχή βέτο του τσάρου, ο οποί¬ 
ος τελικά διέλυσε και το κοινοβούλιο, μετά το 
ξέσπασμα του Α Παγκόσμιου Πολέμου. 

Στο εσωτερικό του ΣΔΚ αντιμάχονταν 
τρεις τάσεις: μια καθαρά ρεφορμιστική, μια 
επαναστατική μπολσεβίκικη μειοψηφία και η 
ηγετική και πλειοψηφούσα πτέρυγα, που ακο¬ 
λουθούσε κεντριστική πολιτική, παρόμοια με 
αυτή του γερμανού σοσιαλδημοκράτη Κάου- 
τσκι. Η ηγεσία αυτή ήταν αρκετά μαχητική σε 
ό,τι αφορούσε τις άμεσες εργατικές διεκδική¬ 
σεις και δεν υποστήριξε τον ιμπεριαλιστικό 
πόλεμο, ωστόσο θεωρούσε τη σοσιαλιστική 


επανάσταση αδύνατη στη «μικρή, υπανάπτυ¬ 
κτη Φινλανδία». 

Όμως, η Φεβρουαριανή Επανάσταση του 
1917 στη Ρωσία και η ανατροπή του τσάρου 
δημιούργησε τις προϋποθέσεις για μια επα¬ 
ναστατική κατάσταση και στη Φινλανδία. 
Ξέσπασε ένα μεγάλο κύμα απεργιών, με κύ¬ 
ρια αιτήματα το οχτάωρο και δημοκρατικές 
μεταρρυθμίσεις. Επιπλέον, καθώς ο πόλεμος 
και η κατάσταση στη Ρωσία είχαν μειώσει 
δραματικά τις διαθέσιμες ποσότητες τροφί¬ 
μων, αποκτούσε σημασία ζωής ή θανάτου για 
τη φινλανδική εργατική τάξη ένα μεταβατικό 
αίτημα, που έθετε σε αμφισβήτηση τη λει¬ 
τουργία του καπιταλισμού: ο εργατικός έλεγ¬ 
χος στην παραγωγή, διανομή και τιμολόγηση 
των ειδών πρώτης ανάγκης. Όμως, η ρωσική 
προσωρινή κυβέρνηση του Κερένσκι ασκούσε 
βέτο σε κάθε νόμο προς αυτή την κατεύθυνση 
που ψηφιζόταν από τη σοσιαλδημοκρατική 
πλειοψηφία του φινλανδικού κοινοβουλίου, 
όπως ακριβώς αντιμετώπιζε ανάλογα αιτήμα¬ 
τα των ρωσικών λαϊκών μαζών και όπως ακρι¬ 
βώς ενεργούσε ο τσάρος! 

Η ηγεσία του ΣΔΚ ακολουθούσε μια ολέ¬ 
θρια συμβιβαστική πολιτική, αρνούμενη να 
προετοιμάσει την εργατική τάξη για την απο¬ 
φασιστική σύγκρουση που ερχόταν και καλ¬ 
λιεργώντας αυταπάτες, ενόψει και των εκλο¬ 
γών, που ήταν προγραμματισμένες για τον 
Οκτώβρη του 1917. Παρόλα αυτά, το ταξικό 
ένστικτο των φινλανδών εργατών τούς οδή¬ 
γησε στη δημιουργία εργατικών συμβουλίων, 
στο Ελσίνκι και άλλα μεγάλα αστικά κέντρα, 
καθώς και ένοπλων αποσπασμάτων. Κάτω 
από την πίεση της βάσης, η ηγεσία του ΣΔΚ 
αναγκάστηκε να εγκρίνει την επέκτασή τους 


σε πανεθνική κλίμακα, με 
τη συγκρότηση της Κόκ¬ 
κινης Φρουράς. 

Τον Οκτώβρη, η 
εκλογική αποτυχία του 
ΣΔΚ (έχασε την απόλυτη 
πλειοψηφία) και κυρίως 
η συγκρότηση ένοπλης 
αστικής εθνοφρουράς 
διέλυσε κάθε αυταπάτη 
για «ειρηνική» διευθέ¬ 
τηση. Η πίεση προς την 
ηγεσία για άμεση δράση 
ήταν πλέον αφόρητη και 
εκείνη προώθησε την κήρυξη γενικής απερ¬ 
γίας για τον Νοέμβρη. Η απεργία σημείωσε 
απόλυτη επιτυχία και κατά τη διάρκειά της 
η Κόκκινη Φρουρά έπνιξε εν τη γενέσει της 
κάθε απόπειρα αστικής αντίδρασης. Οι συν¬ 
θήκες για μια νικηφόρα ένοπλη εξέγερση 
ήταν ιδανικές, καθώς η νίκη των μπολσεβίκων 
στη Ρωσία ήταν γεγονός, ενώ η φινλανδική 
μπουρζουαζία δεν είχε προλάβει να εξοπλίσει 
επαρκώς την εθνοφρουρά της με τα όπλα που 
είχε πάρει από τη Γερμανία. Όμως, η ηγεσία 
του ΣΔΚ όχι μόνο δεν οργάνωσε την εξέγερ¬ 
ση, αλλά σταμάτησε και την απεργία! Όπως 
παραδέχτηκε αργότερα ο Ότο Κουουζίνεν 
(από τους κυριότερους ηγέτες του ΣΔΚ και 
μετέπειτα από τους πρωταγωνιστές του στα¬ 
λινικού εκφυλισμού της Κομμουνιστικής Διε¬ 
θνούς), ούτε πίστευαν στην επανάσταση, ούτε 
την εμπιστεύονταν, ούτε καλούσαν σε αυτήν. 

Η δυναμική χάθηκε και το πάνω χέρι ανή¬ 
κε πλέον στο αντίπαλο στρατόπεδο. Η ηγεσία 
του ΣΔΚ, κάτω από τον άμεσο κίνδυνο εξα¬ 
πόλυσης ανελέητης αστικής αντίδρασης, κα¬ 


τέλαβε τελικά την εξουσία, αλλά τον Γενάρη 
του 1918, όταν ήταν πια πολύ αργά. Παρότι 
οι εργάτες πολεμώντας ηρωικά επικράτησαν 
αρχικά σε όλες τις πόλεις της νότιας Φινλαν¬ 
δίας, η αστική εθνοφρουρά μπορούσε πλέον 
να υπολογίζει σε γερμανική βοήθεια όχι μόνο 
με όπλα, αλλά και με στρατεύματα. Επιπλέον, 
ο τρόπος με τον οποίο διεξήγαγε τον εμφύλιο 
πόλεμο η ηγεσία του ΣΔΚ είχε πολλές αναλο¬ 
γίες με τη στρατηγική της ηγεσίας του ΚΚΕ 
στον ελληνικό εμφύλιο: υπήρχε πάντοτε η αυ¬ 
ταπάτη ότι, μέσω της ένοπλης πάλης, θα μπο¬ 
ρούσαν να αναγκάσουν τη μπουρζουαζία να 
καθήσει στο τραπέζι των διαπραγματεύσεων. 

Ο άνισος αγώνας έληξε τον Μάη του 1918 
και ακολούθησε πραγματικό μακελειό: 30.000 
εργάτες εξοντώθηκαν και πολύ περισσότεροι 
φυλακίστηκαν ή κλείστηκαν σε στρατόπεδα 
συγκέντρωσης. Η παγκόσμια εργατική τάξη 
είχε πάρει άλλο ένα πικρό και αιματηρό μάθη¬ 
μα: καμία επανάσταση δεν μπορεί να νικήσει 
χωρίς επαναστατική ηγεσία και ισχυρό επανα¬ 
στατικό κόμμα. 

■ Γιάννης Χαλάς 

«Σουλτάνος» ο Ερντογάν 

αλλά σε ιιιη όλο και πιο δύσκολη περίοδο 

■ Κώστας Δίκαιος 


Σ τις πρόωρες προεδρικές και 
βουλευτικές εκλογές του Ιου¬ 
νίου 2018 στην Τουρκία ο Ερ¬ 
ντογάν πέτυχε μια ακόμα νίκη. 
Εκλέχτηκε πρόεδρος από τον πρώτο 
γύρο με ποσοστό 52%, αφήνοντας αρ¬ 
κετά πίσω τον υποψήφιο της κεμαλικής 
αντιπολίτευσης Μουχαρέμ Ιντζέ, ο οποί¬ 
ος όμως άγγιξε το 30,7% και κυριάρχησε 
στην Κωνσταντινούπολη, δημιουργώ¬ 
ντας κάποιες ελπίδες για το μέλλον. Ο 
υποψήφιος των Κούρδων, Σελαχατίν 
Ντεμιρτάς, που είναι φυλακισμένος ως 
τρομοκράτης, απέσπασε 8,3%, ενώ η 
Ακσενέρ, που προέρχεται από διάσπαση 
του ακροδεξιού Κόμματος Εθνικιστικής 
Δράσης (ΜΗΡ), συμμάχου του Ερντο¬ 
γάν, έλαβε 7,3%. 

Με βάση το νέο Σύνταγμα, που επι¬ 
κυρώθηκε με το δημοψήφισμα της 17ης 
Απριλίου 2017, η Τουρκία μετατρέπεται 
σε προεδρική Δημοκρατία και επομέ¬ 
νως ο Ερντογάν έχει πλέον αυξημένες 
εξουσίες. Στην ουσία το ήδη υπάρχον 
καλυμμένο μισοδικτατορικό καθεστώς 
που έχει επιβάλει ο Ερντογάν μετά το 
αποτυχημένο πραξικόπημα εναντίον 
του τον Ιούλιο του 2016, με πρόσχημα 
να συλληφθούν οι πραξικοπηματίες και 
οι τρομοκράτες (ΗΌΡ) αλλά και όποιος 
αντιτίθεται ανοικτά στην εξουσία του, 
δεν θα χρειάζεται πια την Κατάσταση 
Έκτακτης Ανάγκης για να επιβάλει το 
καθεστώς συντηρητισμού, ισλαμισμού 
και εθνικισμού στην πολιτική ζωή και 
την κορυφή της κρατικής πυραμίδας. 

Στις βουλευτικές εκλογές η νίκη του 
Ερντογάν υπήρξε λιγότερο θριαμβευτι¬ 
κή. Το Κόμμα Δικαιοσύνης και Ανάπτυ¬ 
ξης (ΑΚΡ) απέσπασε το 42,4% των ψή¬ 
φων χάνοντας κοντά στις 7 μονάδες και 
κερδίζοντας 292 έδρες στην νέα βουλή 
των 600 εδρών. Το ΑΚΡ είχε προνοήσει 
ψηφίζοντας νέο εκλογικό νόμο (που 
επιτρέπει συμμαχίες μικρότερων κομ¬ 
μάτων με μεγαλύτερα ώστε να παρακά¬ 
μπτεται το όριο του 10% που απαιτείται 
για να εισέλθει ένα κόμμα στην Βουλή) 
και συγκροτώντας την «Συμμαχία του 
Λαού» ανάμεσα στο ΑΚΡ και το ΜΗΡ 
του Γκρίζου Λύκου Ντεβλέτ Μπαχτσελί 
(ο οποίος στηρίζει τον Ερντογάν από το 
2015). Παρά τις δημοσκοπικές προβλέ¬ 
ψεις υπέρ του Καλού Κόμματος (ΙΥΙ) 
της Ακσενέρ, το ΜΗΡ έλαβε 11,18% 
και 49 έδρες. Απόκτησε έτσι ισχυρή δια¬ 
πραγματευτική θέση απέναντι στο ΑΚΡ, 


που θα φανεί στα μετεκλογικά παζάρια 
θέσεων εξουσίας αλλά κατά κύριο λόγο 
δείχνει μια ενίσχυση του νεο-εθνικιστι- 
κού αυταρχικού μπλοκ εξουσίας που έχει 
συγκροτήσει ο Ερντογάν. Μετά την κα¬ 
ταστολή των διαδηλώσεων στο πάρκο 
Γκεζί, που ταρακούνησαν το καθεστώς 
το 2013, και την κουρδική Άνοιξη του 
2015 (ηρωική αντίσταση στο Κομπάνι 
της Συρίας) η τουρκική κρατική εξου¬ 
σία αντέδρασε με μια νέα στρατηγική 
απέναντι στο Κουρδικό, με επίκεντρο 
την ανάπτυξη σκληρής αντιμετώπισης 
της ενίσχυσης του ΡΚΚ με ταυτόχρονη 
πόλωση, διχασμό, ρήξη και καταστολή 
ενάντια στις λαϊκές μάζες στην νοτιοα¬ 
νατολική Τουρκία αλλά και γενικότερα 
απέναντι στις όποιες αντιστάσεις. 

Παράλληλα η οικονομική άνοδος 
του τουρκικού καπιταλισμού θα τον 
οδηγήσει στις 20 πλουσιότερες χώρες 
του κόσμου, στην προλεταριοποίηση 
εκατομμυρίων φτωχών λαϊκών μαζών 
κύρια από τα βάθη της Ανατολίας που 
θα συρρεύσουν στα αστικά κέντρα απο¬ 
λαμβάνοντας και μια σχετική άνοδο του 
βιοτικού επιπέδου και στη δημιουργία 
νέων στρωμάτων της αστικής τάξης που 
δεν θα περιορίζονται μόνο στα παράλια 
του Αιγαίου και την Ιστανμπούλ αλλά 
θα επεκταθούν σε ολόκληρη την χώρα. 
Αυτές οι εξελίξεις παρέχουν ακόμη υπο¬ 
στήριξη στον Ερντογάν και το μπλοκ 
εξουσίας του στο εσωτερικό της χώρας, 
όπως έδειξαν οι εκλογές του Ιουνίου. 
Αυξάνουν επίσης και τη δυνατότητα της 
χώρας να διαπραγματεύεται στο διεθνές 
περιβάλλον, οδηγώντας τον Ερντογάν 
σε μια προσπάθεια να δώσει στον τούρ¬ 
κικο καπιταλισμό μια σχετική αυτονομία 
σε σχέση με τους Δυτικούς ιμπεριαλι¬ 
στές και ταυτόχρονα να παίξει το ρόλο 
περιφερειακής δύναμης στην ευρύτερη 
περιοχή. 

Έτσι τα εργαλεία με τα οποία ο Ερ¬ 
ντογάν αρχικά νομιμοποιούσε την 
εξουσία του (το «μετριοπαθές Ισλάμ», 
η ενταξιακή διαδικασία προς την ΕΕ, ο 
αντιμιλιταρισμός, ο εκδημοκρατισμός 
σε σχέση με το βαθύ κεμαλικό κράτος, 
η πολιτική μηδενικών προβλημάτων με 
τους γείτονες) θα αλλάξουν και θα δώ¬ 
σουν την θέση τους σε ένα μείγμα αυ- 
ταρχισμού στο εσωτερικό, εθνικιστικών 
διεκδικήσεων στον περίγυρο, πολεμικών 
επεμβάσεων, κύρια σε μια προσπάθεια 
αποτροπής δημιουργίας αυτόνομων 


κουρδικών κρατιδίων, σκληρής δια¬ 
πραγμάτευσης με τους Δυτικούς ιμπερι¬ 
αλιστές και συνεργασίας με Ρωσία και 
Ιράν (στο βαθμό που ικανοποιούνται οι 
τουρκικές βλέψεις σε μεγαλύτερο βαθ¬ 
μό απ’ ό,τι με μια ευθυγράμμιση με τους 
Δυτικούς ιμπεριαλιστές). Αυτά οδήγη¬ 
σαν στη στρατηγική πλέον συνεργασία 
με τους ακροδεξιούς του Μπαχτσελί και 
στην προεδρική δημοκρατία του Ερντο¬ 
γάν. Είναι μάλιστα φανερό από το εκλο¬ 
γικό αποτέλεσμα ότι η πολιτική αυτή 
καταφέρνει να μιλήσει στα εθνικιστικά 
και θρησκευτικά αντανακλαστικά ενός 
σημαντικού κομματιού του τουρκικού 
λαού, δημιουργώντας μια πόλωση. 

Από την άλλη μεριά, η κεμαλική 
αντιπολίτευση δεν μπόρεσε να εμφανί¬ 
σει ένα διαφορετικό πρόγραμμα. Απλά 
προπαγάνδιζε την επιστροφή στον κοι¬ 
νοβουλευτισμό και τη δημοκρατία, δεν 
έλεγε τίποτα για τους εργαζόμενους 
και το κουρδικό πρόβλημα, ενώ αντίθε¬ 
τα ανέβαζε τους εθνικιστικούς τόνους 
και την αντιμεταναστευτικη ρητορική. 
Στηρίχτηκε και πάλι στους αστούς των 
παραλίων και στην παραδοσιακή βιομη¬ 
χανική αστική τάξη, σε αντίθεση με τον 
Ερντογάν που επιμένει να στηρίζει τον 
κατασκευαστικό κλάδο (νέα διώρυγα 
στον Βόσπορο) και τα νέα τζάκια των 
αρχουσών τάξεων. Αν και ο Ιντζέ κατά- 
φερε να εμπνεύσει ένα σημαντικό ποσο¬ 
στό (πράγμα που δείχνει την πόλωση στο 
εσωτερικό του τουρκικού λαού ανάμεσα 
στους θρησκευόμενους συντηρητικούς 
και τους κοσμικούς των παραλίων που, 
έχοντας εξασφαλίσει ένα βιοτικό επίπε¬ 
δο, διεκδικούν περισσότερες ελευθερίες 
και συμμετοχή στις αποφάσεις) το Ρε- 
πουμπλικανικό Λαϊκό Κόμμα (ΟΗΡ, το 
κλασσικό κεμαλικό κόμμα) πήρε μόλις 
22,7% και 147 έδρες, το ΥΙΥ 10% και 45 
έδρες, το Κόμμα Ευδαιμονίας (ένα μικρό 
ισλαμιστικο κόμμα που στόχευε να απο- 
σπάσει δυσάρεστη μένους ψηφοφόρους 
του ΑΚΡ) 1,36%. Όλα αυτά μαζί αποτε¬ 
λούσαν την «Συμμαχία του Έθνους» που 
στόχευε να αποτρέψει την αυτοδυναμία 
της «Συμμαχίας του Λαού» χωρίς επιτυ¬ 
χία. Τέλος το ΗΌΡ παρά τις αντιξοότη¬ 
τες (τρία χρόνια διώξεων) κατάφερε να 
περάσει το εκλογικό όριο παίρνοντας 
το 11,4% των ψήφων και 67 έδρες στε¬ 
ρώντας την αυτοδυναμία στο ΑΚΡ και 
επιβεβαιώνοντας την ύπαρξη του τρίτου 
πόλου της λαϊκής διαίρεσης και άρα της 
νοσηρής κατάστασης της τουρκικής κοι¬ 
νωνίας. 

Συνολικά οι εκλογές κάθε άλλο 
παρά αδιάβλητες μπορούν να θεωρη¬ 
θούν. Ακόμα και αν αγνοήσει κανείς τις 
καταγγελίες για νοθεία, ο έλεγχος πάνω 
στα ΜΜΕ ήταν πραγματικά ασφυκτι¬ 
κός, πράγμα που δεν επέτρεψε μια ισο¬ 
δύναμη προεκλογική αναμέτρηση. Είναι 
χαρακτηριστικός ο χρόνος που παραχώ¬ 
ρησε τον Μάιο το κρατικό κανάλι ΤΚΤ: 
37 ώρες στο ΑΚΡ-ΜΗΡ, 3 ώρες στο ΟΗΡ 
και μερικά δευτερόλεπτα στο ΗΌΡ! 

Ωστόσο η κυριαρχία του Ερντογάν 
παρουσιάζει σημαντικά σημεία αδυναμί¬ 
ας που έχουν να κάνουν με τα κρίσιμα 


προβλήματα του τούρκικου καπιταλι¬ 
σμού. 

1) Η κατάσταση της οικονομίας, με 
το μεγάλο έλλειμμα του ισοζυγίου τρε- 
χουσών συναλλαγών, την υποτίμηση 
του νομίσματος, το μεγάλο δημόσιο και 
ιδιωτικό χρέος, την πίεση που ασκούν 
οι δυτικοί ιμπεριαλιστές προκειμένου 
να ευθυγραμμίσουν την Τουρκία με τα 
συμφέροντά τους, ασφαλώς θα απαι¬ 
τήσει νεοφιλελεύθερα μέτρα που θα 
στραφούν ενάντια στους εργαζόμενους, 
υποσκάπτοντας τη βάση του Ερντογάν. 
Μέχρι στιγμής η κρίση δεν έχει πλή- 
ξει δραματικά την εργατική τάξη, παρά 
την μεγάλη ανεργία. Δεν έχουμε ακόμα 
χρεοκοπίες μεγάλων εταιριών. Ο πλη¬ 
θωρισμός βέβαια ροκανίζει το εισόδημα 
αλλά η εκδήλωση της κρίσης μπορεί να 
φέρει ακόμα και την επέμβαση του ΔΝΤ, 
πράγμα που θα αυξήσει την ταξική πάλη. 

2) Οι σχέσεις με τους Δυτικούς ιμπε¬ 
ριαλιστές εξακολουθούν να είναι τετα¬ 
μένες. Η προσέγγιση με τη Ρωσία και το 
Ιράν αποτέλεσε αναγκαστική τακτική 
ώστε να συμπεριληφθεί η Τουρκία στη 
διευθέτηση των σφαιρών επιρροής στη 
Συρία και το Ιράκ προκειμένου να απο¬ 
τραπεί η κουρδική αυτονομία. Ωστόσο 
είναι πολύ δύσκολο έως αδύνατο, με 
αυτές τις πολιτικές δυνάμεις, να απο¬ 
μακρυνθεί η Τουρκία από την Δύση, για 
την οποία αποτελεί βασικό στρατηγικό 
πυλώνα. Οι οικονομικές συναλλαγές 
της με τη Δύση είναι τεράστιες και δεν 
μπορούν σε καμιά περίπτωση να αντι- 
κατασταθούν από τις συναλλαγές με 
τη Ρωσία. Η παράδοση των μαχητικών 
Ε-35 από τις ΗΠΑ, παρά τις αντιρρήσεις 
του Κογκρέσου, η αναβολή προμήθειας 
των 5-400 για μερικούς μήνες, η συμφω¬ 
νία για κοινή ζώνη ελέγχου στην Μαν- 
μπίτζ (στρατηγικό σημείο στην Συρία) 
ανάμεσα σε τουρκικό στρατό και ΗΠΑ 
με απομάκρυνση των κουρδικών ΥΡΟ, 
δείχνει ότι η αδυναμία των ΗΠΑ και των 
Δυτικών να επιβάλουν διαφορετικές λύ¬ 
σεις οδηγεί σε παραχωρήσεις προς την 
Τουρκία με λίγα ανταλλάγματα. Παρα¬ 
μένουν όμως σοβαρά προβλήματα όπως 
η σταθεροποίηση των Κούρδων ανα¬ 
τολικά του Ευφράτη, η συμμετοχή στο 
εμπάργκο των ΗΠΑ ενάντια στο Ιράν, 
το προσφυγικό, ενεργειακές ροές, πυ¬ 
ρηνική συνεργασία με Ρωσία - Πακιστάν 
κλπ. 

3) Η επέκταση της επιρροής της 
Τουρκίας στα Βαλκάνια, οι διεκδικήσεις 
στο Αιγαίο, η απαίτηση για συμμετοχή 
στην εκμετάλλευση των ενεργειακών 
πόρων στην Νοτιοανατολική Μεσόγειο, 
προκαλούν ανισορροπίες και εντάσεις 
που φτάνουν μέχρι και στην δημιουρ¬ 
γία αντίπαλων συνασπισμών όπως η 
συμμαχία Ελλάδας - Κύπρου - Ισραήλ 
- Αιγύπτου, οι οποίοι απομονώνουν την 
Τουρκία και αξιοποιούνται και από τους 
Δυτικούς ιμπεριαλιστές. Η ενίσχυση 
των τουρκικών εξοπλισμών με εγχώρια 
παραγωγή όπλων αποτελεί απάντηση 
σε τέτοιες απειλές αλλά μακροπρόθε¬ 
σμα υπονομεύει και την οικονομία της 
χώρας. 



























